
Mientras cu Irma tabata asercando e.o. St. Maarten 

VARIOS AVION A BUSCA 
NAN REFUGIO NA BONAIRE 



MIENTRAS cu awa a cuminsa cay na St. Maarten, 
sin ainda Irma a yega ainda, diferente compania di 
aviacion, e.o. Seaborne, cu ta bula entre e islanan 
ariba, a dicidi di bin “sconde” na Bonaire, evitando di 
haya problema. Y asina varios otro avion, e biaha aki a 
busca Bonaire como nan refugio. Ora cu nos a puntra e 
vocero di AAA N.V. si Aruba tambe a haya varios di e 
avionnan aki, el a duna di conoce, cu e biaha aki esey 
no t’e caso. E ta masha minimal. 



Experience the difference 

Alarm Installation 
Camera Installation 
Online viewing 
Moniforing Service 
Guard Service 
Patrol Service 


yourjprotectwn 
j>artner since 1996 

We don’t just say it... 
We Guarantee it ! 



IXVEST 

/SECIJRE X.V. 


Phone: (297) 582-7252 
E-mail: insec@setarnet.aw 


□ @investsecurearuba 





Payroll Pro 

Rea! Sofiware, Reai Suppart 

* Complete integration of HRM and Payroll 

* The #1 payroJI software in the Dutch Caribbean 

* For all oommeroial and gowemmental organizationa 


Quick support from our 
Vooaily based specialists 


Always accurate and 
easy customizabte 


Tel.: 583-7072 ) info@vcc-int.com | www.vcc-int.com 

Segun Andin Bikker: 

Presidente di Parlamento 
ta yama solamente reunion 
"lieP' pa Gobierno di AVP 

Lo no coopera cu reunion yama pa fraccion di AVP mirando cu no ta yama reunion referente nan Minister deteni y fronteranan insigur 



DLA 29 di augustus, Parlamentarionan Andin Bildcer y Marisol 
Lopez-Tromp a pidi pa yama un reunion publico urgente referente 
e detencion di Minister den funcion y declaracionan di Minister 
Presidente al respecto, den cual el a admiti cu e posishon actual di 
e Minister sin cartera no tin base legal y cu Gobierno di AVP lo ta 
anticipando riba un cambio di Constitucion pa cu esalci. Tambe a 
pidi den mes un carta un reunion referente nos fronteranan cu ta 
insigur y cu aparentemente ta causando cierto atraconan den dia 
cla y trece cu ne un ola di arma ta circulando riba nos isla. 

Sinembargo a tuma nota cu e Presidente di Parlamento ta prefera 
yama reunion publico riba cosnan “lief”, manera ley di iniciativa 
di AVP, cual por cierto ta dialuna ultimo a keda cla pa trata, dus 
hopi despues di e peticion di parti di Bikker y Lopez-Tromp. 


Hamas den historia di pais Aruba a detene y prolonga detencion di 
un Minister den funcion, y cu un hala di otro detencion y entrada 
hudicial den diferente hogar y oficina. 

Sinembargo, AVP ta rustig bezig cu reunionan “lief”. Pa colmo 
segun informenan lo tabatin mas detencion en conexion cu e caso 
IBIS. Pa no papia mes di e investigacion cu mester bin of kisas ya 
ta andando referente partimento di tereno, mirando e tantisomo 
prueba di manipulacion cu tereno pa hendenan yega na e Gobierno 
di AVP! 

Bikker a reitera cu lo no coopera cu e reunion publico yama pa trata 
un ley di AVP, mirando cu Presidente di Parlamento no ta yama 
reunion pidi referente nan Minister deteni y e fronteranan insigur. 

Caso IBIS a conoce otro detencion 


Despues di un Entrada Hudicial 
den cas di Gaby Werleman y a 
detene su señora como sospechoso 




DIAMARS algo pasa di 6’or di mainta a 
tuma lugar un entrada hudicial na cas di e 
conocido Gaby Werleman, kende tabata un 
ex candidato di e partido AVP. 

Durante e entrada hudicial esposa di Gaby 
Werleman, Ninosca Nuñes a keda deteni 
como sospechoso den caso di IBIS. 

Un caso grandi di IBIS, den cual tin varios 
persona deteni e.o. Minister Paul Croes. 
Aparentemente e señora lo ta tambe un 
tramitador di permiso. E dama deteni pa 
Landsrecherche cu a cuminsa di biaha cu 
interogacion. 

No ta descarta e posibilidad cu den e dia y si- 
mannan nos dilanti mas detencion lo por cay. 

Sosten den preparacion pa orcan Irma den parti Caribense di Reino 

Bonaire a bira e refugio pa diferente avion 


PHILIPSBURG - Orcan Irma a pasa di ayera nochi 
te cu awe mérdia, ora Hulandes, riba e islanan Sint 
Eustatius, Saba y Sint Maarten. 

Den e contexto di Reino e Ministerionan conserni a 
haci e preparacionnan necesario pa sostené e islanan, 
minimalisá daño y enfrentá posibel consecuencianan. 

Mientrastanto por a tuma nota cu Bonaire a bira e isla 
di refugio pa varios avion for di Puerto Rico y tambe pa 
otro companianan di avion priva. Ayera merdia tabata 
masha druk mes na Flamigo Airport. 

Mientrastanto casi 100 militar Hulandes a sali for di 
Córsouy Aruba rumbo pa Sint Maarten, Sint Eustatius 
y Saba. 

Ademas dos barco di Marina a sali for di Córsou y 
Aruba pa entregá éxtra militar, Cruz Corra y suministro 
auxiliar despues di e pasada di Irma. 

Hulanda a ofrecé asistencia y sosten, tambe pa remediá 
cualkier daño despues di pasada di e orcan. 

Un team di impacto di tempo cu representantenan 
di e Ministerionan di Infrastructura y Medio Ambi- 
ente (I&M), Seguridad y Husticia (V&j), Asuntonan 
Económico (EZ), Defensa y Ministerio di Asunto In- 
terno y Relacion di Reino (BZK) conhuntamente cu 
representantenan riba e islanan ta colaborá pa por at- 
endé cualkier otro pregunta di emergencia rápidamente. 

Minister Roland Plasterk di BZK a papia extensiva- 
mente y ta mantené contacto cu Minister Presidente 
Marlin di Sint Maarten y via e Representante di Reino 
kende t’e autoridadnan na Sint Eustatius y Saba. 
Segun KNMI e código córá ta na vigor. N’e momentu- 
nan aki Irma ta un orcan di categoria 5. 

Den pasado a haci inversion caba pa haci e islanan mas 
firme pa un posibel orcan, y asina minimalisá e daño 
mas tanto cu ta posibel. Asina a instalá hopi liñanan 
eléctrico bou di tera y a mehorá plannan di desaster. 


Conditions at Melville Hall Airport as Hurricane 
Irma approaches the islands 

Ministerio Publico ta sostene KPA cu maneho di 
lik-op-stuk durante ultimo simannan di eleccion 


MINISTERIO Publico 
y Cuerpo Policial di Aru- 
ba ta anuncia pa medio di 
e comunicado di prensa 
ald, cu lo hiba un maneho 
di lik-op-stulc (conoci den 
pueblo como faya-bo- 
haya) for di awe pa dilanti 
te na eleccionnan di 22 di 


september 2017. 

Durante henter e periodo 
ald, Polis lo actua cu tol- 
erancia y comprension, 
pa mas tanto cu ta po- 
sibel. Sinembargo, Polis 
lo actua tambe na un 
manera decidido. 


E enfasis den e trabao di 
Polis lo ta pa yega na un 
balanza entre mantene 
seguridad y orden publico 
riba caya, y guia y acom- 
paña e actividadnan di 
campaña di e diferente 
partidonan mas mihor 
posibel. 


Violacionnan di Ley 
manera violencia, de- 
struccionnan, y burach- 
eria den publico lo no 
wordo tolera. Ministerio 
Publico lo reacciona riba 
esakinan cu su maneho di 
faya-bo-haya. 


Di e forma ald Mnisterio 
Publico ta duna sosten na 
Cuerpo Policial di Aruba 
den su trabao riba caya, 
cu hopi biaha ta bastante 
dificil. 

E maneho di faya-bo-ha- 
ya ta ensera cu Ministerio 
Publico ta ofrece un asi- 
na yama transaccion na 
personanan cu a wordo 
deteni pa Polis relaciona 
cu delito of infraccionnan 
relativamente childto. 

Si e persona dicidi pa 
paga mesora, anto e caso 
ta lceda cla. Si e persona 
dicidi cu no, anto e lo 
haya un citacion p’e pre- 
senta dilanti Huez na 
Corte. 

Ta importante pa tene 
cuenta cu e exigencia 
di castigo na Corte lo 
sali mucho mas halto cu 
e multa cu ta haya na 
Warda di Polis. 

Pa juist p’e motibo ey 
cu Ministerio Publico ta 
conseha personanan cu a 
wordo ofreci un transac- 
cion, pa nan paga mesora. 

Procurador General, mr. 
Alexander van Dam ta 
haci un yamada enfatico 
na tur hende pa sigui 
trata otro na un manera 
respetuoso y tolerante 
durante y despues di e 
periodo di campaña y 
eleccion. 

Libertad di expresion ta 
un di e derechonan funda- 
mental di mas importante 
y un condicion absoluto 
pa funcionamento di un 
sociedad democratico. 
Cada ciudadano tin 
derecho pa expresa su 
opinion, pero hacien- 
do esey mester tambe 
tene den consideracion 
e derechonan y e bon 
nomber y honor di bo 
conciudadano, y e respet 
pa seguridad y orden pu- 
blico na nos pais Aruba. 


NEW GENERATION SPARK 

EQUIPMENT VS PRICE CHALLENGE 


titte 


4 " 




1.4 L MFIDOHC ENGINE 

CVT (continuously variable) TRANSMISSION 

SPARKNGLT VERYWELL EQUIPPED 

EQUtPMENTNQTQFFERED SY TME CQMPETtTION !N ThttS TMM LEVEL 

Front airbags for driver and passenger f Etectronic power steering, 
Immobitizer 7 Etectric rearview mirrors with power foidirtg, 
Premium ride f 14 inch rims with deluxe wheet cover 7 
MyLink smart radio with Btuetooth connectivity } 

Premium 6 speakers sound system t ABS brakes f 

Anti theft aiarm 7 Remote audio controt on steering wheet 

and much more.„ 

CHALLENGE PRtCE 


SPARK NG LTZ fully equipped 

EQUIPMENT NOT OFFERED BYTHE COMPETITIONIN THIS TRIMLEVEL 

Front airbags for driver and passenger\ Electronic power steering f 
tmmobitizer ; Eiectric rearview mirrors with power fotding 7 
Premium ride, 15 inch atuminum wheets, 

MyLink smart radio with Bluetooth connectivity 7 
Premium 6 speakers sound system T ABS brakes 7 
Anti theft atarm f Remote audio controt on steering wheet } 

Chrome appearance package and much more... 

CHALLENGE PRICE 


INCL BBO/BAZV 


INCL BBO/BAZ V 


#DiscoverChevrolet 


ROADS 


CHEVRQLET 9L 


TANKI LEENDERT122, ARUBA 
T: 582-3838 &CHEVR0LET ARUBA 

Kwik di barometer ta plama den local di Maria College 





60 MESTER Dl WASTE BUCKET RESIDENCIAL 
OF COMERCIAL? 


15 yrd 

Junior Bucket 


20 yrd 
Big Bucket 


lOvrd 


vra 

Bucket 


Small 


DIALUNA den oranan di mainta, a bati alarma pa un situacion na Maria 
College MAVO, caminda ldmico lo a plama. 

Docentenan di e scol a constata cu particula di lcwik di un barometer a plama 
den e local di Scheikunde, pa cual a pidi presencia urgente di Polis, Bombero y 
Ambulance. A tuma tur medida di seguridad pa contene y maneha e situacion. 
Foto cortesia Arubanative.com 

Accidente riba 
caminda di 
Roei Frances 


DIAMARS den oranan trempan di mainta, un accidente a sosode riba caminda di 
Rooi Frances, pa cual a pidi presencia di Polis. 

Polis a presenta n’e sitio y constata cu ta trata di un Hyundai Tucson y un Jeep. A1 pa- 
recer cu e chauffeur di e Jeep tabata biniendo for di direccion di Santa Cruz. Pa motibo 
cu camina tabata slip, e chauffeur a perde control di su stuur y a dal contra e Tucson. 


Na prome instante tabata papia di un posibel herido den e accidente, pero esaki a resulta 
di no tabata berdad. E autonan a ricibi daño minimo den e impacto. 


* 



IMPORTANT 

NOTICE 



Our team will be away for Team Building. 

We will be closed 
Saturday 9th of September 2017. 

We will be back Energized, Inspired and Committed. 
Sorry for the inconvenience. 


A | | ( | § fv § L.G. Smith Boulevard 112, Oranjestad, Aruba / Tel: (297)524 4444 

i i l / \ i i \i Fax: (297) 582 6661 / e-mail: info@yrausquin.com / www.yrausquin.com 


Holiday Inn Resort ta bek 
cu Holiday Season Menus 

No solamente pa corporacionnan, 
sino pa scol y famianan tambe 

NOS team culinario a traha un holiday menu 
digno di nos asociadonan. Actua awo, espacio 
ta limita pa nos host bo “corporate holiday 
event”. Nan lo bay cas papiando di con e fiesta 
aki tabata esun miho di aña. 

Sea ta breakfast, lunch, dinner of reception, nos 
tin bo cubri cu menunan special pa acomoda bo 
budget. 

Tambe nos a duna nos team di cuminda y bebida 
pa bin cu menu exclusivo cu prijsnan reduci pa 
scolnan local. Mira nos seleccionnan y sa cu e 
muchanan lo cuminsa nan intersesion cu memo- 
rianan cu lo dura te proximo zomer. 

Nos Balloroom of Pali Coco Lounge ta bunita 
decora y available pa bo evento! Como nos 
consideracion special pa negocia cu nos, nos lo 
“waive” e room rental pa bo holiday party. 

Tambe si bo ta dispuesto pa ta flexible y book 
durante siman, por pidi nos sales managers pa 
nos mid-week discount. 

Cu prijsnan rasonabel, ehecucion excelente di 
nos evento y e miho locacion rib’e isla, bo no 
bay robes or abo host bo funcion na Holiday 
Inn Resort. 

Famia di Corsou den tribunal na Zwolle_ 

OM kier prueba caso di labamento di US$ 322 + 


WILLEMSTAD - Ya ta mas cu dos aña - 10 
di juli 2015 - a pasa cu Recherche Hulandes 
y local a haci entrada hudicial n’e negoshi 
y cas di tur e miembronan di famia Grynsz- 
tein pa listra den nan cas y negoshinan na 
Corsou, Hulanda y Miami. 

Ayera un tribunal na Zwolle ta atendé e caso 
caminda Ministerio Publico lo purba prueba 
cu e famia a laba mas ku 322 mion dolar den 
transcurso di añanan cu a pasa. 

E caso yama Operacion Cymbal y Ministerio 
Publico kier logra condena pa tata y dos yiu 
dje famia y un otro sospechoso kende lo ta 
cómplice di a haci 1 mion transaccion pa 
laba $ 322.719.658 (€ 300 mion). 
Patriarca di e famia ta Nachman Grynsztein 
(80), kende a keda deteno pa algun dia dos 
aña pasá, pero cu nan a laga den libertad 
condicional pa motibo di su salud. 

E caso a haña un toke di payasada na ultimo 
momento ora cu e yiunan di Nachman a 
exigi pa tende Gerrit Schotte tambe den e 
caso (sic!), pasobra nan a mencioná Robbie 
dos Santos tambe. 

Famia Grynsztein ta doño di e conglomerato 
comercial Monterrey Group y Nachman ta 
calificá como un homber di palabra, kende 
su apreton bal mas cu un contract di mil 
pagina. 

Na juli 2015 Recherche a aresta seis hende 
entre nan e patriarca. Otro detencionnan a 
tuma lugar na Amsterdam y Miami caminda 
su yiunan ta biba. 

E famia tin nacionalidad Hulandes y oficial- 
mente nan tabatin pacus di paña y lingerie, 


pero alabes tabatin un oficina di Western 
Union na Corsou. 

E oficina di tabata e machin di laba placa. 

Ministerio Publico no ta reconocé e oficina 
como un lugar pa haci transaccion di placa, 
pero nan ta registrá riba e pagina digital di 
Western Union. 

E famia tin pacus na Corsou y na Inglatera, 
pero nunca a bende un carson dja’bou na 
Hulanda sinembargo riu di dólar tabata pasa 
via Hulanda y Alemania pa Venezuela. 
Dólar ta un materia masha pidi na Venezu- 
ela, pasobra e pais no tin dólar, pasobra loke 
drenta Gobiernu mes ta usa. 

Por lo tanto contrabanda di dólar ta masha 
lucrativo y hopi hende a gana hopi hibando 
dólar di contrabanda Venezuela. 

Na Amsterdam famia Grynszteins tabatin 
un oficina ‘virtual’ na Cruquiuskade. 

KEN TA GRYNSZTEINS 

Informacion riba Internet ta mustra cu tres 
miembro di e famia a funda CPG Worldwide 
SAna 2010: Papa Nachman, Itzhak (Isaac) 
y Omer Grynsztein. 

E ‘pater familias’ di 80 aña a habri su pacus 
cu el a yama Monterrey na Corsou na aña 
1969. 

E negoshi a crece rapidamente y dado mo- 
mento tabatin 6 pacus na Corsou y 3 na 
Aruba. 

Na 1989, Isaac a join e compania como Di- 
rector Financiero y despues su ruman Omer 
kende ta 8 aña menor cune a join e firma. 
Dado momento e compania tabatin 14 


tienda plamá riba nos islanan. 

E ruta cu nan tabata usa pa laba placa tabata 
pasa via Inglatera den un puesto cu yama 
Hitchin nórt di Londres. 

Lazaro Grynsztein di 45 aña ta zwai batuta 
den e sucursal ey y ta ruman di Omer cu 
Isaac, kendenan a keda arestá. 

Lazaro a studia pa accountant na univerdad 
di Texas y lo a bay traha den negoshi di 
moda na Fort Lauderdale. 

Eynan e tin un compania cu yama Ko-Ach 
Distributor, cu sede na Hallandale Beach 
caminda ta bende paña di marca Spanx y 
Hanky Panky. 

Te tiendanan ald tabata pantaya pe negoshi 
di laba placa. 

Un otro persona cu tambe nan a arestá 
dos aña pasá ta un tal Ori, kende a nace 
na Corsou, pero ta biba na Amsterdan na 
Buitenveldert. Oficialmente e ta gerente di 
CPG World Wide. 

E mesun compania aki tabata antes Carib- 
bean Pharmaceutical Group. 

Tres Grynszteins tabata den directiva di 
CPG y un mas tabata Ori, kendenan tabata 
dirigi e 15 pacusnan na Bonaire, Corsou, 
Sint Maarten, British Virgin Islands y Gran 
Betaña. 

Bendementu di paña y lingeria tabata un 
pantaya y nan principal clientenan tabata 
Venezolano kendenan cu e tarheta di credito 
cu Gobierno Venezolano tabata duna nan 
e tempo aya, tabata bay Monterrey den 
Madurostraat of den e otro pacusnan, pa 
lanta dólar. 



inside Lennox* innovation 




QUALITY PRODUCTS- QUALITY ADVICES - QUALITY SERVICES 



FERTEC NV 



CAYA ERNESTO PETRONIA 45 
5882860 - 5633766 

FERTECNV_MFER@OUTLOOK.COM 




* ENERGY EFFICIENCY - UP TO 26 SEER 

* SOUND RATING - AS LOW AS 59 DB 

* SOLAR POWER CONNECTION 

* ENERGY SAVINGS GUARANTEED 

*24/7 AIR CONDITIONING FOR LESS THEN AFL. 250 A 
MONTH 

Parlamentario Chris Dammers 

Gobierno ta cumpliendo cu 
normanan den ley di CAFT 




Registro Civil y Censo 

E hefe di Registro Civil y Censo ta participa cu conforme articulo 38 di nos 
Ordenansa Electoral por lo menos 8 dia prome cu dia di eleccion dia 22 
september 2017, tur votador mester haya nan carchi voto. 

Dia 22 di augustus 2017 Servicio Postal a ricibi na total 69803 carchi voto 
for di Registro Civil y Censo y a parti esakinan. Personanan cu mientras 
tanto a emigra of cu no ta registra na un adres, NO a haya e carchi na cas y 
mester pasa busca esaki personalmente. 

Registro Civil y Censo a haya en total 383 carchi back for di Postkantoor di 
hendenan cu a muda of no ta biba na e adres cu nan a duna y tambe di 
casnan abandona. 

Personanan cu no a ricibi nan carchi voto na cas pa dia 4 di September 2017 
of personanan den e grupo ariba menciona, por pasa busca un duplicaat na 
Censo, Schoolstraat 2 riba e siguiente dianan: 

4 di september pa 15 di september 2017 di 15:30 or pa 18:30 or. 


Het hoofd Dienst Burgerlijke Stand en Bevolkingsregister (DBSB) maakt 
hierbij bekend dat conform artikel 38 Kiesverordening elke kiezer ten minste 
acht dagen voor de dag van de verkiezing op 22 september 2017, een 
oproepingskaart hiervoor dient te ontvangen. 

Op 22 augustus 2017 heeft Post Aruba N.V. in totaal 69803 oproepings- 
kaarten ontvangen en heeft deze bezorgd. Personen die inmiddels zijn 
geemmigreerd of staan geregistreerd zonder woon- of verblijfplaats, hebben 
geen oproepingskaart thuis ontvangen en dienen deze persoonlijk te halen. 

De DBSB heeft 383 oproepingskaarten retour ontvangen van het Post- 
kantoor van personen die inmiddels zijn verhuisd of waarvan het adres 
onbewoond bleek te zijn. 

Personen die hun oproepingskaart op 4 september 2017 nog niet hebben 
ontvangen of behoren tot de hiervoor genoemde groep, kunnen een duplicaat 
afhalen bij de Dienst Burgerlijke Stand en Bevolkingsregister te Schoolstraat 
2 op de dagen: 

4 september tot en met 15 september 2017 van 15:30 tot 18:30 uur. 


ULTIMO reportahe di CAFT tin elogio hopi grandi 
caminda e maneho financiero di Gobierno y e infor- 
macion financiero cu ta ser suministra pa por yega 
na un presupuesto caminda ta refleha tur loke ta 
transcuri relaciona cu economia di nos pais. 

Parlamentario pa fraccion di AVP, ing. Chris Dam- 
mers a mustra cu por analisa e situacion cu a haya 
den pasado na 2009 caminda economia a cay cu 
13%, un desempleo cu a alcansa un cifra alarmante 
di alrededor di 12% caminda Gobierno di AVP cu a 
haya mandato for di pueblo pa maneha e pais, a scoge 
un rumbo totalmente diferente y positivo. 

“Gobierno di AVP no a scoge pa bay over na tuma 
medida di austeridad, pero a scoge pa bay inverti 
den pais Aruba y tambe a scoge pa bay inverti den 
un prosperidad comparti, tanto pa lolce t’e parti di 
infrastructura cual proyectonan a crea cuponan di 
trabou y otro proyectonan cu a yuda na baha e nivel 
di desempleo drasticamente. 

Na mes momento por tuma nota cu Banco Central 
den su ‘State of Economy” 2016 cu a sali reciente- 
mente dia 30 di augustus ultimo, ta bolbe refleha e 
situacion na 2016 y con esald ta bayendo n’e momen- 
tonan aki caminda ta pone acento riba e ‘deflation’ cu 
tabatin na 2016 di -0.9 caminda nos ta haya keto bay 
cu e poder di compra, ta hopi controla ald na Aruba. 

Esaki ta refleha bon cla e diferencia cu tabatin durante 
di 8 aña di gobernacion di partido MEP caminda 
esaki a yega e cifra di 37.6% compara cu solamente 
4% durante di gobernacion di partido AVP. 

Pues un situacion hopi controla ta locual t’e poder di 
compra cu ta mustra un crecemento bek den Aruba 
su economia y pronostico pa fin di aña aki ta stipula 
na 3.4%. 

Si mester sigui analisa e raport di Banco Central men- 
ciona y di CAFT e ultimo aki ta haci pronostico riba 
nan pagina 4, con por mira con e situacion ta bayendo 
n’e momentonan ald, nos lo yega fin di e aña aki c’un 
0.4% di deficit compara cu e GDP, cu ta dentro di e 
normanan cu a acorda den tur e presupuestonan cu 
a cuadra cu e normanan stipula den e ley di CAFT. 

E comision financiero aki tambe ta pone bon cla 
riba su ultimo pagina di su reportahe, cu mirando e 
situacion con e ta bayendo n’e momentonan aki, e 
debe nacional cu den e di dos parti di e aña aki, lo 
cuminsa paga e debe aki y esaki sigur lo continua den 
e añanan benidero manera planea dor di Gobierno 
di AVP. 

Pues sin duda ta señalnan hopi positivo cu ta biniendo 
dilanti pa instancianan cu ta vigilando di cerca e 
maneho financiero di Gobierno cu ta otro refleho di 
e seriedad y efectividad cu Gobierno di AVP a bin ta 
atende c’un situacion financiero cu Gobierno di MEP 
a laga den un super mal estado,” Parlamentario Chris 
Dammers a mustra. 

Dialuna atardi 


Chauffeur di Suzuki Swift ta alcansa 
ciclista y ta lague seriamente herida 



DIALUNA den oranan di atardi, ta sosode 
un accidente hopi serio, na altura di e shelter pa 
adicto den Colony. Mesora ta manda un patruya 
di San Nicolas n’e sitio. 

Na yegada nan ta bin compronde cu e chauffeur 
di un auto Suzuki Swift a dal un ciclista, lagando 
e seriamente herida. 

Dr. Meelis kende pa casualidad tabata den 
cercania, mesora a cuminsa trata e victima n’e 
sitio, el a nota cu e victima a haya hopi sla na 
cabes y el a pidi pa presencia di ambulance cu 
hopi urgencia. 

Na yegada personal di ambulance a prepara e 
victima y Polis a habri caminda p’e ambulance 
por a yega cu hopi urgencia pa hospital. E vic- 
tima su situacion ta hopi critico y ta teme pa su 
bida. Tabata ser evalua si lo mande pa Colombia 
tambe, pero e decision final no ta conoci pa nos. 



Welder/ Fabricator & Car Painter 


Requirements for candidates 


Good communication skills 
Ability to work unsupervised 
Attention to details is a must 
Position permanent 
Salary dependent on experience 
Valid driver's license 
Valid working permit 


Serious candidates can come by our office at 
Schotlandstraat 61 to fill in an application from. 

Please bring a picture and a copy of driver # s license. 


We are looking for a 


Depa rta mento 
Meteorologico 
Aruba ta adverti 

Meteo a emiti un alerta pa boto chikito cu lama 
bruto ta na vigor... Un aviso pa boto chikito y 
lama bruto lo drenta na vigor awe diaranzon 
merdia 12’or... 

Areanan afecta, ta principalmente e region di 
costa nort, costa di Arashi y banda di e high rise 
y low rise hotels. 

Labadernan biniendo for di noordoost crea dor 
di horcan Irma den region di Oceano Atlantico 
ta yegando nos costanan y lo haci parti di nos 
costanan relativamente bruto...Ta spera olanan 
den parti noord di 6 pa 7 pia, localmente e por 
yega 8 pia den labaderanan. 

Den parti zuid di e isla olanan por oscila entre 
3 pa 5 pia den labaderanan. 

Accion de precaucion: Usadonan di lama ta 
wordo avisa pa tene cautela cerca e area di 
costanan menciona. 






























E cantidad di personanan cu enfer- 
medadnan cronico ta aumentando 
y uzo di medicamento y conseho 
di estilo di bida ta hunga un rol 
importante. 

Mi kier enfoca riba uzo di medica- 
mento y disponibilidad di dunado 
di cuido. E mal uzo di medica- 
mento di parti e pashent ta debi 
na e desconocimento di e remedi, 
generalmente causa door di falta di 
informacion, mal interpretacion, 
lubida di tuma medicamento na 
orarionan specifico (mas ainda ora 
tin uzo di diferente medicamento 
na mes un momento) of pasobra 
e persona tin dificultad pa guli e 
medicamento. Sin laga afo falta di 
motivacion dor di e duracion di e 
tratamento of efecto negative, se- 
gun Dellanire Maduro. 

E necesidad di tratamento por no ta 
duidelijk pa un pashent cu ta haci 
cu na momento cu e no presenta 
sintomanan e ta stop cu e medica- 
mento siendo cu mester mantene 
esaki te ora cu dokter informa/in- 
dica lo contrario. E momento cu un 
dunado di cuido no duna instruc- 
cion claro na e pashent e risico di e 
pashent ta aumenta. 

E mal uzo di medicamento ta un 
desventaha no solamente pa e pash- 
ent sino tambe p’e cuido medico. Si 
no sigui e terapia manera debe ser, 
e pashent ta expone na mas keho, 


Dellanire Maduro, #6 di POR: 

Sigui terapia medico ta necesario 


un disminucion di su expectativa 
di bida y calidad di bida. Conse- 
cuentemente hopi biaha esaki ta 
hiba na mas opname na hospital, 
extra onderzoek of maneho di e 
complicacionnan cu por a wordo 
preveni, Maduro ta splica. 

Pa logra cu pashent ta sigui e in- 
struccionnan di un dokter mester 
tin e. o. un bon comunicacion, 
confiansa, motivacion y empatia 
pa cu e pashent. E dokter mester 
ta disponibel p’asina logra cu e 
maneho ta wordo bon sigui. 
Mester scucha e deseo di e pashent 
y tene esald na cuenta y yega hunto 
na un acuerdo tocante su terapia. Si 
nos dedica suficiente tempo na e 
pashent, e lo yuda yega mas liher na 
e diagnostico y consecuentemente 
yega na un acuerdo rib’e tratamen- 
to. Mester tin respet p’e pashent 
y tambe vice versa, e candidata di 
POR ta mustra. 

Awendia ta facil pa busca informa- 
cion riba enfermedadnan, nos mes- 
ter ta habri pa pashentnan busca 
informacion y durante consulta 
aclarea duda cu e pashent por tin y 
asina evita mal interpretacion, nos 
por hasta guia e pashent cua ta e 
fuentenan di informacion confiabel. 
Nos mester stimula nos pashentnan 
pa ta mas participativo, pa haci 
pregunta durante consulta medico 
y no bay cu duda cas. 

E confiansa entre medico y pashent 
ta di suma importancia, pa logra 
esald e pashent y e dokter mester 
por domina e mesun idioma, comu- 
nicacion ta esencial. Si no tin un 
bon relacion dokter-pashent, no ta 
bay tin un bon apego na e terapia, 
consecuente no lo alcansa e resul- 
tado desea di e terapia cu pashent 
tin cu sigui, Maduro ta enfatisa. 


E dokternan di cas (specialista di 
eerstelijn) mester haya e espacio 
suficiente pa conoce e pashent, haci 
preguntanan necesario, haci exam- 
en fisico di e pashent debidamente 
y sigur un punto hopi importante 
pa e tempo alcansa pa por registra 
tur e informacion/data colecciona 
di cada pashent. 

Actualmente tin varios dolcter di 
cas cu mas di 3 mil pashent, cu 
por ta un di e causanan cu ora un 
pashent kier pidi un cita “no tin”, 
cu ta afecta e calidad di servicio y 
nos cuido medico. Aruba tin tekort 
no solamente di specialista di twee- 
delijn sino tambe di dokter di cas. 
Tambe tin dokternan cu no ta traha 
e orario completo. 

Pa mehora e cuido duna den hospital 
lo ta ideal pa crea multidisplinaire 
teams, dividi departamentonan a 
base di enfermedad. Esald ta nifica 
cu mester tin mas samenwerking, 
p’asina e pashent por haya atencion 
medico manera debe ser, Maduro 
ta remarca. 

E problema di lista di espera no 
ta di awor, e tin varios aña caba, 
diferente solucion por a bin cu ne 
pa reduci e lista di espera, por a 
duna “studieopdracht” pa basisarts 
specialisa den e terenonan cu tin 
scarcedad p. e. oogarts, neuroloog, 
poortarts y asina e lista di espera 
lo tabata menos awe y mas impor- 
tante menos pashent lo a sufri e 
complicacionnan dor di a warda pa 
un cita. Tempo den salud ta crucial, 
dor di warda e por tin consecuenci- 
anan devastador pa e pashent y su 
sernan lceri, e candidata di POR ta 
continua bisando. 

Riba un pagina online Hulandes, tin 
vacaturanan pa atrae Hulandesnan 


bin Aruba pa traha na Aruba como 
zaalarts, mientras tin mediconan 
general Arubiano trahando como 
taxista y den construccion e. o. 
Actualmente specialistanan ta 
wordo overbelast cu trabou, cu ta 
afecta nan calidad di servicio y sin 
laga afo nan salud. Si un dokter 
kier participa na un seminario p. 
e. e mester busca un waarnemer, 
cancela su citanan. Nos lcier nos 
medicina ta “up to date” pero na 
mesun momento nos no ta duna 
espacio pa esald sin cu e ta a costo 
di citanan cu tin cu wordo posponi, 
Maduro ta splica. 

Nos di POR lo analisa e lista di 
espera pa determina exactamente 
e grado di scarcedad di specialista. 
Atrae specialistanan for di exterior 
pa garantisa cu tin suficiente spe- 
cialista. Mientras tanto lo stipula 
un tempo di espera maximo pa cada 
specialisacion y si no cumpli cu 
esald, AZV mester manda e pashent 
pa tratamento den exterior. 
Percura pa control debido di in- 
stancianan medico den exterior 
cu ta cera vinculo cu ne, pa sigura 
calidad di cuido di e pashentnan cu 
ta manda pa exterior. 

Duna contenido y implementa e 
“Landsverordening BIG” pa for- 
malisa registracion di profesional- 
nan den sector di cuido medico, 
acreditacion di universidadnan y 
reconocimento di diploma basa riba 
capacidad. 

Crea un sistema di registro medico 
na Aruba y esaki mester cumpli 
cu e exigencianan di calidad. Tur e 
procesonan di evaluacion, recono- 
cimiento mester ta uno cu trans- 
parencia. Incentiva y facilita esnan 
cu lder sigui studia pa specialista 
den exterior pa despues bin traha, 
Maduro ta termina bisando. 

Parlamentario Donny Rasmijn 


MEP cu grito populista riba asunto di hedging sin splica con y kico 


PARLAMENTARIO Donny Rasmijn, 
miembro di fraccion di AVP ta mustra cu 
ultimo simannan durante di e campaña po- 
litico cu ta tumando lugar pa eleccion di dia 
22 di september proximo, pueblo por tuma 
nota cu ta ser presenta pa diferente politico, 
cual puntonan di accion ta mustra mas tanto 
riba puntonan loke el a considera ‘populista.’ 

“Nos por a publicacion di un serie di punto 
di promesa, pero cu ta sin contenido y hasta 
sin seriedad pa trata di gana atencion di 
pueblo. 

Ya caba tur hende sa cu partido MEP a 
sinta den Parlamento, di baina nan ta bin 
trabou, di baina nan ta participa riba nivel 
y riba dje nan no ta presenta cualkier es- 
tudio of proposicion cu ta make sence den 
Parlamento. 

Awor nos por mira un lista di MEP cu e.o. 
baha prijs di awa y coriente, ta pone cu nan 
lo bay elimina hedging, ta papia di importa 
gasolin mas barata y ta lanta e pregunta na 
MEP ta con nan ta bay logra esaldnan. 

Prome tin cu bisa riba e asunto di hedging, 
ta algo cu semper a wordo haci caminda tin 
biaha ta sali gana for di dje y tin biaha e no 
ta sali bentahoso y nos tin cu menciona cu 

un par di aña pasa a wordo gehedge na un 
volumen hopi mas halto cu lo normal na 
un mal momento, cu a resulta cu net e ora 
ey despues cu el a wordo formalisa, prijs di 
crude oil a baha hunto cune e fuel oil tambe 
a baha. 

Esaki tabata un bon oportunidad cu a bay 
perdi pa reduci e prijs y gastonan riba awa y 
coriente y nos tin cu bisa cu semper e asunto 
di hedging a wordo haci tanto bou Gobierno 
di AVP y Gobierno di MEP, bou tur Gobi- 
erno ya cu nunca e asunto di hedging tabata 
pasa via di Minister of di Parlamento y no 
tabatin control riba esaki. 

E compania WEB tabata haya su conse- 
honan for di expertonan y nan tin nan grupo 
di experto den e compania y eynan e decisi- 
onnan ta wordo tuma y consecuentemente 
den e caso menciona, e no a resulta benta- 
hoso p’e compania, pero nos por a ripara cu 
cambionan ta bay wordo haci el respecto. 
Den futuro cu yega momento pa bay dicidi 
di uza e sistema di hedging, lo tin cu con- 
sulta cu Conseho di Minister prome cu tuma 
e tipo di e decisionnan aki cual sigur lo ta 
bon ya cu e ora e por wordo carga politica- 
mente compara cu e situacion actualmente 
caminda e compania ta haci’e normalmente 
caminda tin ora e ta gana y tin ora 
e ta perde. 


Ultimo añanan cu e no a sali bon, 
no nifica cu ta bay elimina hedg- 
ing ya cu e tipo di contract aki 
ta percura pa mantene un prijs 
constante cu ta duna e compania 
cu por mantene e prijs abou ora 
cu e prijs ta halto y ora cu 
esaki subi. 

N’e momentonan aki cu 
e prijs di fuel oil ta para 
na $50 pa bari, ta bon pa 
mantene e prijs 
aki ya cu 



September 6th and September 7th, 2017 
for urgent matters, please email as usual 


nos sa cu otro aña e prijs lo subi a base di 
tur e desaroyonan cu tin actualmente e.o. 
diferente conflicto cu tin, ta bay haya prob- 
lema grandi cu e prijsnan lo bay subi. 
Nunca por bisa cu ta bay elimina hedging 
ya cu ora haci esald y e prijs ta schommel 
aki aya, nunca bo ta sigur cuanto ta bay 
paga na awa y coriente, locual tabata e caso 
y ta un asunto cu no ta zomaar ta bin papia 
di elimina hedging y cual proceso ta rekeri 
un estudio y analisis profundo y ta algo cu 
ningun momento partido MEP a presenta 
tras di su vision pa elimina hedging. 

MEP no tin otro alternativa y simplemente 
ta lansa un grito populista sperando di gana 
popularidad cu e tipo di gritonan ald. 

Na mes momento ta bin dilanti e prijs di awa 
y coriente y nos tin cu bisa cu nunca antes 
a yega di sosode cu prijs di awa y coriente a 
baha den ultimo 8 añanan durante goberna- 
cion di partido AVP, a baha den e forma cu 
el a sosode durante di e periodo aki. 

Nos sa cu semper tur hende kier p’e prijs 
baha mas, pero di otro banda nos kier pa nos 
hendenan ta consciente cu e prijs di awa y 
coriente por varia, pero nos por tuma nota 
cu e ta sigui baha y ta algo cu nos ta premira 
pa otro aña tambe. 

Si ta bay bisa cu ta bay baha prijs di awa y 
coriente locual ya caba nos sa cu ta bay pasa 
na cuminsa momento di otro aña caminda 
nos a splica esaki varios biaha, pero MEP 
ta pretende di a inventa algo cu tur hende 
sa caba cu ta bay tuma lugar, sigur bou di 
gobernacion di partido AVP 
y sigur ora cu nos ta sigui 
rumbo di energia alterna- 
tiva cu lo percura p’esaki 
sigui baha den futuro,” 
Parlamentario Donny 
Rasmijn ta splica. 















AWEMainta Diaranson, 6 September 2017 


13 


Lider di POR Otmar Oduber 


Miembronan di POR enfoca riba informa 
comunidad y no intimida comunidad 



LIDER di Partido POR, Otmar Oduber durante fin di siman tabata 
den diferente bario y a haci diferente bishita. Un di e puntonan cu a 
resalta ta encera e interes pa ricibi informacion di nos plan di gober- 
nacion pero tambe cu falta un poco mas cu 2 siman pa eleccion. 
Segun e dianan ta bira menos y e fecha 22 di september ta yegando 
mas cerca, ta mas y mas actonan di intimidacion ta tuma luga di con- 
trincantenan politico, algo cu ta inaceptabel y cual POR ta rechasa. A 
pesar di esaki POR ta mas determina y pueblo ta mas convenci cu un 
cambio mester tuma luga. 

Nos partido a conentra durante di e ultimo lunanan aki y sigur du- 
rante di e ultimo siman aki hopi riba locual cu ta biba den comunidad. 
Partido POR tabata un ehempel pa hopi otro partido a traves di nos 
programanan di accion. POR a scucha grupo grandi di hendenan y 
instancianan den nos comunidad (contrario na con e tabata wordo 
atende antes). Esaki a conduci na yega na nos plan di gobernacion 
‘vision 17-21 Hunto Nos Por’ caminda cu e puntonan cu a wordo 
atendi den e programa ta netamente prioridad di nos comunidad riba 
diferente tema, segun lider di POR. 

POR a papia na diferente ocasion rib’e inseguridad cu tin den co- 
munidad y como tambe e falta di aceso medico entre e topiconan di 
prioridad. Den nos programa Vision 17-21 Hunto Nos Por ta adresa 
na un forma detaya, con lo atende cu e puntonan aki. 
Lamentablemente nos no ta mira e interes di otro partidonan pa atende 
rib’e inkietudnan aki cu ta prioridad den nos comunidad. Sinembargo, 
tur dia ta mira con intimidacionnan ta tuma luga. Cierto momento 
hasta mentiranan ta lceda wordo uza como si fuera cu esey ta encera 
henter nan plan di campaña pa gana voto, Otmar Oduber ta conclui. 


Aña escolar 2017 - 2018 ta cuminsa dia 4 september 2017 Bishita nos website: www.oaa.aw 

Scol anochi di ofishi, mas cu 60 aña Tel: 5827324 




Opleidingen 

Duur 

Minimaal toelatingseisen 

1 

Assistent in de Bouw, Niveau 1, 

(Carpinteria basico) 

2 jaar 

EPB of SPO diploma Aspirant 

2 

Timmerman, Niveau 2, (Carpinteria avansa) 

2 jaar 

Diploma Basis timmeren /LTS of EPB diploma 
arbeidsmarkt timmeren / MAVO 2 

3 

Lasser, Niveau 2 (Welder A y B) 

San Nicolas y Hato 

2 jaar 

LTS ofEPB diploma arbeidsmarkt / MAVO 2 
doorlopen 

4 

Algemeen Administratief Medewerker, Niv. 2 
(Administrativo) 

3 jaar 

LTS of EPB diploma arbeidsmarkt / MAVO 2 
doorlopen 

5 

Hulp Elektomonteur, Niveau 2 
(Elektricien) 

3 jaar 

LTS ofEPB diploma arbeidsmarkt / MAVO 2 
doorlopen 










Tin algun lugar habri 




INSCRIBI AWO!!! 












Pa inscribi pa un di nos opleidingen pasa prome na banco RBC. Number ta 44.67.892 pa paga e schoolgeld. Schoolgeld ta fl. 200,- y pa e opleiding Lasser 
fl. 500 pa aña escolar. Pasa na nos oficina cu e prueba di banco, un papel di censo di 5 florin, un pasfoto y diploma. 

Nos oficina ta na EPB - Hato. Tel. 5827324 y ta harbri di 9.00 am - 3.00 pm y 6.30 pm - 9.30 pm. Edad minimo pa inscribi ta 16 aña 

CIBC FirstCaribbean su di ó edicion di y/ walk for the cure" 

A recauda mas cu 1 cuart miyon dollar te cu awo 




EVENTONAN pa recauda fondo den e region 
pa conscientisa nos comunidad tocante cancer 
a dal sali den di e islanan di Caribe unda cu 
CIBC ta opera. Ya caba a wordo recauda mas cu 
267.119 dollar danld na mas di 160 compania 
cu a uni na e causa ald. 

Na Aruba recientemente CIBC a organisa un 
Fitness Event, unda cu e comunidad a responde 
positivamente. Tabata un atardi ameno, unda cu 
tur persona presente por a haci ehercicio danld 
na e 7 instructor. Di e forma ald CIBC tambe a 
cuminsa duna su aporte na Axuba. 

E di 6 edicion di CIBC FirstCaribbean su “Walk 
for the Cure” ta spera di atrae un biaha mas, mas 
di 20 mil caminado y coredo na e di 17 teritorio 
unda cu e banco ta opera. 

E caminatanan lo tuma lugar durante e fin di 
simannan di luna di october 2017. 

Na Aruba e caminata ald lo bay tuma lugar riba 
diadomingo 8 di october 2017 pa 6or di mainta. 

“Nos ta hopi emociona pa e caminatanan di 
e aña ald. Tin un aumento di energia door di 
nos organisacionnan ya cu tin centenares di 
empleado di CIBC cu ya caba ta ocupa cu un 
cantidad di eventonan pa recauda fondo, y 
tambe planeando e diferente caminatanan”, 
tabata palabra di sr. Trevor Torzas, Ehecutivo 
Co-Chair di e caminata y Managing Director, 
Customer Relationship y Management. 

“Aña pasa nos a recauda 500 mil dollar, cual a 
wordo duna na e organisacionnan di cuido di 
cancer unda nos ta opera. Di e forma ald nos 



ta apoya e trabou humanitario cu cada un di e 
organisacionnan ald ta empeña pa trece e cambio 
na tur persona cu mester di dje. 

E aña ald nos ta bay haci tur cos posible pa 
sigura cu nos por surpasa e cifranan di aña pasa”, 
tabata palabra di sr. Mark St.Hill cual tambe ta 
Ehecutivo Co-Chair y Managing Director, Retail 
y Business Banldng 

Como un famia corporativo nos conoce e dolo 
y perdidad cu cancer ta trece cu ne. 

Sr. St. Hill a bisa cu “CIBC lder conscientisa y 
yuda na detecta e cancer na tempo, y haci e bida 
un poco mas comfortabel pa esanan cu cancer, 
nan famia y e dunadonan di cuido”. 

E fondonan recauda ta wordo uza pa duna asis- 
tencia, cuido y acesoramiento na pashentnan 
y nan famia. Ademas nan ta yuda pa aumenta 
conscientisacion dor di trece campañanan edu- 
cativo den di e region. E fondonan ta yuda e 
diferente organisacionnan pa asisti cu e compra 
y mantenimento di eldponan cu ta wordo uza 
pa diagnostica y trata e pashentnan. 

Durante e ultimo 5 añanan e banco a recauda 
mas cu 1.3 miyon dollar for di e eventonan, esald 
a wordo logra danld na e apoyo generoso di cor- 
poracionnan y diferente actividadnan organisa 
dor di nos empleadonan pa recauda fondo. 

CIBC ta haci un yamado na comunidad di Aruba 
pa ta parti di e caminata “Walk for the cure”, 
unda cu tur fondo lo wordo duna na Fundacion 
Contra Cancer di Prostaat. 

E carchinan pa participa na e caminata na 
Aruba ya caba ta obtenibel na CIBC FCIB situa 




na Tanki Flipo, por yama 5225600, tambe lo 
tin carchi obtenibel cerca Fundacion Contra 
Cancer di Prostaat. E caminata lo sali for di e 
parkeerplaats di e banco y lo termina eynan bek 
y lo tin un distancia di 5 km. E horario lo ta di 
6 am pa cu 8:00am. 

CIBC lder gradici e siguiente comerciantenan cu 
a yuda na e Fitness Event realisa recientemente 
cual tabata exitoso. 

Danld na Aledda N.V., Terraza Holding, The 
Seaport Cinemas, Click Print, Safecom, High 
Performance, Dj Vibes, Red Cross Aruba, Save 
A Lot, Total Cleaning Services, Fruteria Vir- 
gilio, IBISA, Caribbean Trucldng, BrandTastic, 
GenAir, DHL, Gerira Marketing, Andina Ice, 
Stichting Contra Cancer di Prostaat, CRD 
Group, Patrick Melchiors, e instructornan - 
Haysem Winterdaal, Yadira Leter, Gladys Du- 
arte, Alexei Spinoza, Tatiana Gil y Juan David 
Maestre, empleadonan di CIBC y e comunidad 
di Aruba cu a duna nan aporte y cu tabata pre- 
sente p’asina contribui na comunidad y pasa un 
rato deportivo. 

Mas informacion lo wordo publica den e 
siguiente dianan. Tambe por sigui e banco riba 
Facebook: CIBCFCIB. Riba e potretnan por 
aprecia e anochi Deportivo di e Fitness Event. 

University of Aruba 


SYMPOSIUM: the roadto good governance 







DATE: SEPTEMBER 12-13-14, 2017 

TIME: 7:00 - 9:00 PM 

VENUE: BALLROOM HILTON HOTEL 

SPEAKERS: 





FOR TICKETS AND MORE INFORMATION: deugdelijkbestuuraruba.org/symposium 


Minister di Salud Publico, Cuido di Nos Grandinan y Deporte, dr. Carlos "Alex" Schwengle 

Prensa tin un funcion hopi importante den loke ta mercadeo di deporte 




DEN cuadro di Dia di Prensa, Fundacion 
Lotto pa Deporte a tene un evento special 
na Heart Music Cafe pa e miembronan di 
prensa den nos comunidad. Na e ocasion 
aki a conta cu presencia di Minister di 
Salud Publico, Cuido di Nos Grandinan 
y Deporte dr. Carlos “Alex” Schwengle, 
kende a laga sa cu pa basta tempo tabatin 
e idea pa tene un evento asina pa reconoce 
y gradici prensa na Aruba nan sosten. 

Minister Schwengle a duna elogio na dife- 
rente grupo den comunidad pa loke ta 
deporte, pero tambe mester duna prensa 
elogio y esey ta un parti hopi importante, 
e mandatario a expresa. Prensa tin un re- 
sponsabilidad grandi pa duna noticia, pero 
tambe noticia deportivo. 

“Nos ta hopi gradicido pa e espacio cu nan 
ta otorga deporte, pero alabes nos ta haci’e 
tambe pa haci un apelacion na e mundo aki 
pa nan duna nos un man pa e añanan cu ta 
bin payuda nos den mercadeo di deporte”, 
Minister Schwengle a subraya. 

E ta spera cu Prensa lo ta dispuesto pa sigui 
duna un man den publica tur deporte y di 
awor caba ta agradecido pa esaki. Cu boso 
ayudo deporte lo sigui padilanti. 

Jacky van Putten #1 1 POR 

Mester centralisa fondonan financiero pa deporte 



NADA no ta move sin placa y deporte organisa tampoco. Si nos 
kier un nivel di deporte halto na unda tur nos hobennan y depor- 
tistanan ta wordo brinda e oportunidad, nos mester centralisa tur 
entrada y reparti na unda mas mester di dje. 

A traves di aña e fundacion Lotto ta esun cu tabata percura pa 
mayoria di entrada sosteni tambe dor di instancianan priva. Pero 
e cifra cu tabatin pa deporte a bin ta bahando tur aña te na unda 
mester a bay papia cu Bank of Canada pa anina lceda toch cu algo. 
Ta di lamenta si cu no a uza e fondonan aki miho y awor tin cu 
paga e prestamo y interes cu por a bay pa provee pa nos deporte, 
segun Jacky van Putten. 

Den nos plan di maneho di POR Vision 17-21 Hunto nos POR, 
netamente nos lo kier adresa esaki desde comienso. Mester sa kico 
tin disponibel y con nos lo por mehora e suma ald. Mester bay bek 
na mesa cu Bank of Canada y wak kico nos opcionnan ta, no por 
ta cu mayoria di entrada ta sali di nos isla y nos deportistanan ta 
wordo priva di esaki. 

Danki na un maneho ad hoc di deporte y nos fondonan awe nos 
tin cu paga pa esaki dor di sacrifica nos hobennan y atletanan, van 
Putten ta splica. 

Por ta di opinion cu mester busca otro entradanan p’asina nos por 
cumpli cu e programanan cu mester bin pa asina nos scolnan, nos 
barionan, nos federacionnan, nos instructornan, nos volutarionan, 
nos edificionan por haya e atencion debido. 


Un di e posibilidadnan ta sondia e opcion di haya un procentahe di 
e drop tax na e casinonan. Mester delibera con esaki lo por wordo 
haci y kico deporte lo por haya. Tur e fondonan aki, tanto di Lotto 
pa deporte, Gobierno, drop tax, priva y instancianan internacional 
mester bay den un fondo colectivo, un fondo nacional di deporte, 
van Putten ta mustra. 

Una bes cu ta bisto loke tin na entrada mester bin prome cu 
manehonan cu lo drecha tur nos complehonan deportivo existente. 
Percura cu tin material adecuado pa tur facilidad, scol y federa- 
cion por draai manera mester ta. Mester inverti den nos kader di 
instructornan, tanto profesional y voluntario y mester drenta e 
barionan p’asina tur mucho no importa nan status social por tin e 
oportunidad pa eherce nan deporte. Despues por bay pensa unda 
por amplia facilidadnan dependiendo di e necesidad y recurso hu- 
mano y financiero. 

Vision 17-21 Hunto Nos POR 

Crea un Fondo Nacional di Deporte (FND) cu e meta pa atrae, 
canalisa y aloca recursonan financiero necesario pa sector di de- 
porte. Gobierno for di su presupuesto lo contribui anualmente na 
esaki, hunto co Lotto pa Deporte y instancianan internacional 
(gubernamental y no-gubernamental) pa sigura cu structuralmente 
ta aumenta e fondonan disponibel pa deporte. FND, ademas, lo 
duna sosten y guia na e diferente federacionnan y asociacionnan 
deportivo pa loke ta nan propio esfuersonan pa recauda fondo, van 
Putten ta conclui. 

Rumannan Grynszletn la laslra 
Rebbie dos Santos den nan problema 


WILLEMSTAD - Di acuerdo cu Finan- 
cieel Dagblad, pa por a laba 322 mion dólar, 
famia Grynsztein tabatin mester di biyete di 
dólar. No ta bende esald na supermercado 
di manera cu nan mester a haña hende pa 
suplly nan cu ‘Benjamins’ manera nan ta 
yama dólar. 

Teniendo un monton di dólar, Venezolano- 
nan tabata bin ‘swipe’ pa loco na Corsou y 
nan tabata un factura falso cu nan a cumpra 
lingerie. 

Na Venezuela e Venezolanonan tabata 
bende dólar cu margen di ganashi di 100%. 
Un di esnan cu tabata proporcioná e famia 
cu Benjamins tabata Mahar Ayoub di Sint 
Maarten, kende a yega di cay prezu un biaha 
caba pa labamento di placa p’e famia contra 
pago di 5% di comision. 

Otro cu tabata proporcioná e famia cu 
Greenback Benjamins lo tabata Robbie dos 
Santos. 

Y de paso Financieel Dagblad a probechá pa 


tira lodo riba Robbie su éx lasonan cu Gerrit 
Schotte, kende ta condená pa corupcion y su 
ruman di mama George Jamaloodin, kende 
ta fugitivo. 

Robbie Robbie Dos Santos 

Isaak Grynsztein a yega di declará den e 
caso contra Dos Santos cu nan conocé otro 
for di 1992. 

Via Grynsztein, Robbie tabata habri cuenta 
na Intercontinental Asset MGMT (IAM) na 
San Diego. 

Financieel Dagblad a relatá cu Dos Santos 
mes a conta cu añanan largo e tabata entregá 
Isaac Grynsztein ‘pidanan’ di $500.000 te 
$600.000 cash cu el a gana cu loteria ilegal. 
Isaac Grynsztein di su parti a percurá p’e 
placa bay depositá riba cuenta di banco 
na Merca (cu husticia Mericano a confiscá 
mientrastanto) sin cu belasting tabatin idea 
kico ta pasando. 

Segun Robbie Dos Santos, el a entregá Isaac 



Grynsztein 7 pa 8 mion dólar, pero segun 
Isaac Grynsztein no tabata mas cu 5 te 10 
mion dólar. 


Isaac Grynsztein a basha’bou riba Robbie 
Dos Santos bisando cu nan empresa famil- 
iar Caribbean Distributors Group tabata 
depositá placa pa Dos Santos na Antigua. 

E ganashi nan tabata stacioná na Panama, 
Merca y retorná e placa labá pa Corsou. 

Ayera mainta abogado di e acusadonan a 
exigi pa tende Gerrit Schotte tambe den e 
caso, pero e tribunal no ta haña cu su de- 
claracion tin balor adicional. 

Fiscal di e caso a splica ayera mainta cu e 
famia a laba un montante di 10% di e pro- 
ducto nacional di Corsou. 



Website y Facebook di AWEMainta 
Subi www.awemainta.com 
Y sigui e entrevistanan haci 


No lubida di sigui Gerlien Croes den 

Punto di Bista 

Lotto ta felicita e Federacion 
di Baseball ABBA cu nan 
campeonato 2017 - 2018 




DIASABRA atardi bou di entusiasmo grandi den 
un Joe Laveist Ballpark yena cu mayor y invitado, 
Federacion di Baseball ABBA a inicia cu su tempo- 
rada di baseball 2017 - 2018. Mescos cu tur aña a 
inicia cu e ceremonia di desfile cu tur e eldponan 
participante den e categoria infantil te cu esnan mas 
grandi cu ta AA. 

Despues di varios aña ABBA mes ta organisa nan 
campeonato di liga infantil, hubenil y grandi. E des- 
file tabata uno colorido cu hopi mucha presente, pa 
algun di nan e wega di baseball lo ta un experiencia 
nobo e aña aki. 

Minister di Deporte dr. Alex Schwengle a hiba palabra 
unda su persona a boga pa mas union y traha hunto 
den baseball. 

Tur instancia di baseball mester por uni y yega na 
un entendimento pa nos peloteronan por disfruta di 
nan deporte sin obstaculo. 

Tambe e mandatario lo lder mira mas mucha riba 
veldnan di baseball. 

Presidente di ABBA, sr. Sherwin Howell tambe a pone 
enfasis riba e trahamento hunto unda baseball mester 
bisa manera antes e tabata ta. E hecho cu ABBA a 
dedica e campeonato n’e baluartenan Franldin Danies 
y Milton Croes mester sirbo como un estimulo pa tur 
cu ta traha cu alma y cuerpo p’e deporte. 

Lotto, e loteria di Aruba hunto cu su partnernan den 
deporte lo sigui contribui engrande cu e deporte di 
Aruba y sigur baseball cual ta un di e deportenan mas 
practica y faborito na Aruba 

Tropical Bottling Company orguyoso di por duna 
sosten un biaha mas na un Copa exitoso 

Flalslone lo ta defendiendo su 
titulo den Copa Santa Cruz 2017 

Total di 1 0 team lo competi pe titulo maximo 



COPA Santa Cruz 2017 ta cla pa cuminsa y 
Reangelo Koolman, Presidente di Sluggers Con- 
nection Softball Team a duna di conoce cu e aña 
aki nan lo t’e organisadornan hunto cu Tropical 
Bottling Company. Nan ta trahando basta duro 
pa yega unda kier yega cu e teamnan di Santa 
Cruz. 

Copa Santa Cruz ta un torneo cu ta existi pa hopi 
aña y cada aña ta bira mas y mas grandi. 

Sluggers Connection ta gradici Balashi Brouwerij, 
pasobra sin nan esaki no lo ta posibel. E torneo 
a cuminsa diabierna 1 di september ultimo y lo 
caba diadomingo 1 di october. E lo tuma lugar 
riba veld di Flatstone, tur weekend, esta diasabra 
y diadomingo, Reangelo Koolman a indica. 

E prome siman ta bay ta diabierna, diasabra y 
diadomingo y e ultimo weekend tambe lo ta riba 
e mesun dianan. 

Durante e weekend di Eleccion (22 di september) 
no lo tin wega. E teamnan cu lo bataya contra 
otro ta: Sluggers Connection, Balashi, Crioyo 
Reds, Jay’s Young Blood, Hitmen, Buena Vista, 
Flatstone (campeon di aña pasa), Marlins, Roots 
y ATCO Condorito. 

Tambe lo tin un par di wega comercial, amistoso 
cu lo bay engrandece e torneo. Pa comercialnan 
cu kier participa den wega amistoso por tuma 
contacto cu Reangelo Koolman na 743-2777, 
pasobra tin espacio pa pone teamnan comercial. 

Segun Reangelo Koolman, pa cu e torneo en gen- 
eral nan a dicidi e aña aki cu lo dedica esaki na 
e team di Sluggers completo, pero specialmente 
n’e dama di hero di Sluggers Marilyn Koolman ya 
cu sin su dedicacion e team aki nan no lo tabata 
tin 14 aña di existencia. 

Tambe a gradici mayornan di Marilyn Koolman y 
Reangelo Koolman a gradici su mama, kendenan 
semper ta backup e team. 

E gradicimento tambe a bay na Brian Vrolijk, 
kende ta un persona cu semper a carga e team 
den bon y den malo. 

Un hungado cu nan lo dedica Copa St. Cruz na 
Ludwig Flanegin, kende ta cu e team for di e 
prome dia, el a indica. 

Ademas lo dedica e Copa na dos persona den 
Santa Cruz cu merece esaki y un di nan ta Lorito 
di ATCO Condorito, kende tin añanan organi- 
sando y participando den e Copa Santa Cruz. 
Otro persona ta Raul Schwengle di Hitmen, 
kende a carga e Copa e ultimo añanan y a yuda 
engrandec’e. 

E presidente di Sluggers Connection Softball 
Team a haci un invitacion pa tur hende en gen- 
eral, pueblo di Santa Cruz pa acudi y presencia 
e tremendo weganan di softball di e 10 team cu 
lo ta participando ademas di e weganan amistoso 
y comercial cu ta bay tin. 

Cruz Cora Aruba ta 
haci yamado 
na tur miembro 
pa e Asamblea 
General Anual 2017 


CRUZ Cora Aruba tin 
su Asamblea General 
Anual pa miembro riba 
diamars, 3 di october, 
2017 y ta yama su miem- 
bronan pa participa cum- 
insando 6’or di atardi 
den su Henry Dunant 
Learning Center, Pedro 
Gallegostraat 12 (net 


pariba di oficina di SAC 
y ATIA building) 

Agenda 

Eleccion miembro nobo 
di bestuur; 

Relato financiero 2016; 
Presupuesto 2018. 

Pa participa na e Asam- 





bleaGeneralAnualmiem- mester ta registra como Henry Dunant Learn- 
bro mester a cumpli cu su miembro boluntario. ing Center, Pedro Gal- 
contribucion anual of legostraat 12, Dakota. 


Drs. Robert Anjie di Partido CURPA: 

Amienda 7 = Matrimonio di mesun sexo 


“NOS ta den e siman 
na unda 1 aña pasa parti- 
donan MEP,AVPyPDR 
a vota pa legaliza matri- 
monio di mesun sexo na 
Aruba usando amienda 7 
como e vehiculo pa logra 
esaki. 

Esaki ta un bofta den 
cara di Dios y den cara 


di e pueblo creyente na 
Aruba. E partidonan cu 
a vota voor pa amienda7 
ta bin cu e argumento cu 
Hulanda lo impone ma- 
trimonio di mesun sexo 
na Aruba. 

Esaki no ta berdad y un 
mentira grandi pa hus- 
tifica nan mal decision. 


Hulanda no por impone 
matrimonio di mesun 
sexo riba Aruba mirando 
cu Corte Superior di Eu- 
ropa a laga sa den su 
sentencia na juli 2016 
bon cla cu ningun pais 
por impone matrimonio 
di mesun sexo riba un 
otro pais. E ta un asunto 


di e pais su Parlamento y 
cu matrimonio di mesun 
sexo no ta un derecho 
humano tampoco”, segun 
drs. Robert Anjie di par- 
tidoCURPA. 
“Igualmente algun dia 
pasa Corte Superior di 
Israel a dicta cu matrimo- 
nio di mesun sexo no ta 
un derecho humano. Bo 
tabata sa cu e amienda 7 
cu AVP, MEP y PDR a 
vota VOOR pe dia 8 di 
september 2016 ta igual 
cu matrimonio? 

Ta parce cu e partidonan 
MEP, AVP y PDR no 
a lesa e amienda 7 di 9 
pagina mescos cu nan no 
a lesa net nada di e 2000 
pagina di e CITGO deal. 
Dicon e amienda 7 ta 
igual cu matrimonio di 
mesun sexo? 

Pasobra 1. E proceduran- 
an di casa pa raad ta 
IGUAL n’e proceduranan 
pa wordo registra como 
un pareha di mesun sexo. 

2. E firmamento di e acto 
di casamento regular ta 
tuma lugar dilanti un 
ambtenaar y e firma- 
mento pa wordo registra 
como pareha di mesun 
sexo tambe ta tuma lugar 
dilanti di un ambtenaar. 

3. E derecho y debernan 


di un pareha casa ta igual 
cu e derecho y debernan 
di un pareha di mesun 
sexo cosnan manera al- 
limitatie y voogdijschap 
di yiu. Te hasta pare- 
hanan di mesun sexo tin 
mas derecho cu esnan cu 
ta casa. 

Segun drs. Robert Anjie 
esnan cu ta PRO Amien- 
da 7 ta PRO casamento 
di mesun sexo. No laga 
nan gañabo. Pa elecci- 
on di 22 di september 
awor ta cua partidonan ta 
PRO amienda 7 y asina 
PRO matrimonio di me- 
sun sexo??? AVP, MEP, 
POR, RED, MAS, PPA/ 
UPP y RAIZ. 

Partido CURPAt’eUNI- 
CO partido politico cu ta 
CONTRA Amienda 7 cu 
ta nifica CONTRA ma- 
trimonio di mesun sexo. 
Partido CURPA lo per- 
cura cu Amienda 7=Ma- 
trimonio di mesun sexo 
no bira un realidad na 
Aruba y nos lo t’e unico 
partido den un coalicion 
cu lo exigi p’e amienda 
7 keda sin wordo imple- 
menta. 

Ta parce cu e proximo 
eleccion ta un referen- 
dum pa determina cu- 
anto hende ta pro of 
CONTRA e amienda 7. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 5 Sep, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.41 

1.43 


1.45 

Zwitserse frank 
(per 100) 

CHF 

185.46 

186.18 


186.98 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

161.44 

162.91 


164.55 

EURO 
(per 100) 

EUR 

209.85 

211.77 


213.90 

Deense kroon 
(per 100) 

DKK 

27.49 

28.21 


29.01 

Noorse kroon 
(per 100) 

NOK 

21.82 

22.54 


23.34 

Zweedse kroon 
(per 100) 

SEK 

21.36 

22.08 


22.88 

Santa Rosa ta informa: 

Nos tin algun bestia na benta 





MANERA ta e caso semper cubo ta 
cria bestia ta yega un momento cubo 
tin cu wak den cura y mira e cantidad 
cu tin. Tin biaha eski ta bira demaciado 
y bo mester busca un manera pa sali 
for di nan na e miho forma posibel. 
Nos ta referi na cualkier cria cubo ta 
practicando. E por ta Cabrito, Carne, 
Porco y asina por sigui menciona. 

Na momento cu nan bira hopi den cura 
esaki por causa molester tambe na e 
bestianan y cu kisas e cura tambe su 
espacio ta bira limita. Esaki por trece 
cu ne cu nan ta bira mucho hopi riba 
otro y asina nan ta cuminsa sofoca y te 
hasto nan por muri den mayoria caso. 

Den caso di Santa Rosa hibando un 
maneho resposabel tambe pa cu nos 
bestianan di cria nos tin algun bestia 
na e momentonan ald na benta di cual 
mayoria ta den nos “Kinderboerderij” 
bon cuida. Nos ta spera tambe cu nan 
momento cubo cumpra un bestia serca 
nos aki na Santa Rosa bo mester por 
tin un lugar adecuado pa por continua 
cu e cria. Lugar mester ta limpi, fresco 
y percura pa tin awa limpi tur dia pa 
e por bebe. Su alimentacion adecuado 
p’e come tur dia. Esaki ta algun punto 
di hopi importancia pa tene cuenta 
cune na momento cubo ta practica cria. 

Na e momento aki nos tin na benta, 
Porco chikito Potbellies, Gai Crioyo, 
Galiña Crioyo, Coneu grandi, Turtuga 
grandi, Galiña di Rasa (Sierkip), Gai 
di Rasa (Sierkip), Pato Baby, Pato 
Chikito, y Pato Grandi. Prijsnan ta 
varia pa cada bestia entre AWG.7,- te 
cu AWG. 85,- y tambe ta depende di 
e grandura. 

Nos horario di oficina ta di 7’or pa 
12’or di merdia y di l’or pa 3’or di 
atardi. 

Nos lo bai tin tambe Carito y Carne 
di Rasa pa bende. Nos ta haci un 
apelacion si cu bo mester yama na tel: 
585-8102 pa haci un reservacion pa un 
cita na un fecha stipula pa bin escohe 
bo Cabrito of Carne. Tene bon cuenta 
cu esaki. Nan lo wordo pisa y bendi 
pa kilo. Tur esaki ta wordo haci den 
presencia di e persona cu ta cumpra e 
bestia. 

Bo kier practica cria, esaki por ta un 
oportunidad pa haci esald haciendo nos 
un bishita pa scoge un di e bestianan 
dibo preferencia. 

BOLUNTARIONAN Dl CRUZ CORA ARUBA 
A YEGA ST. MAARTEN DIALUNA ANOCHI 



Cruz Cora * Aruba 


cu horcan Irma na caminda pa St. Maarten diaranson, Cruz 
Cora Aruba a dicidi dialuna mainta, cu lo manda 3 boluntario 
pa sostene St. Maarten Red Cross den preparacion pa loke ya 
caba a wordo confirma di ta un Horcan Categoria 5. 


of menos 12 boluntario despues cu e horcan pasa p’asina por 
manda mas material y asisti den shelter, servicio di ambulance, 
ayudo na bejaardenzorg y hospital. 


Tambe Cruz Cora Aruba a percura pa den e grupo aki tin 
boluntarionan capacita y entrena pa Federation of Red Cross 
and Red Crescent riba tereno di NIT (National Intervention 
Team), VCA (Vulnerability Capacity Assessment), PSP (Psy- 
choSocial Support), WATSAN (Water & Sanitation Team) y 
MEGA 5 (Victim Registration System) y varios EMT (Emer- 
gency Medical Technician) p’asina por duna un bon sosten 
na e team di St. Maarten. 


Den algun ora, a logra pa e boluntarionan aki haya dispen- 
sacion di nan trabou y cuminsa prepara pa nan salida 4’or di 
atardi. Riba potretnan adhunto por wak Dionisio Richardson, 
Giomar Violenus y Reginald Tromp paketando slaapzak, sup- 
ply di cuminsa di emergencia, kots, flashlights, handschoen y 
otro materialnan pa uzo personal durante nan estadia. 
Tambe ta den preparacion p’asina por manda un grupo di mas 

Lectura E Voto 
Cristian No Tin 
Afiliacion Politico 

Pa: Comision di Pastornan di 
Iglesianan Cristian di Aruba 



IGLESIANAN Cristian di Aruba ta sumamente 
satisfecho di por a logra trece dr. Veronica Evelyn 
Aruba pa duna un lectura riba e importancia di e voto 
Cristian. E charla aki no ta liga na ningun partido 
politico y ta enfoca riba kico e votador Cristian mester 
tene cuenta cune ora di scoge su representantenan 
civil. Idioma ta Ingles cu traduccion na Papiamento. 
Ora un pueblo tin e libertad di scoge su gobernan- 
tenan pa medio di eleccion liber, semper pueblo ta 
haya e Gobierno cu e merece. Desgracia di un pais por 
cuminsa n’e urna electoral si no vota na un manera 
consciente. Dr. Evelyn lo describi retonan di bon 
gobernacion den nacionnan chikito, pero tambe lo 
elabora riba criterio cu mester usa pa evalua esun cu 
e votador Cristian lder deposita su confiasna den dje. 
E charla ald ta mustra di ta uno sumamente intere- 
sante cu lo sirbi pa yuda e pueblo Cristian di Aruba 
evalua su gobernantenan segun criterionan haya den 
Bijbel. E Voto Cristian ta tuma lugar diabierna 8 di 
september 2017 den Renaissance Convention Center 
for di 7:30 pa 10:00 p.m. Na final di e charla di dr. 
Evelyn tin oportunidad pa haci pregunta na un panel 
di experto riba e tema di gobernacion y votamento 
for di un perspectiva biblico. 



DLALUNA den oranan di atardi, un accidente a sosode banda di veld di 
Bubali, caminda un persona a resulta herida. 

Polis a presenta n’e sitio pa constata cu e dama chauffeur di e Hyundai color 
cora a perde control, baha caminda pa despues dal contra un mata. E dama a 
resulta herida den e impacto, pa cual a pidi asistencia di Ambulance. E motibo 
pakico e dama a perde control no ta conoci. 

Personal di Ambulance a trata e dama n’e sitio y despues a opta pa transport’e 
pa Hospital pa ricibi tratamento mas avansa. 

A ENTREGA DECRETO 
GIIBERNAMENTAL NA 18 POLIS 




RECIENTEMENTE , 18 agente policial a 
ricibi nan decreto gubernamental (Landsbeslu- 
it), pa cual nan a keda masha contento. Rodney 
Solognier tin 22 aña trahando den Cuerpo Poli- 
cial y a lceda promovi como “onderinspecteur” 
den rango y trahando na Santa Cruz. Tur su 
añanan den servicio di Cuerpo Policial, Rodney 
Solognier ta trahando na “straatdienst”, pero 
aworaki e fungi como “Chef van Dienst”. 


<Ta continua na pagina 25 > 

< Continuacion di pagina 24 > 


Tur dia e trabou ta diferente y ta cla pa 
cualkier reto cu yega. Pa tin e posicion y e 
rango, e Polis semper mester ta un ehempel 
pa tur personal nobo, kendenan ta mira bo 
como un Polis ehemplar den e trabou. Un 
cos cu e gusta ta pa haya un solucion pa tur 
cos, specialmente ora cu ta trata di hende 
den necesidad of cu tin un problema. Nan 
kier pa Polis yega na un solucion rapido. 
Tur cos ta depende di e caso y Rodney So- 
lognier ta haci su best pa yega na un solu- 
cion rapido, pasobra no ta tur cos por keda 
soluciona den un dia. 



te- 

re- 

a 



den sirbi nan pais dor di bira Polis, e trabou 
ta hopi great y ta depende di e persona mes. 
Mester tin hopi disciplina pasobra e trabou 
no ta facil, unda cu mester cumpli cu hopi 
regla. 

“Bo no por bira Polis pa djis bira Polis. Bo 
mester mantene Bo mes na hopi regla”, 
asina Rodney Solognier, por lo menos un 
di esunnan cu a ricibi su decreto 
gubernamental den 
man, a duna di 
conoce. 


Agentenan policial cu a ricibi nan decreto 
gubernamental y funcion ta Rodney R. 
Solognier, Luiggi J.A. Tromp, Sydney A. 
Curiel, Alfred A.G. Vrolijk, Habib J. Gon- 
zalez Cabeza, Alberto D. Grovell, Jerall C.A. 
Maduro, Sayenne N. Geerman, Rudlyn F.F. 
Ras, Gionel G. Solognier, Darren D. Harms, 
Axel R.D. Croes, Jovanka R.S. 

Naddall, Richinel 
V. J. Kool- 


Aron R. A. Jansen, Alceem R. Gumbs, 
Francios L. Robles de Medina y Elvis A. 
Perez. 


E entregamento di landsbesluit a bay den 
un ambiente ameno y e agentenan policial 
a ricibi esald hunto cu nan famia. 


man, 


Pa tur cu 
ta in- 



)éh Noticia 


Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Pa sigura implementacion di tratadonan di derechonan di mucha 

POR den proximo gobernacion 
lo introduci defensor di mucha 



NA diferente ocasion partido Pueblo Or- 
guyoso y Respeta (POR) a duna di conoce 
cu e liña cora cu ta core den henter e plan 
di gobernacion ta adelanto di e ser humano, 
esta e situacion social. 

Den e articulo aki kier pone atencion na 
algun di e mehoracionnan cu POR lo kier 
introduci den e proximo gobernacion po- 
niendo atencion rib’e situacion social di nos 
hobennan y nos muchanan. 

Guia social pa muchanan, adolescen- 
tenan y hobennan vulnerabel 

Concretamente nos ta referi akinan na 2 
grupo. E prome ta e muchanan y adolescen- 
tenan cu ta forma parti di e grupo cu ta core 
un risico grandi pa bay den mal caminda si 
nan no haya guia social na tempo. 

E di segundo grupo ta consisti di hobennan 
cu tin un strafblad y cu den mayoria di caso 
no a caba scol secundario y no ta traha. Na 
e momentonan aki no tin ningun instancia 
cu ta dunando atencion na e 2 gruponan ald. 
Pa e segundo grupo mester implementa un 
trayecto di reintegracion acopla na un guia 
social cu ta cuminsa ya caba den I<IA y ta 
termina te ora e hoben logra haya un empleo 
stabil. 

Proteccion di derecho di mucha y 
introduccion Defensor di Pueblo y 
di Mucha 

Un defensor di mucha ta necesario pa wordo 
introduci pa sigura implementacion di trata- 
donan di derechonan di mucha. 

Banda di esaki, lo reforsay duna atencion na 
Voogdijraad pa e por eherece su funcion na 
un forma mas efectivo, unda e tarea principal 
ta pa sigura e bienestar di e mucha. 

Introducccion y implementacion di Defen- 
sor di Pueblo “Ombudsman” y Defensor di 
Mucha (Kinder Ombudsman) ta di sumo 
importancia pa pueblo por conta cu un in- 
stancia independiente unda e por entrega un 
keho referente e funcionamento di e servicio 
di Gobierno. 

Introduci créche social 

Casi mita di e esnan cu ta cobra onder- 


stand pa famia (“gezinsuitkering”) ta mama 
soltera. Teniendo cuenta principalmente cu 
e grupo aki, lo percura pa famianan cu yiu 
childto por haci uzo di centro di cuido di 
mucha (créche) di calidad. Lo crea e opor- 
tunidad pa mayornan cu ta biba bou di e 
bestaansminimum, mediante nan dunado 
di trabou, por aplica pa un toeslag riba nan 
salario. E dunado di trabou lo por deduci 
esaki for di su impuesto. Esaki lo contribui 
cu mas mama (soltera) ta bay subi mercado 
laboral. 

Reforsa posicion di centronan di bario 

Lo reforsa y sostene e posicion di centro 
di barionan como pilar di convivencia den 
comunidad. Den cuadro di programanan di 
trabou comunitario di bario lo reforsa nan 
posicion di centro di desaroyo y educacion 
comunitario. 

Educacion social 

Den e cuadro aki lo reforsa Multidisciplinair 
Centrum (MDC) pa por duna mas asistencia 
na muchanan cu problema di comportacion 
y ofrece enseñansa na midi. 


Fuera di esey lo ofrece cursonan con pa traha 
presupuesto como tambe hermentnan pa 
forma y educa famia. E cursonan presupu- 
estario lo ta obligatorio pa tur cobrado di 
onderstand y esunnan di formacion familiar 
lo ta obligatorio pa tur mama y tata soltero 
cu ta cobra onderstand. 

Ademas, lo enfoca riba informacion y con- 
scientisacion encuanto abuso di mucha y 
hende muher, embaraso hubenil y adiccion 
di droga y alcohol. 

Y por ultimo lo conscientisa esnan vulnera- 
bel den nos comunidad di nan derechonan 
riba sosten social y posibilidadnan di guia 
social. 

Si bo kier haya sa mas informacion di e con- 
tenido di nos plan di gobernacion “Vision 
17-21 Hunto Nos POR”, esaki ta disponibel 
riba Facebook Page di POR E Forsa Nobo. 
Pa motibo cu nos ta consciente cu tin un 
grupo grandi di persona cu no ta haci uzo di 
Facebook, a imprimi un version mas cortico 
di e plan di gobernacion den forma di un cor- 
ant cu ta wordo reparti den diferente bario. 

Programa Luz den Bario ta sigui 

Un programa cu a para bira 
un exito sin precedencia 

PROME Minister Mike Eman ta informa cu e popular programa 
Luz den Bario ta sigui. Aunke cu tabatin algun siman di pauze, 
por bisa cu e progama ta sigui e siman aki ainda. 

Programa Luz den Bario ta un iniciativa di Prome Minister 
Mike Eman despues cu el a bishita barionan durante su prome 
Gobierno. 

Prome cu esey tambe y a scucha cu un di e principal preocupa- 
cionnan di e habitantenan t'e falta di luz den hopi bario rond 
Aruba. 

Prome Minister Eman a crea un programa cu yama Luz den 
Bario, den cual el a haya cooperacion di su coleganan Minis- 
ternan Benny Sevinger y Mike de Meza. 

Bou di e programa ey hopi bario a wordo ilumina for di 2012 
bin’riba. A bay mas leu. NV ELMAR a dicidi hunto cu su 
principal accionista cu ta Gobierno pa dal un stap mas aleu. 
Mirando e maneho di Gabinete Mike Eman II pa crea un Aruba 
mas berde, sostenibel den diferente sector, a dicidi di yega na 
un acuerdo cu Philips pa cambia tur e luznan convencional di 
caya pa luznan LED. 

Prome Minister Eman a splica cu e luznan LED no solamente ta 
cuadra cu e maneho berde di su Gabinete, e ta hopi eficiente pa 
loke ta consumo di energia cu ta nifica cu e lo baha e gastonan 
di Gobierno. 

“Nos a pensa di mantene e presupuesto reserva pa pago di 
gastonan di iluminacion na ELMAR. Loke nos ta spaar ta bay 
pa crea mas puntonan di iluminacion den barionan cu nunca 
a conoce luz di caya y di e forma aki nos ta mehora e calidad 
di bida di nos ciudadanonan cu ta sinti nan mes mas sigur.” 

ELMAR mientrastanto ta practicamente cla pa cambia e 9 mil 
luznan di caya convencional pa luz LED. Nan a cumpra adi- 
cionalmente mas cu 3 mil luz LED cu ta bay wordo uza den 
barionan cu no tin luz, principalmente barionan cu hopi cas. 

E lo yuda e habitantenan tambe baha nan consumo di coriente, 
dor cu nan no mester laga luz di cas sendi anochi mas. 

E experiencia te awor ta cu e luznan aki ta hopi briyante y ta 
brinda claridad na un area mas grandi cu e luznan convencional. 

Hopi bario nobo a wordo crea den ultimo añanan y e infrastruc- 
tura ta algo cu a lubida riba dje. Pesey desde prome Gabinete 
Mike Eman a concentra pa drecha e situacion aki. Hopi bario 
a haya iluminacion y falta mas. 

“Nos no a lubida riba esnan cu falta ainda. E iluminacion ta 
bay yega den tur bario. Nos ta traha cu un schedule cu ayudo 
di ELMAR y di e forma aki nos a logra cu rond Aruba a bin ta 
poniendo puntonan di iluminacion nobo. 

E programa ta sigui, pasobra mi no lo descansa te ora cu tur bario 
di Aruba tin un bon iluminacion di caya,” Mike Eman ta bisa. 
E siman aki lo instala luz di caya nobo den e bario nobo di To- 
paz na Noord. Habitantenan di otro barionan keda pendiente, 
pasobra serca boso tambe e luznan LED di caya lo yega. 


Ladronnan a bin cu un 
pa bay cu otro Kia 


Kia Picanto 
Picanto 




WILLEMSTAD - Alrededor di 9or di ayera mainta Polis mester a 
bay van Engelenweg despues di a haña notificacion cu mester tin ladron 
den cura di cas. 

Rapidamente Polis a bay n’e sitio, pero no a bin topa cu e ladronnan 
aki. E tiponan aki a bin den un Kia Picanto procedente di ladronisia y 
drenta den e cura pa horta un otro Kia Picanto y tambe un Kia Rio cu 
tabata den cura. 

Nan a kibra e glas di e Kia Rio pa bay cu esaki, pero no a logra di bay 
cune. E Picanto si nan a logra di bay cune. 

E Kia Picanto cu e ladronnan a bin cune pa comete nan acto tambe ta 
procedente di ladronisia. Esey nan a lage para n’e sitio di sendi. A pidi 
pa takelwagen p’asina bay Warda di Polis cu e vehiculo pa mas inves- 
tigacion. 

Trato duna na dr. Emsley Tromp 
ta un asesinato matematico 


WILLEM STAD - E desaroyo di e situa- 
cion rónd di Presidente di Banco Central 
di Corsou y Sint Maarten a cue un buélta 
dramatico den fin di siman cu anuncio di 
Hunta Comisario cu nan ta recomendá 
p’esun tin e autoridad pa tuma e decision, 
duna dr. Emsley Tromp su retiro. 

Den e desoroyo aki 
mester tene cuento cu dos 
foctor masha importonte. 

Un di nan te hecho cu e Hunta Comisario 
ta haña cu no por mantené dr. Tromp den 
su funcion pa motibo di e investigacionnan 
hudicial cu tin contra dje y e otro argumento 
t’e continuo publicacionnan negativo cu a 
sali den prensa internacional y local. 

Cualkier hende cu dos placa di sinti lo 
puntra den e ultimo caso aki, ta ken a pro- 
porcioná un constante fluho di informacion 
negativo riba persona di Tromp? 

No te mes, pasobra el a abstené 
totalmente di duna comentario 
y ni cu su mas sercano 
colaboradornan e no tabata 
ventilá opinion cu eventualmente 
por a filtra bay prensa. 

Curioso ta cu e Hunta di Supervision ta 
condené y kier castigu’é, pasobra cierto 
medionan di comunicacion a ventilá un con- 
stante coriente di opinion negativo riba dje. 
Manera e vocero di OM a bisa, tabatin cu a 
scirbi cu e tin cas na Miami y cu e lo ta mion- 
ario y ta p’esey nan a cuminsa investigá. 

Nos ta roga pa pordon pa su persona cu 
OM a dicidi di acusé, pasobra corant ta 
scirbi constantemente riba un hende of un 
situacion, pasobra si esey te excusa, OM 
mester ta inundá cu casonan cu nan mester 
investigá. 

Ta ki locura di argumento esey ta cu pasobra 
un of dos corant a ataké practicamente tur 
dia, mester investigu’é. Ta ken den e caso 
ald a crea e imagen negativo pa nos Banco 
Central? 


E ‘lijdend voorwerp’ óf e bandidonan cu 
tabata tira cu lodo? 

Hecho ta cu amigo y enemigo ta reconocé cu 
bou di su mando Banco Central a percurá pa 
nos moneda ningun momento a debilitá ni 
tambaleá durante tur e crisisnan financiero 
cu mundo a conocé ultimo década. 

Universalmente experto y Gobiernonan a 
reconocé cu nos moneda ta stabil y esey a 
yuda masha tanto den nos intercambio y 
transaccionnan financiero internacional- 
mente. 

E campaña contra Tromp no ta cos di awor 
sino fo’i tempo cu e fundador difunto di 
Soberano a bin ta ataké tur anochi na su 
programanan infame via internet y despues 
a organisá un manifestacion dilanti Banco 
Central durante un reunion di e comisarion- 
an di aquel entonces entre cualnan tabatin 
varios cu tabata den servicio pagá di e lider 
difunto di Soberano. 

T’esey ta cosnan cu a pone Banco Central 
den un lus negativo, no e hecho cu Minis- 
terio Publico ta jaag riba dje pa supuesto 
fraude personal di belasting. 

E asesinato matematico di su caracter y 
personalidad, a core via diferente ramifica- 
cion den cual nómber di hende cu nan isla 
a beneficiá di trabou di Emsley Tromp ta 
figurá prominentemente. 

Por ehempel e condicion cu e Minister di 
Finansa di Sint Maarten a pone cu Emsley 
Tromp mester pasa screening siendo cu 
homber tin mas cu 25 aña caba ta ocupando 
e puesto. Mosterd na de maaltijd macamba 
lo a bisa, pero pa cumpli cu e causa macabre 
di esnan cu a conspirá den hanchinan oscuro 
pa tumbé di su pedestal, un trampa asina 
tambe ta yuda. 

Francamente bisá nos a 
haña cu e splicacion cu Minister 
di Finansa, Kenneth Gijsbertha 
a duna, basta patetico. 

No ta manera dr. Tromp a ehercé su funcion 
tin Corsou den su schietpat, pero e trabou 



malisimo cu éx Minister Jardim a haci enga- 
ñando di Gobernador bin abou cu cifranan 
cu ta gaña nos cu tur cos ta bon, pero en 
realidad e ta malisimo. 

P’esnan cu ta lesa, tuma nota di loke Comis- 
ion Supervision Financiero a scirbi den 
nan ultimo comentario riba e ‘cijferwerk’ 
di Jardim: Malisimo y fatal y ‘natte vinger- 
werk’. 

Y te homber aki lo t’e homber cu ta guia 
Minister Gijsbertha den su funcion! 

Pa no mencioná e patada cu dr. Tromp a 
haña caminda cu ta na radio un Minister 
ta anunciá cu ta bay duné retiro. Un tiki 
dignidad tabata na su lugar por fabor. 

Dr. Tromp lo no retorná den su funcion 
como Presidente di Banco Central, pasobra 
no awor, pero masha tempo caba el a harta 
di e constante conspiracionnan matematico 
cu tabatin pa planificá su salida. 

Si tabatin convenio riba e forma cu ta bay, 
mester cumpli cu esaki y no busca excusa 
barata pa no cumpli, pasobra e ora ey ta ca- 
ñonaso poderoso lo drenta e arena di bataya. 
Pa loke t’e siguiente bataya cu e lo hiba 
den Corte otro luna, tur cos ta den man di 
e Huez aya riba y e Hueznan riba e baranca 
aki y pa no falta réspét cu nos Corte, nos 
no ta emiti veredicto riba e forma cu nos ta 
pensa con e Hueznan mortal lo actua. 

Parlamentario kier sa: 

Con ta pará cu trayecto 
di modernisacion 
di nos leynan 


WILLEMSTAD 

- Parlamentario 
Curtley Obispo a 
manda puntra Min- 
ister Presidént di 
Córsou sr. Eugene 
Rhuggenaath con 
ta pará cu e leynan 
actual y e programa 
di modernisacion di 
nos leynan. 

Den cuadro di e lema 
“Cum Lege Libertas” 
cu ley tin libertad, 
e Parlamentario ta 
splica cu trahamento 
di ley nobo, nan revision y modernisacion ta masha 
importante. 

Como representante di pueblo di Córsou ta im- 
portante p’e sa: 1. Con e aparato di Legislacion di 
Gobiérno di Pais Córsou a funcioná promé cu 29 mei 
2017; 2. Ki t’e situacion cu Gabinete Rhuggenaath 
a encontra riba e tereno aki: 3. Ki t’e trayectonan cu 
Gobiérno di Córsou tin planeá pa reforsá e aparato 
di Legislacion di Gobiérno di Pais Córsou. 

PREGUNTANAN 

E Parlamentario a manda un serie di pregunta pa 
Premier Rhuggenaath tocante Departamento di 
Legislacion, cuanto empleado nan tin y cuanto t’e 
cantidad ideal. 

E1 a puntra tambe si tin scarsedad crónico di hurista 
specialisá riba tereno di traha ley y cuanto placa Go- 
bierno a reservá riba presupuesto. 



Awe Banco Central di 
Aruba (BCA) a publica 
su ANNUAL STATISTICAL 
DIGEST 2016 (ASD 2016) 

E publicacion ald ta contene datonan economico, 
financiero y social, incluyendo Aruba su sectornan 
financiero, real, externo y di Gobierno. 

Alabes, e ASD 2016 ta contene varios ilustracion 
grafico di datonan den e publicacion. 

E ASD 2016 ta disponibel desde awe riba e website 
di BCA ( www.cbaruba.org ) . 

WILLEMSTAD - E ciudadano 
Harvey Schob dialuna tabata den sala 
di Corte acusá di tabata meti den un 
transaccion di droga. 

Harvey Schob ningun momento so a 
admiti culpabilidad, esta cu enbérdad 
e tabata meti den e transaccion di 
droga y husticia tampoco no por a subi 
mesa cu pruebanan concreto di esaki. 
Primeramente tabatin e sospecho 
cu Harvey Schob lo a contribui den 
exportacion di cocaina pa Hulanda, 
pero despues a parce cu ta trata di 
importacion di marihuana. 

Den esald tabatin mencion di nómber 
di e Hulandes Schuurman na kende 
Harvey lo a paga e suma di 400 florin, 
asina cu esaki a yega Córsou dia 30 di 
séptémber 2016. 

Huez sinembargo repasando e pasado 
di Harvey a conclui cu e ciudadano ald 
no t’asina limpi den bista di husticia, 


ya cu e ta causante di un accidente di 
morto na aña 1979, posision di arma 
di candela na aña 1990 y sentenciá na 
Alemania pa un asunto di droga. 

A interogá Harvey Schob vários biaha 
p’e caso aki, esta riba e fechanan 4, 7 
y 14 di óctober 2016, caminda hasta 
el a haci uzo di su derecho di lceda 
keto, pero segun Fiscal señora mr. 
Dennaoui-Simon finalmente tin razon 
pa duda. 

Abogado señora La Fleur, na defensa 
di e acusado Harvey Schob tambe a 
para riba cu mester laga su cliente 
totalmente liber. 

Pues e Fiscal a proponé Huez pa laga 
Harvey Schob bay numa pa falta di 
prueba, anto esaki ta precisamente e 
peticion cu Huez señora mr. Paulides 
a honra, dictando e sentencia cu ta 
laga Harvey Schob liber pa beneficio 
di duda. 


After all castigo ménos 
pisá pa Claudia Coghiel 


WILLEMSTAD - E ciudadano Claudia Coghiel di origen Jamaikino y 33 
aña di edad dialuna tabata den sala di Corte cu na su banda pa defensa, abo- 
gado mr. Selvin Larmonie. 

E ciudadano aki a haci su mes culpabel na póstmento di paketenan conte- 
niendo droga pa exterior. 

Ta trata aki di en total 4 pakete, dia 3 di mei 2017 conteniendo 80 gram di 
cocaina, dia 8 di mei 2017 dos pakete uno cu 80 gram y e otro cu 113 gram 
di cocaina y finalmente dia 12 di mei 2017 cu 1228 gram di cocaina. 

E abogado den su defensa a yama atencion p’e hecho cu exportacion di droga 
sin mas ta un acto castigabel, pero en realidad tin factornan cu ta hunga un 
ról ferfelo y cu ta pone e acusado den un situacion hopi vulnerabel. 

Di tal manera e abogado a trata na gana debido comprension p’e circunstancia 
di su cliente Claudia Coghiel. 

Pa cuminsá falta di conocemento, abuzo di confiansa y finalmente necesidad, 
loke den caso di Claudia Coghiel claramente tabata e caso. 

Huez sinembargo a mustra di no ta convenci cu e acusado ta totalmente ino- 
cente, pero finalmente a scoge pa considerá tur e casonan como uno solo caso 
di manera cu e castigo a bira 24 luna di prizon di cual 12 luna condicional y 
un periodo di prueba di 3 aña, kitando e periodo cu Claudia Coghiel a pasa 
den aresto preventivo. 

After all e castigo defacto ta apenas 8 luna, kitando ainda 3 luna pa finalmente 
e acusado ald lo tin di sinta unicamente 5 luna. 

"Laga tur locual, cu ta speraml ta bunlta, 

Laga tur locual, cu mi encontra na caminda ta bunlta, 
Laga tur locual, cu ta rondonami ta bunlta, 

Laga tur locual cu mi ta laga atras keda bunlta y 
Laga esakl termlna den tur bunlteza” 


Enid Bernadetha 
Tromp-Delle 

Cariñosamente yama ‘’nietit” 

Nacl na aruba : 11 -11 -1973 
Fayeci na Colombia: 27- 08- 2017 
Na edad dl 43 aña 



Na nomber dl su 
Esposo stlma: 
Yuinan stlma: 


Mayornan 


Ruman : 


Wela Welanan: 


Suegra: 

Swa: 

Tanta y Omonan 


Jalro Tromp 

Jairo junior Tromp y Darienne Rafael 
Jair Tromp 
Maria Farro 
t Rogelio Delle 
Norman Delle na Hulanda 
Roger 

Theadoor (Dodo) y 
t Catharina Farro 
Bernadetha y t Raymundo Delle 
Vlctor Tromp y t Leticia Tromp 
Sigfried Tromp y famla 
Ludwlna y t Andre Pak Famla, 

Stella Farro Famia na Hulanda 
Frida y Jossy La Rosa Famia, 

Llta Farro y Serglo Maduro 
Robert Farro y Paullta Farro , 

Doy y Deta Farro Famia Irma y 
Frank Eckmeyer Famia, 

Tlco Farro y Famla na Hulanda, 

Nilca y Tlco Tromp Famla, 

Rlchle Farro Famia, Brigida y Lucien 
Larmonie Famia na Corsow, 

Omaida Delle Famia na Corsow 
Lionel Delle, Richard y Lourdes 
Delle Famia, Raymundo y 
Helga Delle Famia ,Mildred y 
Siegfried Apostel Famia 
Nilva Delle Famia na Hualnda, 

Mercedes y Rudy Maduro na 
Corsow, Arnolda y Robert Donati 
Famia, Magriet Delle y Cal 
Famia, Eithel Delle Famla na 
Hulanda, Glselle Delle y Ludo Put 
Famia, Harold Delle, Eugenie Delle 
y Elton Petronilla, Edwln 
Britt, Frank Britt, 

Irine Amanda - Klelnmoedlg 
Marllne y Errel Abraham Famia 
Mal-sai Tromp 
Frank Leest 
Omalda Delle 

Sobrina y Sobrinanan, Primo y primanan na Hulanda y 
Corsow, Comery Compernan. 

Su mihor amlga Vlvlan Krozendijk y famla, 

Plet Martlnus y compañeronan dl Truck. 
Monlque Gomez, Monique Slngh, 
Martha Martls, Molses, Astro Divah 
Werleman, Glovanny Boekhoudt, 

Alberto Groeneveld, Maria Gomes 
Qlunterro, Maroushka Sanchez-Meija 

Demas famia: Delle, Tromp, Farro, Eckemyer, La Rosa, Faro, 
Pak, Cristiaan, Leest, Kelly, kock, Quandus, Maduro, Flgaroa, 
Rasmijn, Gomes, Rlderstap, Drelschor, Boekhoudt, Lacle, 
Jacobs, V/D Biezen, Abraham, fingal, Bart, Gomez, Esser, 
Leslre, Pontilius, Ettlne, Rafael, Croes, Luldens, Oduber, 
Hopmans, Krozendijk-Jaramlllo, Pinedo, Slngh, Groenveld, 
Werleman 

Ta invlta pa aslstl na e acto di entlero cu lo tuma lugar 
dlablerna 8 september 2017 for di 2’or pa 4’or na mlsa 
St.Anna Noord, despues pa Santana cathollko na Noord. 

Adres pa condolencla Aurora Funeral Home for di 7’or pa 9’or 
dl anochl na Aurora Funeral Home. 

Nos ta pidl nos disculpa si den nos tristeza nos por a lubida 
un of otro famia. 


Mane tanta 
Unico Iha: 
Padrino : 
Madrina: 

Oranjestad,Aruba 

MAT 11:28 "Bin serca Mi tur cu ta cansa y carga, y lo 
mi duna boso sosiego.” 

Cu tristesa na nos curason, nos ta participa fayesl- 
mento na edad di 83 aña, di 



Anna Maria Tromp 

miho conosi como Ija, Maria, Anna of Anchi 
*30-10-1933-102-09-2017 


Mescos cu yui: Hyacintha Henriquez 

Mescos cu nieto/a: Fenishka Ridderstaat y Angelo 
Roos, Carlos Javier Ridderstaat y Zenia Loofstok 

Mescos cu bisanieto/a: Tanishka Roos, Lixiénny Roos, 
Ziénna Ridderstaat, Xephan Ridderstaat 

Rumannan, Swa y Cuñanan:tUrsula (Lala) y Bicento 
Henriquez (Betty) 

tHyacintho (Chin) y NormaTromp 
tJosefa (Chefa) y Jacento Geerman (Tina) 
tJohan (Jan) y Anna Maria Tromp 
tServinio (Binchi) y tModesta Tromp 

Sobrino y Sobrinanan: Juanita y Nel Semerel- 
Henriquez y famia, Bibi y Sita Henriquez-Driessen y 
famia (Hulanda), Domingo y Gladyz Henriquez- 
Gomez-Barrantes y famia, Hyacintha Henriquez y 
famia, Theo Henriquez y famia, Myrna Henriquez y 
famia, Linda y Eric Soemers-Henriquez y famia, Johnny 
y Yvette Henriquez-Figueira y famia 
Mariana Tromp, GlendaTromp 
tMario Tromp, tMarcelino Tromp, Franklin y Rosemary 
Tromp-Croes y famia, Mildred M. Tromp y famia, 
Kenneth y VanessaTromp-Loefstop y famia 
Robertino y Magaly Tromp-Lopez y famia, Esther 
Tromp y Kenneth Wong, Mildred P. Tromp y famia 
(Hulanda), Joselyne Tromp y Wilfrido Giel y famia, 
Maritza y Safeek Ohab-Tromp y famia (USA), Lisette 
Tromp y famia, Claudette Tromp y Ricardo Kamp y 
famia, Judith y Narshell Gibbs-Tromp y famia 

Comery Compernan, Ihanan, Bisiñanan, Amigoy 
Amiganan 

Demas famianan: Tromp, Henriquez, Geerman, 
Koolman, Wolff, Christiaans, Heyde, Heyden, Giel, 
Bermudez, Semerel, Driessen, Gomez-Barrantes, 
Ridderstaat, Roos, Loofstok, Notmeyer, Vrolijk, 
Soemers, Figueira, Lopez, Wong, Croes, Rozenberg, 
Geerman, Ohab, Kamp, Gibbs, Loefstop, Akkari, 
Werleman, Bernabela. 

Condolencia y despedida lo tuma lugar diabierna, 

8 september 2017 pa 10.30 na Misa Santa Ana na 
Noord. 

Nos difunto stima lo reposa di 9’or di mainta na Misa, 

Despues lo sali pa Aurora Funeral Home unda e 
restonan mortal di Ija lo wordo crema den seno familiar. 

Nos ta pidi nos disculpa cu nos no por risibi bishita di 
condolencia na cas, 



Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Nan a ataka mi na e momento fatal, 
pero SEÑOR a duna mi su apoyo. 

Salmo 18:30 

Cu honda pena pero conforme cu dios su boluntad 
nos ta anuncia fayecimento cristianamente di 



Salomon Fingal 

Mihorconoci como Simon, Moonchi 
*11 -01 -1930 -105-09-2017 
Viudo di stefanita fingal tromp 


Na nomber di su: 

Yiunan: Evelina Croes-Fingal y esposo Leotilio (Leo) 
Kenneth Fingal y esposa Yolanda 
Edward (Eddie) Fingal 
Melvin (Win) Fingal y esposa Mirela 
Hubert (Beto) Fingal 
Dennis (Denny) Fingal 

Nietonan: Stephanie Croes 
Lee-Edward Croes 
Desiree,Denyse,Dy-anne Fingal 
Arwin Fingal 
Dillon y Sheldon Fingal 
Stima como nieto: Allen Wever na USA 

Su bisanietonan : Jay y Kenny 

Stima como yiu: Rudolf y gracita paula y famia 

Swa y cuñanan: Annie Tromp y famia 
Piet Tromp y famia 
Ina Tromp y famia 
Joon Kelly y famia 

Swa y cuñanan, sobrino y sobrina nan, tur su iha nan y 

demasfamia: Fingal, Tromp, Croes, Quevedo, Muyale, 
Lampe, Maduro, Yagua, Chai, Kock, 
Geerman, Curiel, Marchena, Peterson, 
Anthony, Vinck, Pardo, Baroud, Diaz, Trimon, 
Dijkhoff, Semerel, Doran, Duran, Flocker, 
Wernet, Britten, Figaroa, Couthar, Dabian y 
demas famianan cu ta mucho hopi pa 
menciona 

Acto di entiero ta tuma lugar diahuebs 7 di September 
2017 na Aurora Funeral Home di 2’or pa 4’or di atardi, 
despues saliendo pa Santana catolico na Playa. 

Nos ta disculpa si den nos tristesa nos a lubida un of 
otro famia 

Despues di entiero no ta ricibi bishita di condolencia na 
cas 


Mainta 

i cordtfji lbk> 

Tel: 583-1400 Fax: 583-1444 

ATENCION! PARTICIPACION 


AWEMAINTA ta acepta publicacion di 
comunicado di prensa (press release) acom- 
paña cu foto digital asumiendo cu e persona 
of e instancia cu a somete e comunicado di 
prensa pa publicacion tin derecho of auto- 
ridad pa publica of usa e material digital cu 
a ser somete pa publicacion. 

E presentacion di e comunicado di prensa 
pa publication den AWEMainta ta ensera 
cu e persona of instancia ta asegura cu e tin 


derecho of autoridad pa publica e material 
digital y cu e ta acepta sin ningun reserva 
pa indemnifica y proteha AWEMainta por 
completo contra di cualkier demanda of 
causa pa daño y prehuicio cu ta ser alega 
contra AWEMainta pa motibo di cualkier 
violacion di derecho di autor, cualkier otro 
derecho intelectual of otro derecho civil 
of contractual. 

Gerencia 



Cumana 76 
Oranjestad,Aruba 


Tel: 588-6699 
Fax: 588-6698 


9 » 


Cel: 593-0857 / 560-1403 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondona mi ta bunita, 

Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu hopi tristesa pero conforme cu boluntad i Dios, nos 
ta participa fayecimento cristianamente di mi : 
Esposo, Tata, Welo, Bisawelo y Ruman : 



Mihor conoci como “ Mo Nacho” of “ Chonai” 
*30-07-1944 -102-09-2017 

Acto di entiero lo wordo anuncia despues 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Lucia Genara Kock 

*02-03-1958 103-09-2017 

Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Nos ta anuncia fayecimento di: 



Paula Lampe-Croes 

*30-06-1923 104-09-2017 

Acto di despedida lo wordo anuncia despues. 


'patt&uzC PfomeJ& (J/ieauztofut 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso tristeza na nos curazon 



Marie Bitaline 
Estrame Balan 

*04-05-1960 -102-09-2017 


Acto di entiero lo wordo anuncia despues. 


Jtya, 

'panesuzt PfomeJ& 

Cumana #44 ^ Tel: 586-4444 / 733-2906 

E: roya lfuneralhome@hotmail.com /593-0857/731-5847 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, Pa mi bolbe haña forsa”. 
Salmo: 23 

Cu inmenso tristeza na nos curazon 
nos ta anuncia fayecimento di: 



Julian Winterdaal 

Ex-empleado di DOSVA y POVA 
*09-01 -1928 - 705-09-2017 

Na nomber di su 

Casa: Isa Winterdaal-Banfield 

Yuinan: Roy y Soleida Winterdaal 
Rudy y Brigida Winterdaal 
Gina Winterdaal 

Nieto(a)nan: Jean Pierre Winterdaal y Kawita Misier 
Roderick y Lus Winterdaal 
Jaunier y Amanda Winterdaal 
Janiro y Mary-Anne Winterdaal 
Eldrich y Annemarie Tromp 
Sherene Winterdaal 
Dejanira Winterdaal y Elsa Croes 
Rochinell Everon 

Rumanan:Rita y Juan Lampe y yiunan 
Juancito Henriquez y famia 
Sep Henriquez y famia 

Bisanieto, nietanan, sobrino, sobrinanan naArubay 
Hulanda 

Exyerno: Robertico Everon 
Primo: Papie Winterdaal 
Bon bisiñanan y amigonan. 

Demasfamia: Winterdaal, Banfield, Gonzalez, Cornes, 
Lampe, Thijsen, Bislick, De Haseth, Croes, Paskel, 
Luysterburg, Harms, Luckhoo, Gonzalez, Gomez, 
Maduro, Henriquez. 

Ta invita pa asisti na acto di entiero cu lo tuma lugar 
diahuebs 7 september 2017 for di 2’or pa 4’or di 
atardi na Royal Funeral Home despues lo Sali pa 
Santana Central di Sabana Basora. 

Adres pa condolencia: Royal Funeral Home awe 
diaranzon 6 september 2017 for di 7’orpa 9’or pa 
anochi. 

Nos kier a pidi nos disculpa si nos por a lubida un of 
otro famia den nos tristeza. 



!—| Website: 

www.awemainta.com 

mm Facebook: 

www.facebook.com/awemainta 

E-mail: 

■5® noticia@awemainta.com 
Vfr 583-1400 583-1444 



A 

Mainta 


#1 online 














































32 


AWEMainta Diaranson, 6 September 2017 


Na Wijkteam Montaña.... 

Husticia ta atendé 
intensivamente cu hobennan 
cu cometé crimen grave 


ratamento di caso di 
Elvin Martis suspendé 
pa tempo indefini 


WILLEMSTAD - Den cuadro 
di e plan di urgencia di Gabi- 
nete Rhuggenaath a dicidi cu 
e proyecto Top C “Tur Wowo 
Riba Bo” ta bay tene revision di 
caso relacioná cu hóbennan re- 
cidivista mas tanto cu ta posibel 
den bario. 

Un promé revision di un caso a 
tuma lugar recientemente na Wi- 
jlcteam Montaña, na unda tabata 
tin representacion di Ministerio 
di Asuntonan Social y Ministerio 
di Husticia. 

Meta di e revision di caso tabata 
pa yega na un plan di atendi- 
mento p’e hóben aki, den cual 
ta bay atendé cuné, hunto cu 
su famia y becindario, pa medio 
di un plan intensivo, integral y 
dirigi riba su persona. 

Top C “Tur Wowo Riba Bo” tin 


como meta principal pa reduci 
drásticamente e crimennan gran 
impacto manera atraco, maltrato 
pisá, asesinato/homicidio cometi 
pa hóben y hóben-adulto riba e 
lista di top C. 


WILLEMSTAD E ciudadano Elvin Martis dialuna a pre- 
sentá den sala di Corte acusá di tabatin den su poder un saco 
cu 706 gram di cocaina. Elvin Martis tin 46 aña di edad. 
Tabata durante un cóntról cu Polis a tene cu a rijs riba Elvin 
Martis cu e droga mencioná. 


E proceso mester fungi tambe 
como un proceso preventivo pa 
preveni cu hóben y hóben-adulto 
den nos sociedad ta cometé cri- 
men di gran impacto. 

E hóbennan den Top C ta haña 
un atendimento personal y in- 
tensivo, cu ta sali for di e punto 
di bista di castigo mesora, cuido 
y cuido despues y finalmente 
bista y sosten na rumannan den 
e famia directo. 

Pronto lo bay tuma lugar tambe 
revision di casonan den cuadro di 
Top C den otro bario na Córsou. 


Fiscal a pidi pa wanta cu tratamento di e caso pendiente di 
rapórt di laboratorio ADC, pero Huez señora mr. Paulides me- 
sora kier a bay den detaye cu preguntanan dirigi n’e acusado 
manera ken ta doño di e droga y aspectonan relacioná cu esun 
cu e acusado ta bisa di ta su amiga. 

Abogado mr. Prevo a trece padilanti cu e caso ta data for di 
6 di decémber 2016 y cu no ta husto pa sigui tene su cliente 
den tanto tension. E acusado di su parti a sigui grita den sala 
di Corte cu e ta inocente. 

Huez mr. Paulides ta pensa diferente y a dicidi cu pendiente 
di e rapórt di laboratorio ADC Huez Comisario mester scucha 
e amiga como testigo. 

Huez no ta convenci cu Elvin Martis t’asina inocente manera 
e kier laga aparece. 


Curso Basico pa Entrenador Deportivo 
organisa pa Comite Olimpico Arubano 


DIRECCION Desaroyo di Comite Olim- 
pico Arubano (COA) ta informa comunidad 
deportivo di Aruba di e inicio di otro Curso 
Basico pa Entrenador Deportivo. 

E curso basico ald primeramente ta wordo 
ofreci n’e Federacionnan Deportivo afilia. 
Sinembargo, COA kier a reserva algun cupo 
limita pa duna e comunidad deportivo en 
general e oportunidad pa participa n’e curso 
aki cual sigur lo yuda aporta na engran- 
dece, e conocemente como entrenador 
deportivo y asina tambe aporta na 
mehoracion di e nivel di deporte 
na Aruba. 

E 10 materianan cu 1 o 
wordo ofreci 
ta: Sport Or- 
ganisation & 

Administra- 
tion: Nutri- 
tion: Human 
Anatomy: Bio- 
mechanics: Sport 


Medicine Sc Physiology: Psychology: IT in 
Sports: Pedagogy 

Methodology and Didactic of sport y Physi- 
cal Preparation. 

Curso Basico pa Entrenador ta proyecta pa 
cuminsa dia den e ultimo siman di septem- 
ber 2017 y ta proyecta pa finalisa final di 
februari 2018. 

L e - 


snan lo wordo duna riba tur diaranzon di 
7’or pm pa 9’or pm y riba diasabra di 9’or 
am pa 1 ’or pm. 

Actualmente Direccion Desaroyo di COA 
ta den e fase final di e prome Curso Basico 
pa Entrenador di aña 2017. 

E curso aki ta finalisando exitosamente cu 
30 participante di cual un grupo grandi cu 
a logra finalisa tur e materianan cu exito lo 
ricibi diploma. 

Un otro grupo cu a logra finalisa un gran 
parti di e materianan cu exito lo ricibi nan 
certificado di participacion. E ultimo grupo 
aki tin e opcion pa ripiti e materianan cu 
nan no a logra finalisa cu exito en e siguiente 
curso. 

Direccion Desaroyo di COA kier a informa 
cu nos tin un cantidad di 10 lugar habri 
pa entrenadornan cu kier haya un nivel 
basico pa engrandece nan conocemento. 

Interesadonan por solicita pa participa 
n’e curso aki haciendo uso di e e-mail adres 
coadirdes@gmail.com . 

Sea asina bon di menciona bo number di 
telefon p’asina nos por tuma contact cu bo 
persona telefonicamente. Por haci esald no 
mas tarda cu dia 14 di september 2017. 

Bright Bakery/ Centro di Bario Piedra Plat 

Ta yuda Pasadia Briyo di Solo 
cu un luga pa ricibi cliente 


STICHTING voor Verstandelijke Gehandicap- 
ten Aruba (SVGA) ta hopi contento di por informa 
pueblo y mas ainda nos cliente- y nan mayornan 
cu nos a haya un luga alternativa pa cuminsa ricibi 
e clientenan di Pasadia Briyo di Solo. 

Esaki despues cu 3 local di Pasadia Briyo di Solo 
a ldma dia 17 di augustus y nos 60 clientenan no 
por a ricibi nos cuido. 

Entrante diahuebs awor, dia 7 di september 2017, 
nos ta cla pa ricibi nan na Centro di Bario Piedra 
Plat. 

Bright Bakery/ Centro di Bario Piedra Play a pone 
un local disponibel unda por ubica dos grupo di 
Pasadia Briyo di Solo. Nan ta haci esald completa- 


mente gratis. E otro tres grupo lo lceda na Pasadia 
Briyo di Solo mes, unda segun DTI y Gezondheids- 
dienst ta sigur pa cuminsa ricibi nos clientenan. 
E tres localnan cu a ldma ta completamente cera 
awor pa niun persona por yega n’e edificio cu a 
sufri daño. 

Trahadonan di Pasadia Briyo di Solo lo informa 
mayor(nan)/ voogd si nan yiu lo mester bay Pasadia 
Briyo di Solo of Centro di Bario Piedra Plat. Tambe 
nan lo informa mayor(nan)/ voogd di ki ora pa ki 
ora nan por trece y busca e yiu. 

SVGA ta gradici Bright Bakery/ Centro di Bario 
Piedra Plat inmensamente pa nan gesto pa cu nos 
clientenan! 



AWE, dia 6 di september, Aruba en general ta 
duna e pueblo Boneriano un pabien grandi riba 
nan dia! Gobierno di Boneiro a scoge e lema “Nos 
cultura ta identidad di nos nashon” p’asina para 
un rato y pensa kico esaki significa pa e pueblo 
Boneriano. 

E pueblo di Aruba kier a felicita tur e Bonerianonan 
riba nan fecha y alavez ta uni su mes na e celebra- 
cion importante aki. E lasonan estrecho cu nos 
hermana isla ta riba diferente e. o. lasonan familiar, 
cultural y historico ta esunan cu mas ta resalta. 


Hopi di nos Bonerianonan, den temponan cu 
economia no tabata bon, a bin Aruba pa un miho 
porvenir y a scoge Sanicolas como nan segundo 
cas. Tin cu a forma nan famia aki, tin cu a scoge 
pa navega y otronan a bay bek nan dushi Boneiro. 

Club Boneriano a mira luz di dia p’asina percura 
pa e lasonan keda bibo den e comunidad, pa yuda 
famianan Boneriano ora di entiero y tambe pa e 
Bonerianonan topa otro den diferente ocasion. Un 
biaha mas, pabien na un gran pueblo, humilde y 
trahado! 


Servicio pa 
Comunidad 


. jMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Trupiaal 

Pariba di Brug: 

San Nicolas 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Thil 

* Media 

Ihrnr^! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Sentencia di 
Nomami Ceoper 
fuera di su presencia 



WILLEMSTAD - E ciudadano Nomami Cooper 
di 34 aña di edad dialuna no a presentá den sala di 
Corte y tampoco e tabatin un abogado pa hiba su 
defensa. E ta un persona cu ta biba na Hulanda. 
Nomami Cooper dia 22 di mei 2017 a subi avion 
rumbo pa Hulanda cu droga den forma di pasta den 
su beha. 

Ta trata aki di cocaina n’e peso total di 1810 gram. 
Unabes cu e acusado no tabata presente dialuna, 
Huez a pasa over pa dicta versték y asina ey a haci 
posibel cu tratamento di e caso a continuá tog. 
Como tal a yega na un castigo di prizon di 13 luna 
di cua 10 luna condicional, kitando e periodo cu el 
a pasa caba den aresto preventivo. 


Dominicana Maria 
Mañana-Chir no 
mester busca abogado 


WILLEMSTAD - Tratamento di e caso di Maria 
Altagracia V. Mañana Chirino, Dominicana di origen 
y 54 aña di edad, acusá cu dia 12 di april 2017 el a 
purba pasa droga, bayendo Bonaire, no a continuá 
dialuna. 

E acusado a presentá den sala di Corte sin un abo- 
gado y tanto Huez como Fiscal mr. Schoop tabata di 
acuerdo pa duna e señora espacio di tempo pa busca 
un abogado ainda pa sirbi su defensa. 

E droga cu a haña Maria Altagracia V. Mañana 
Chirino cuné tabata di plak na su curpa y ta trata 
aki di 550 gram di cocaina, mas 70 gram di hennep. 
Den e dagvaarding tin pará cu abogado mr. R.A. 
Gonet lo hiba e defensa, pero esey dialuna tog no ta- 
bata e caso, pasobra e señora a presentá sin abogado. 

Huez a mustra Maria Altagracia Chirino cu próximo 
biaha cu tratamento di su caso continuá e mester 
percura pa su abogado tey, sino lo sentensi’é sin mas. 
Tratamento di e caso lo ta 11 di decémber benidero 
pa 2or di mérdia. 


Bijoux Terner ta habri sucursal 
nobo na Paseo Herencia 



FAMIA di De Wit & Van Dorp 
ta anuncia apertura di e di dos su- 
cursal, di e famoso cadena di Bijoux 
y acesorios ‘Bijoux Terner’, na Paseo 
Herencia. 

Bijoux Terner ta un cadena mundial- 
mente conoci pa ta pionero di sistema 
di benta basa riba un prijs fijo. 

E prome sucursal di Bijoux Terner a 
wordo habri na aña 2013 y ta situa na 
The Shops at the Alhambra. 

Bijoux Terner ta ofrece un variedad 
extenso di acesorio y joyeria ‘fashion’ 
pa solamente $ 10, cual ta un prijs fiha 
internacionalmente y ta acesibel pa 


tur consumidor. 

Bijoux Terner ta conta cu mas di 600 
boutiques rond mundo y bo por topa 
e tiendanan aki den hotel, casino, 
cruise-ships of na aeropuerto. 

E concepto di “Fashion at $ 10,” a bira 
uno sumamente existoso p’e compania 
den mercado actual. Cu surtido grandi 
di acesorio manera cadena, renchi, 
armband, oloshi, tas, sombre, pareo, 
y hopi mas, e ta ofrece oportunidad 
pa resalta cualkier outfit. 

Pa mas informacion tocante nos 
coleccion tanto na Alhambra Mall y 
como na Paseo Herencia sigi nos riba 
Facebook: Bijoux Terner Aruba 

Programa di partido pa eleccion 2017 

Pueblo Orguyoso y Respeta (POR) 


Hunto 
nos por 
transforma 
nos pais 
den un 
miho Aruba 



CONTENIDO 


Sr. Otmar Oduber Lider di par tido POR 1 

Carta na ciudadanonan di Aruba 2 

1. Nos Compromiso 3 

NO MAS PROMESA BASHI 4 

DICON A FUNDA POR? 5 

MESTER POR 6 

VISION VERSUS IDEOLOGIA 7 

PUEBLO TA CANSA 7 

NOS BALORNAN: E FUNDESHI DI POR 8 

TRANSFORMACION DI NOS PAIS DEN UN MIHO ARUBA 9 

PLAN DIIMPLEMENTACION 10 

2. Nos Programa 12 

2.1 HUSTICIA 13 

2.1.1 Prevencion social 14 

2.1.2 Trece polis mas cerca di comunidad 14 

2.1.3 Proteccion di nos costanan 15 

2.1.4 Maltrato y abuso sexual di menor 15 

Apreciabel conciudadano, 


Cu hopi orguyo mi ta comparti cu bo persona e vision di Pueblo Orguyuso Respeta, POR. 

Un vision cu a wordo crea for di un anhelo pa transforma Aruba den e pais na unda bienestar 
ta uno real y pa nos tur. Un Aruba na unda pueblo no solamente kier haya di come pero kier 
tambe tin e liberdad di siña pisca. Un Aruba na unda cada ciudadano ta doño di su propio 
destino y na unda derecho constitutional no ta un fabor. 

Un Aruba na unda pragmatisimo no mester competi cu ideologia di solamente algun persona. 
Ideologia hamas y nunca por para riba bienestar di un pueblo. Laga nos semper corda esaki. 
Nos ta un team di profesional cu a bin hunto for di diferente angulo di bida cu un meta 
comun, esta; traha incansablemente pa Aruba y su hendenan. Nos programa, cu ta carga 
e nomber ‘ Vision ’17-’21 Hunto Nos POR ta contene puntonan di atencion y prioridad cu 
aboso, nos hendenan a presenta y a comparti cu nos. Despues e tres lunanan cu nos a sinta 
cu diferente instancia y grupo den comunidad, como tambe a base di e miles di mensahenan 
ricibi via rednan social, nos a bin na e conclusion cu pueblo no solamente kier un voz, pero 
un voz cu berdaderamente ta wordo scucha. Pa es motibo Vision 17-21 Hunto Nos Por, ta uno 
di pueblo y pa pueblo. Hunto nos lo logra! 

Mi kier tuma e responsabilidad como lider di partido y enfatisa cu e tempo cu nos tin nos 
dilanti no ta bay ta uno facil. Tin retonan cu nos lo mester enfrenta y nos mester realisa 
cu e unico forma pa surpasa e retonan aki ta a base di un asercamento autocritco, un plan 
concreto y accionan realisabel. 

Pa e motibo aki, nos vision ta,kibra cu e tradicion politico. Nos kier papia menos y haci mas. 
Nos kier ta inclusivo y habri, no solamente riba papel, pero cu echo Nos kier duna bo un 
trato igual, respetando bo derecho di kier ta ken bo ta. Nos kier pa abo y cada cuidadano cu ta 
biba riba e pida baranca aki ta e ganador absoluto di nos accionan. 

Dia 22 di september 2017 lo ta un dia historico riba cua hunto cada un di nos por tuma e 
responsabilidad di ta doño di nos mesun destino. Dia 22 di september abo por dicidi pa siña 
pisca of djis haya di come. Hunto cu E Forsa Nobo, nos lo guia e pais riba e rumbo di progreso 
cu lo por wordo sinti den tur hogar. Bienestar berdadero y pa tur hende! 

E Futuro di nos isla ta den bo man, nos ta confia den bo sosten... awo y despues di 22 di 
september 2017. Hunto Nos POR! 

Bálornan humano semper mester prevalece riba ideologia. 


Otmar E. Oduber B. Sc. 

Lider di partido Pueblo Orguyoso Respeta (POR) 

1 . 

Nos 

Compromiso 


K ibrando cu tradicion politico 



NO MAS PROMESA 
BASHI 


Bo dilanti bo ta haya e programa di partido pa eleccion 2017 di Pueblo Orguyoso y Respeta 
(POR). Pa nos ta un honor pa por presenta esaki y tin tur confiansa cu bo persona por 
identifica bo mes cu e contenido. Nos como plataforma politico ta scoge pa distancia nos mes 
di haci promesa bashi. Pense bon y analisa e historia di partidonan politico tradicional: 

Bo lo pone bo confiansa den partidonan cu repetidamente durante campañanan electoral ta 
haci promesanan y despues unabes den gobierno no ta cumpli cu esakinan? Bo lo pone bo 
confiansa den partidonan politico cu ta presenta programa di partido cu ta populista y tambe 
irealistico cu e unico meta pa gana bo voto pa asina drenta of keda den gobierno? Bo no ta 
kere cu 31 aña despues cu nos pais a logra su Status Aparte e momento a yega pa pone un fin 
definitivo na e circulo vicioso aki, cu ta beneficia solamente e partidonan en cuestion pero cu 
no ta na interes general di nos pueblo?Awe POR ta kibra cu tradicion politico. E documento cu 
bo tin bo dilanti no ta contene promesa bashi, si no puntonan concreto di atencion, prioridad 
y importancia cu ta sali for di preocupacion, deseo y exigencianan cu ta biba den curason y 
consenshi di nos comunidad. Contrario na otro partidonan, nos a scoge pa un asercamento 
inclusivo cu comunidad como punto di salida den e proceso di formulacion di nos programa 
di partido (“bottom-up approach”). 

Despues di 3 luna di varios ronda di consulta cu un gran cantidad di gruponan di enfoke y 
tambe cu actornan y miembronan clave den nos comunidad, nos a formula nos Plan di Accion 
cu a wordo presenta na comunidad den luna di mei ultimo. Den e simannan cu a sigui a ricibi 
hopi reaccion y sugerencianan di esnan cu a download e Plan di Accion via nos Facebook 
page. Aki mester haci mencion tambe di e deseo y preocupacionnan cu a bin dilanti durante 
nos bishitanan di cas y reunionnan di contacto. Nos a compila, documenta y analisa tur e 
informacion valioso aki cu nos a ricibi di comunidad y a incorpora esaki den nos progama di 
partido. 

Nos ta e prome partido politico den historia di nos pais cu a hinca asina hopi tempo, esfuerso 
y recurso den un proceso unda na un forma habri, directo y participativo a envolvi comunidad 
den preparacion y formulacion di nos programa di partido. Y nos a haci esaki pa diferente 
motibo: 



1. nos kier enrikese y fortalece nos democracia mediante formacion di ciudadanonan critico, 
consciente y participativo; 

2. nos kier contribui na conscientisacion di nos comunidad cu programa di partido mester 
hunga un papel importante, of kisas hasta determinante, den e proceso electoral; 

3. nos ta convenci cu programa di partido mester refleha loke realmente ta biba den pueblo, 
mirando cu como parlamentario of gobernante ta solamente interes y bienestar di pueblo 
bo mester defende y promove. 

Un palabra di elogio y gradicimento ta bay na tur esnan cu a duna nos nan tempo y 
contribucion valioso na nos programa. Boso voz lo resona. Y mas fuerte pueblo su voz ta, mas 
fuerte e lo resona. Esaki ta e esencia di E Forsa Nobo. 

Goberna un pais ta un responsabilidad serio y mester ta sincero y honesto cu esnan cu ta 
duna bo e mandato pa cumpli cu e tarea aki. Nos programa no solamente ta cumpli cu 
aspiracionnan di nos comunidad, pero na mesun momento e ta uno realistico y balansa 
cu ta forma un fundeshi solido riba cual hunto nos por construi un miho Aruba. Nos no ta 
un partido di promesa, sino di compromiso. Y nos compromiso ta unicamente cu pueblo di 
Aruba....No mas promesa bashi! 


* * POR TA COMPARTI ANHELO DI NOS PUEBLO PA 
TRANSFORMA NOS PAIS j j 


DICON A FUNDA 
POR? 


Un pueblo orguyoso y respeta sosteni pa un gobernacion di calidad ta e base necesario pa 
comunidad por desaroya optimalmente. Rond mundo tin movecionnan grandi ta tumando 
lugar kibrando cu tradicion politico. E tempo moderno ta haci cu cada ciudadano, pa 
medio di tecnologia y medionan social, mas y mas por vocifera su deseonan, inkietudnan 
y aspiracionnan. Dunando oido na un comunidad cu continuamente ta expresa e deseo 
profundo pa un representacion nobo y diferente, e plataforma politico aki a nace pa logra e 
transformacion tan anhela. 

POR ta convenci cu cambio berdadero ta urgente y necesario. Nos ta comparti e anhelo 
di pueblo pa transforma nos pais den un miho Aruba. Un Aruba nobo unda bienestar, 
trankilidad, felicidad, harmonia y prosperidad por reina berdaderamente den tur skina, tur 
bario y tur hogar. 

Historia politico di nos pais a demostra cu union ta haci forsa. Cu fundacion di e plataforma 
politico, E Forsa Nobo, a crea un oportunidad pa uni bou di un solo dak tur esnan cu ta 
convenci cu mester bin cambionan fundamental den politica, gobernacion y maneho publico 
di nos pais y ta dispuesto tambe pa contribui na esaki. Di e forma aki ta sigura cu nos oferta 
di transformacion lo conta cu sosten amplio den nos comunidad durante proximo eleccion, pa 
asina nos por haya un mandato fuerte di e mesun comunidad aki pa den su nomber y interes 
cumpli cu nos compromiso pa cambia fundamentalmente e rumbo di nos pais. 

Loke ta haci nos diferente ta cu pa nos partido cambio tin un nificacion profundo y 
transcendental. Nos partido a wordo funda cu e meta pa logra cambionan fundamental y 
duradero den tur aspecto di nos sociedad. Pues cambionan cu ta necesario pa hiba nos pais 
den e siguiente nivel di desaroyo y realisa tur su potencial. 

Den e programa aki nos ta elabora y splica e cambionan cu POR ta para pe y tambe con nos ta 
bay logra esakinan den e siguiente periodo di gobernacion. 


u 


VOTA PA UN MIHO ARUBA 


JJ 


MESTER POR 

Lansa un plataforma politico nobo den un arena tradicional na Aruba sigur no ta algo facil. 

E ta rekeri curashi y determinacion, forsa di famia, confiansa den abo como ciudadano y fe 
eterno den nos Creador. 

Eleccion venidero no ta bay ta un eleccion manera e otronan cu nos a conoce desde Status 
Aparte. E aña aki pa prome biaha como votador bo persona ta bay tin e opcion pa scoge pa un 
cambio, no cambio di e partido den gobierno sino cambio den e rumbo y desaroyo di nos pais. 
Tur generacion, aunke cu nan diferencianan, tin un meta comun, esta pa hunto construi y 
laga atras un miho pais cu nan a hereda. 

Cu bo sosten, cu bo curashi y man na obra nos lo logra esaki. Hunto nos lo logra. Dia 22 di 
september proximo enberdad nos deseo ta pa bo deposita bo confiansa den nos partido, pero 
mas importante cu esaki, nos deseo ta pa bo vota pa un miho Aruba. 


U 


NOS SOCIEDAD A BIRA MAS CONSCIENTE 


JJ 


□ 



VISION VERSUS 
IDEOLOGIA 


Tradicionalmente partidonan politico ta sali for di un ideologia politico. Esaki kiermen cu nan 
ta basa nan mes riba nan creencia di kico ta e mihor forma pa organisa sociedad. Maske cu un 
ideologia ta un bon base pa formula locual un partido politico ta para pe, e sociedad global, 
pero tambe localmente, ta cambia rapidamente. Desaroyo economico, tecnologia cu cada 
dia ta mas avansa y medionan social ta haci cu rond mundo tin movecionnan remarcabel 
tumando lugar den comunidad y sigur tambe den arena politico. Partidonan tradicional cu ta 
keda opera for di punto di bista di ideologia tradicional, no ta logra conecta cu e necesidadnan 
y deseonan di e comunidad. Un comunidad cu mas y mas ta educa su mes y vocifera loke 
e kier pa esnan cu e a scoge pa represent’e tene na cuenta. Un comunidad cu no solamente 
ta expresa su preocupacionnan, pero cu ta hopi consciente y critico pa loke ta trata nivel y 
calidad di politica, gobernacion y maneho publico. 

Mirando e procesonan aki cu tambe den nos comunidad ta tuma luga, ta necesario pa adapta 
na un forma unda cu no solamente por inclui e tendencianan aki, pero cu ta ofrece tambe un 
punto di salida, un vision cu ta contribui na bienestar di nos pueblo. 

Pa e motibo aki POR ta scoge conscientemente pa no profila su mes como exponente di un of 
otro ideologia politico. E conhunto coherente di ideanan pa POR goberna nos pais, ta ancra 
den nos vision pragmatico, cu hunto cu deseo di pueblo ta forma e base di nos programa di 
partido. 


* * NOS POBLACION A PERDE CONFIANSA DEN POLITCA Y TA 
CANSA y y 

PUEBLO TA CANSA 

Awe, na vispera di un otro eleccion y mas cu 3 decada despues cu nos a logra nos Status 
Aparte, ta e momento oportuno pa nos para keto un rato y reflexiona riba funcionamento di 
nos sistema politico. Un di e puntonan cu mas ta resalta ta e hecho cu un gran parti, kisas 
hasta mayoria, di nos poblacion a perde confiansa den politica y ta cansa. 

E perdida di confiansa aki den politica tradicional tin diferente motibo: 


■ Un enfoke riba poder politico enbes di interes general di nos pueblo; 

■ Promesanan haci durante periodo di campaña sin cumplimento y sin ehecucion despues 
di eleccion; 

■ Promocion di division y polarisacion den politica y comunidad enbes di promocion 
sincero di union; 

■ Patronahe politico, nepotismo y malgastamento di fondonan publico; 

■ Perdida di contacto cu comunidad cu consecuencia cu comunidad ta sinti su mes 
neglisha; 

■ Desigualdad ora ta trata desaroyo socio-economico di diferente grupo den nos sociedad; 

* * TRADUCI DESEO DI PUEBLO DEN PUNTONAN DIACCION 
REALISABEL y y 

NOS BALORNAN: E 
FUNDESHI Dl POR 

POR su vision ta basa riba e siguiente balornan: 

■ Pragmatismo: 

acerca retonan di comunidad a base di analisis, factibilidad, racionalidad y un mente 
habri; 

■ Progesividad: 

progresista cu un enfoke riba innovacion, renovacion, y transformacion riba tur nivel 
(politico, gubernamental, socio-economico); 

■ Integridad: 

transparente, critico y auto-critico riba tur nivel (politico, gubernamental, comunitario) 
ora ta trata maneho y accionan; 

■ Comunitario y participatiuo: 

continuamente den contacto estrecho y directo cu comunidad, traduciendo 
preocupacionnan y deseonan di pueblo den puntonan concreto y den accion. 

^UN ARUBA UNDA NINGUN HENDE TA WORDO DISCRIMINA 
OF PRIVILEGIA y y 


□ 



TRANSFORMACION 
Dl NOS PAIS DEN 
UN MIHO ARUBA 


Loke POR ta ofrece nos comunidad ta e transformacion pa un miho Aruba. Un Aruba unda 
e hende y su derechonan, su bienestar, su progreso y su prosperidad ta poni central y unda 
tur hende ta comparti e frutonan di desaroyo. Un Aruba unda tur districto y bario ta conoce 
adelanto y prosperidad. Un Aruba uni y harmonioso. Un Aruba unda ningun hende ta wordo 
discrimina of privilegia. Un Aruba basa riba igualdad y oportunidadnan igual. 

Un Aruba unda e ciudadano ta consciente, critico y participativo. Un Aruba cu un democracia 
bibo y un parlamento efectivo y eficiente hibando debatenenan di nivel y al caso, y asina 
cumpli debidamente cu su tarea di controla gobierno. Un Aruba cu ta conta cu un gobierno cu 
ta maneha nos fondonan publico na un forma responsabel y cu ta integro y transparente, cu 
bon gobernacion y un aparato gubernamental cu ta productivo, eficiente y ta brinda servicio 
di calidad halto. Un Aruba unda e ciudadano por biba trankil, sin temor di bira victima di 
criminalidad. 

Un Aruba cu un enseñansa gratis y di calidad halto. Un Aruba unda e pueblo ta practica 
deporte y ta biba saludabel y por conta tambe cu un nivel halto di calidad y servicio di nos 
sistema di salubridad. Un Aruba cu ta orguyoso di su herencia cultural. Un Aruba cu ta 
mira e importancia di un desaroyo sostenibel y ta duna contenido real na proteccion di nos 
naturalesa y medio ambiente. Un Aruba cu un economia diversifica cu ta genera empleo di 
calidad pa entre otro nos yiunan di tera cu a bay studia den exterior y ta desea di bolbe nos 
pais pa contribui na desaroyo di nos dushi pida baranca. Un Aruba cu ta wordo respeta den 
Reino y mundo henter. Pues, un Aruba transforma unda tur ciudadano ta progresa y cu un 
calidad halto di politica, gobernacion y maneho publico, di cual nos tur por ta orguyoso. Cu 
otro palabra: un miho Aruba pa un y tur! 

* * NOS TA BAY EHECUTA NOS PROGRAMA INTEGRALMENTE y y 


□ 



PLAN Dl 

IMPLEMENTACION 


Nos compromiso ta cu Aruba y pa traha exclusivamente y incansabelmente pa bienestar 
di nos pueblo. P’esey mes nos ta para firme pa ehecucion integral di nos programa. Pa 
sigura e ultimo aki, durante e prome 100 dia di gobernacion di POR lo formula un plan di 
implementacion acopla na maneho efectivo di proyecto (“project management”). 

E plan di implementacion aki ta consisti di e siguiente elementonan: 

1. E prome paso cu lo tuma luga ta cu tur e proposicionnan y puntonan menciona den 
nos programa lo wordo identifica como proyectonan. Den e cuadro aki un proyecto ta 
un conhunto di accionnan/actividadnan cu mester tuma lugar pa por logra un meta of 
resultado, a base di un planning y budget. 

2. Pa cada proyecto lo apunta e minister cu ta politicamente responsabel pa su ehecucion. 

3. E minister mester defini e meta of resultado desea di un forma mas concreto y midibel 
(“meetbaar”) cu ta posibel. 

4. E minister mester apunta kende ta e persona of funcionario cu ta responsabel pa 
ehecucion di e proyecto (manager di proyecto). 

5. Pa cada proyecto mester defini e accionnan cu lo mester tuma lugar y e periodo den cual 
nan lo mester tuma lugar. 

6. Pa cada accion di proyecto mester apunta esnan cu ta responsabel pa su ehecucion. E 
grupo aki hunto cu e manager ta forma e team di proyecto. 

7. Pa cada proyecto e respectivo team mester traha un budget teniendo cuenta cu e 
accionnan di proyecto y e planning. 

Despues cu e minister concerni aproba e plan di implementacion, lo inicia inmediatamente cu 
ehecucion di e proyectonan. Den e proceso di ehecucion ta distingui e siguiente fasenan: 

a. Periodicamente e manager mester raporta encuanto progreso di e proyecto y eventual 
“bottle necks” pa asina por coregi na tempo y garantisa cu e proyecto por wordo ehecuta 
mas tanto posibel conforme e planning y budget. 

b. Na final di cada proyecto e team mester evalua si a logra e meta of resultado desea. Si for 
di e evaluacion aki resulta cu esey no ta e caso, e team lo mester haci recomendacionnan 
na e minister responsabel kico ta e pasonan necesario of accionnan nobo cu mester 
wordo tuma pa por logra e resultado desea. 

c. E minister ta tuma un decision a base di e recomendacionnan y asina e team por sigui cu 
ehecucion di e proyecto (den forma adapta) pa logra e resultado desea. 

Cu e forma di traha aki, cu ta comun den sector priva, nos ta garantisa comunidad cu nos 
ta bay ehecuta nos programa integralmente. Pa nos aparato gubernamental e ta encera un 
cambio fundamental den su funcionamento. Bentaha grandi di esaki ta cu e lo contribui 
na mas efectividad, eficiencia y productividad gubernamental y tambe na un cultura di 
resultado, accountability y transparencia. Pues, e forma nobo di traha aki lo engrandece e 
forsa gubernamental di nos pais pa POR logra e resultadonan cu pueblo ta exigi. 

2 . 

Nos 

Prosrama 


resultado di scucha, pone atencion y 
compronde locual puelolo kier 



2.1 HUSTICIA 

NI DEN MI PROPIO 
SINTI MI SAFE 

E PRESUPUESTO PA COMBATI 
CRIMINALIDAD y y 


1 * INCREIBEL CU UN MINISTER ^TA BASTA! 
DI HUSTICIA TA BATI RIBA SU CAS MI TA 

PECHO CU E LA CORTA DEN MAS y y 


Mirando cu combatimento di criminalidad ta nos prioridad number uno, POR ta enfoca 
fuertemente riba restauracion di seguridad pa asina comunidad por biba trankil y sin temor 
di bira victima di criminalidad. Ademas no mester perde for di bista cu si no pone un paro na 
e ola di criminalidad, esaki lo por afecta negativamente nos turismo, cu ta e pilar economico 
mas importante di nos pais, y tambe nos clima di inversion. Den nos maneho integral pa 
combati criminalidad, POR ta enfoca tanto riba prevencion como tambe represion. Den e 
cuadro aki lo dirigi e esfuersonan y solucionnan di maneho riba e desaroyo y factornan cu ta 
causa of contribui na criminalidad. 
















2 . 1.1 Prevencion social 


Considerando cu tin un cantidad substancial di caso di criminalidad cu ta a consecuencia di 
problemanan social, lo implementa un programa di prevencion social di criminalidad. Punto 
di salida ta cu intervencion di parti di autoridadnan competente y otro stakeholders mester 
ta unda formacion di e mucha y e adolescente ta tuma lugar, esta na cas, den e bario y na 
scol, cu enfoke riba norma y balornan positivo cu ta contribui na formacion di un ciudadano 
ehemplar. Esaki ta importante pa motibo cu un persona no ta nace criminal, pero ta e 
ambiente y circunstancia den cual e ta lanta y desaroya como mucha y adolescente ta forma 
su caracter y personalidad di tal manera cu e ta bira vulnerabel pa bay den mal caminda. 

E meta principal di prevencion social ta pa mas trempan cu ta posibel identifica kende ta e 
muchanan y adolescentenan cu ta pertenece na e grupo di risico, percura pa e guia y sosten 
necesario (na e mucha/adolescente mes y tambe na su mayornan) y keda monitorea nan 
desaroyo. Pa por logra esaki e instancianan envolvi (manera Cuerpo policial, Departamento 
di Asuntonan Social (DAS), Voogdijraad y scolnan) mester ta pro-activo, traha na un forma 
structura, intercambia data y coordina nan accionnan. 

Den e cuadro aki lo mester duna atencion special na e hobennan cu no ta mira perspectiva pa 
progresa honradamente den bida y ta mustra tendencianan antisocial. E hobennan aki hopi 
biaha tin problema di drogadiccion, no a caba scol, no ta traha, a lanta den un famia kibra sin 
un figura di tata of den un hogar sin structura, ordo y disciplina, cu violencia domestico of cu 
mayornan cu problema di drogadiccion of alcoholismo. 

2 . 1.2 Trece polis mas cerca di comunidad 

Cu e meta pa trece polis mas cerca di comunidad, lo reactiva y amplia Polis di Bario pa duna 
mas visibilidad y proteccion, mehora e comunicacion y relacion entre polis y comunidad, y 
duna informacion y conseho di kico e habitantenan di e bario mes por haci pa evita cu nan ta 
bira victima di malechornan. 

Den diferente bario habitantenan preocupa cu e problema di criminalidad a tuma e 
iniciativa pa introduci un “bario watch” unda nan ta comunica cu otro via whatsapp tocante 
situacionnan sospechoso cu por afecta e seguridad den e bario. Principalmente den e barionan 
unda tin agente policial ta biba, e forma aki di prevencion ta dunando bon resultado. Lo 
stimula creacion di bario watch den tur bario aki na Aruba. Esaki lo bay man den man cu un 
programa di vigilancia di camara di siguridad den areanan cu ta “crime hotspots” y hunto 
cu e programa di “crime alert” via whatsapp na nivel nacional lo sigura cu polis por duna 
asistencia rapidamente na momento cu esaki ta necesario. 

2.1.3 Proteccion di nos cost anan 


Hecho ta cu tin stranheronan ilegal cu ta drenta nos pais cu mal intencion y ta haci nan 
mes culpabel na actonan castigabel (manera robo y atraco). Pa por soluciona e problema di 
ilegalidad lo mehora proteccion di nos costanan enfocando riba uzo di tecnologia moderno 
(entre otro drones y “bio-technology”), iluminacion den areanan vulnerabel y vigilancia cu 
ayudo di radar y helicopter. 

Ademas lo introduci un maneho estricto di admision di stranhero pa limita e posibilidadnan 
di estadia ilegal riba nos isla pa proteccion di nos comunidad. Y por ultimo lo intensifica 
maneho y autoridad di Cuerpo policial y di Warda Nos Costa pa gara y expulsa esnan cu ta 
drenta of permanece riba nos isla na forma ilegal. 


2.1.4 Máltrato y abuso sexual di menor 

Mirando e impacto cu maltrato y abuso sexual di menor tin riba comunidad y e 
consecuencianan traumatico pa e victima y famia, lo cambia ley pa asina introduci 
castigonan minimo y severo pa e delitonan aki y amplia e derechonan di e victima. Ademas 
lo cambia ley pa asina Cuerpo Policial y Ministerio Publico por ta mas efectivo den nan 
trabou di investiga y persigui penalmente esnan cu comete e delitonan aki. Departamento 
di Legislacion lo wordo instrui pa traha cu urgencia riba e proyectonan di cambio di ley 
menciona. Den e proceso di cambio di ley aki lo inclui tambe castigonan minimo pa otro 
crimennan pisa. Lo adapta e maneho a base di cual ta pidi castigo pa rekeri castigonan mas 
severo pa dicho crimennan y otro crimennan pisa. Lo introduci e derecho di e victima pa hiba 
palabra durante tratamento di e caso penal. 

Na mesun momento lo mehora e guia y sosten (“slachtofferhulp”) na e victimanan, lo 
implementa un programa di conscientisacion y prevencion, lo promove e cooperacion y 
coordinacion entre tur stakeholder y provee e recursonan necesario na e instancianan cu ta 
activo riba e tereno aki. Tambe lo introduci un call center na Cuerpo Policial cu ta opera 24/7 
pa comunidad por raporta keho contra abuso di mucha y un registro publico di sex offenders. 
Pa loke ta e seccion di Jeugd- en Zedenpolitie di Cuerpo Policial, lo inverti den aparato sofistica 
pa haci “forensic interview” y lo percura pa mas personal cualifica cu por haci esey. 


2.1.5 Rehabilitacion y resocialisacion 

Reintegracion den nos comunidad di esnan cu a comete un delito ta un forma efectivo pa 
preveni repeticion. Den e cuadro aki lo crea un Centro di Detencion pa Hoben (“Jeugddetentie 
Centrum”), unda hobennan cu comete actonan castigabel por haya guia specialisa y 
profesional y por conta cu facilidadnan pa educacion pa por haya trabou mara na un trayecto 
di rehabilitacion y resocialisacion. Ademas lo reforsa e meta di Korrektie Instituut Aruba 
(KIA) como un centro di coreccion unda ta brinda oportunidad di reformacion di e individuo 
y prepar’e pa reintegracion den comunidad. Unabes cu e hoben of adulto recobra su libertad 
lo mester enfoca riba su reintegracion den comunidad door di percura pa guia, training 
vocacional y empleo. Unda ta necesario lo reforsa DAS pa por coordina e proceso aki hunto cu 
Reclassering, Enseñansa pa Empleo (EpE) y Departamento di Progreso Laboral (DPL). 

2.1.6 Reforsa nos Cuerpo Policial 

Punto di salida ta cu nos Cuerpo Policial mester tin e hermentnan, material y personal 
necesario pa por cumpli debidamente cu su tarea di combati ciminalidad. Pa logra esaki 
lo reforsa y modernisa Scol pa Polis pa asina por cumpli debidamente cu demanda di 
comunidad pa mas polis y e necesidad pa recapacitacion continuo di nos agentenan policial. 
Ademas lo percura pa e material necesario (helicopter y mas auto di patruya). Den e siguiente 
4 aña lo percura pa 200 agente policial adicional y 40 auto di patruya adicional. Cu esaki 
Cuerpo Policial ta bay aumenta drasticamente su presencia y visibilidad riba caya. 

Pa mehora eficiencia y capacidad pa soluciona casonan lo implementa “smart policing” basa 
riba uzo di tecnologianan moderno (p.e. pa control digitalisa di plachi di number, keuring 
di auto y cobramento di boet pa velocidad halto), digitalisacion di data cu ta relevante pa 
combatimento di criminalidad, link entre databases di diferente instancia (Oficina di Censo y 
Registro Civil, Cuerpo Policial, Ministerio Publico, Reclassering, DAS y Warda Nos Costa) y mas 
y mihor investigacion, compilacion, analisis y uzo di data. Ademas lo introduci un programa 
pa reforsa ordo, respet y integridad den Cuerpo Policial pa asina por sigura e confiansa di 
comunidad. 

2.1.7 Combati drogadiccion 

Ora ta trata e tema di drogadiccion aki na Aruba ta remarcabel cu no tin mucho informacion 
disponibel. P’esey mes ta necesario pa mas pronto posibel un estudio profundo wordo haci di 
e problematica aki. 

Combatimento di drogadiccion tambe ta rekeri un maneho integral di prevencion y represion. 
Lo intensifica e programa nacional di informacion y conscientisacion pa preveni drogadiccion, 
specialmente na nos scolnan. Y e mesun modelo di prevencion social pa combati criminalidad 
por wordo aplica tambe pa preveni drogadiccion (mira subparagrafo 2.1.1), pero den caso di 
drogadiccion e enfoke mester ta mas riba e nivel di bario. Esaki pa motibo cu e problematica 
di benta y uzo di droga como tambe drogadiccion ta concentra su mes den algun bario 
specifico, cu mas cu otro barionan ta wordo confronta cu e consecuencianan negativo. 

Importante ta pa stimula cohesion y control social den e barionan en cuestion mediante un 
programma di trabou comunitario di bario (“buurtopbouwwerk”) cu lo mester wordo carga 
door di DAS. Di otro banda lo destina un parti di e recursonan adicional di Cuerpo Policial 
(mira subparagrafo 2.1.6) pa aumenta presencia y visibilidad di polis den e barionan aki. 

Rehabilitacion y reintegracion di specialmente e drogadictonan ambulante tambe ta un punto 
di atencion y POR ta sostene e maneho unda cu si un persona cu problema di drogadiccion 
wordo sentencia pa un delito, e ta haya bou di cierto condicionnan e opcion di combina 
castigo di prison cu e obligacion pa sigui tratamento den un centro di rehabilitacion. Den liña 
cu esaki lo duna tur sosten necesario na instancianan no-gubernamental cu ta activo riba e 
tereno aki y cu ta cumpli cu standardnan di calidad. Mirando cu reintegracion no ta posibel 
si no haya oportunidad pa subi mercado laboral, mester tin un cooperacion estrecho entre 
e instancianan menciona y sector priva cu na final di dia lo mester percura pa e cuponan di 
trabou. 

2.1.8 Combati abuso di animal y solucion pa 
animalnan riba caya 

Lo modernisa nos leynan pa inclui tur animal cu e meta pa haci abuso di animal un acto 
castigabel y lo percura pa cumplimento cu e ley aki. Como parti di prevencion, lo ehecuta un 
programa di informacion y conscientisacion y lo duna sosten na instancianan cu ta activo 
riba tereno di proteccion di animal. Den e maneho di prevencion lo enfoca riba e formanan 
con cada un di nos ciudadanonan por contribui, manera por ehempel mediante donacion, 
haciendo trabou voluntario y door di raporta abuso di animal na autoridanan. Pa e ultimo 
aki lo institui un “meldpunt” na Cuerpo Policial y crea un seccion special pa reenforsa e ley y 
atende cu e aspecto di sterilisacion pa limita e cantidad di animal riba caya. 

2.1.9 Crea un “Aruba Security Institute” 

Meta di “Aruba Security Institute” (ASI) ta pa bira un centro di conocimento, informacion 
y investigacion tanto local como regional (Caribe) riba tereno di seguridad, prevencion y 
combatimento di criminalidad. Tareanan principal di ASI ta pa facilita, coordina y ehecuta 
investigacionnan cientifico y organisa training, curso y workshops riba e terenonan menciona, 
incluyendo certificacion di companianan di seguridad. ASI lo traha den cooperacion estrecho 
cu Universidad di Aruba. Cu creacion di ASI nos pais lo duna na nos mesun hendenan y 
tambe na nos bishitanten un señal di confirmacion cu nos ambicion ta pa bira e pais modelo 
den Caribe riba tereno di seguridad. 




























2.1.10 Maneho Migratorio 

Punto di salida ta cu mester bin cu un maneho mas respetuoso y eficiente pa migrantenan cu 
derecho di estadia riba nos isla. 

Posicion di POR ta cu ciudadanonan di Reino Hulandes mester por tin e posibilidad pa haya 
un permiso pa multiple aña. 

Lo amplia e automatisacion di e sistema di aplicacion pa permiso pa garantisa transparencia 
y pa logra cu dentro di un tempo corto e aplicante por haya claridad riba su peticion. 

Lo sigui cu esfuersonan pa trece un solucion na un manera pragmatico pa e preocupacion 
existente referente e exigencia adicional di dominio di idioma Hulandes, cu a wordo introduci 
na 2011 den e “Rijkswet Nederlanderschap” y cual ta wordo experencia den hopi caso como 
desproporcional. 

2.1.11 Modernisa nos leynan 

Lo introduci un Academia di Ley pa por train huristanan den tecnica di traha ley pa asina 
modernisa nos leynan anticua, entre nan, e leynan pa combati criminalidad. 

2.2 SALUBRIDAD 


^ NO TA HUSTO CU MI MESTER 
A WARDA 6 LUNA PROME 
CU MIA HAYA CITA CU 
SPECIALISTA y y 


^TA PARCE CU PA AZV PLACA TA 
MAS IMPORTANTE CU SALUD 
DI MIYIU y y 


Punto di salida di POR ta cu tur ciudadano tin derecho riba un sistema di salud publico 
basa riba un calidad halto di cuido y servicio. Adicionalmente POR lo enfoca fuertemente 
riba reduci lista di espera pa specialista, importancia di prevencion, mehora cuido mental y 
mehora cuido pa nos grandinan. 








2.2.1 Mehora cálidad di cuido y seruicio 

Nos lo percura pa Implementa e “Landsverordening Kwaliteit in de Gezondheidszorg” cu ta 
contene normanan di calidad pa proveedornan di cuido y crea un asina yama “Gezondheids- 
en adviesbureau” cu e tarea pa garantisa calidad halto di salubridad pa nos comunidad. Lo 
Promove descentralisacion di cuido medico (clinicanan competitivo) y habri mercado unda 
cu e pashent por tin mas escogencia. Ademas lo modernisa leynan pa proteha derechonan di 
pashent no solamente contra mal practica medico pero tambe contra mal servicio y mester 
conscientisa e pashent mas riba su derechonan y inform’e di e camindanan cu e por cana 
pa cu keho contra un medico/specialista semper y cuando e pashent tambe ta cumpli cu su 
responsabilidad como pashent. 

Lo haci un evaluacion completo di organisacion, maneho y proceduranan di AZV pa wak unda 
y con por mehora su funcionamento y servicio. Den e cuadro aki mester bin solucion pa cierto 
condicionnan cu ta rekeri atencion mas specifico manera entre otro autismo y ADHD, y tambe 
pa enfermedadnan no comun (“rare diseases”) cu por lo general ta rekeri tratamento largo 
y costoso den exterior. No ta husto cu ta nenga nos ciudadanonan tratamento medico pa 
motibonan financiero. 

Aki mester menciona cu lo instala un comision di expertonan pa evalua y implementa 
medicina alternativo, incluyendo e aspecto medicinal di cannabis. E comision lo ta encarga 
tambe pa inventarisa na ki forma lo por duna pashentnan di Aruba cu ta sufri di cancer of un 
malesa cronico serio acceso via programanan academico na remedinan prometedor den fase 
di desaroyo (“early access programs”). 


2.2.2 Elimina lista di cspcra pa specialista 

Lo analisa e listanan di espera pa determina exactamente e grado di scarcedad di specialista 
den diferente ramo di specialisacion. A base di e analisis aki lo atrae specialistanan for di 
exterior pa asina garantisa cu tin suficiente specialista. 

Mientras tanto lo stipula un wachttijd maximo pa cada specialisacion y si no cumpli cu 
esaki, AZV mester manda e pashent pa tratamento den exterior. Pa loke ta e ultimo aki, lo 
percura pa control debido di instancianan medico den exterior cu ta cera vinculo cu ne, 
pa sigura calidad di cuido di e pashentnan cu ta manda pa exterior. Ademas lo restructura 
IMSAN den un centro specialisa den tratamento di malesanan cronico no transmisibel cu su 
propio Medical Research Center y lo ekipe na su maximo capacidad pa por funciona como un 
hospital 

Un forma pa reduci e tempo di espera ta habriendo e posibilidad pa sala di operacion por 
funciona cu orarionan mas largo y pa e instrumentonan di diagnostico manera MRI y CT 
Scan por ta disponibel durante orarionan mas largo.Lo implementa e “Landsverordening 
Beroepen In de Gezondheidszorg” (ley di BIG) pa caba di formalisa registracion (como 
“basisarts”) di profesionalnan den sector di cuido medico, acreditacion di scolnan/institutonan 

y reconocimento di diploma basa riba capacidad pa asina nos yiunan di tera cu a studia den 
region tambe por eherce nan profesion riba nos isla. Lo incentiva y facilita esnan cu kier sigui 
studia pa specialista den exterior y pa despues cu termina e trayecto di specialisacion nan bin 
labora na Aruba. 

2.2.3 Mas atencion na preuencion 

Lo modernisa e ley di AZV y duna mas atencion na prevencion mediante creacion di 
un fondo special y programa di informacion y conscientisacion dirigi riba biba y come 
saludabel, enfocando riba importancia di deporte y combatimento di obesidad y vicionan, 
incluso asistencia door di expertonan riba e tematica. Esaki lo bay hunto cu introduccion 
di incentivonan fiscal pa productonan saludabel y ampliacion di e canasta basico cu mas 
alimento saludabel. 

Ademas lo amplia e pakete di cobertura di AZV cu chekeo medico general. Lo concentra 
tambe riba prevencion y tratamento pa medio di tecnologia y medicina avansa di casonan di 
enfermedad di cancer y otro enfermedadnan prevalente manera diabetes y enfermedadnan 
cardiovascular. Adicionalmente lo preveni y limita complicacionnan di enfermedadnan 
hereditario door di haci un neonatale screening (“Hielprik”). 

2.2.4 Mehora cuido mental 


Consulta psicologico lo bira parti di e pakete di AZV y lo conscientisa y educa e poblacion riba 
problema mental. Mester percura pa bin un sinergia entre psicologia y psikiatria. Ademas 
mester reconoce cu nos problemanan social no ta solamente di indole economico sino tambe 
psicologico (mira subparagrafo 2.1.1). Lo implementa asistencia di psicologo y trahado social 
na nos scolnan. Fuera di esaki lo percura pa guia psicologico na personanan deteni na KIA 
pa prepara nan pa wordo reintegra den comunidad y asina evita un “rebond effect” (mira 
subparagrafo 2.1.5). 

2.2.5 Mehora cuido pa nos grandinan 

Lo sostene centronan di cuido pa nos grandinan. Lo enfoca riba nan necesidadnan (material, 
ekipo moderno y mehora estado fisico di edificio) y percura pa tin suficiente personal cualifica 
y motiva pa traha den e centronan aki cu e compensacion husto. Lo controla debidamente e 
calidad di cuido na tur centro di cuido. Enfoke mester ta tambe riba calidad di cuido pa nos 
grandinan cu kier keda biba independientemente den nan propio hogar, pero cu mester cuido 
diario na cas. Esaki lo yuda baha presion riba e lista di espera na centronan di cuido pa nos 
grandinan. Ademas lo stimula y sostene “mantelzorg” (cuido informal cu ta wordo duna door 
di famia, amigo of bisiña) hunto cu guia di un geriatra y/of enfermero specialisa den geriatria. 

Igualmente lo promove creacion di centronan di cuido profesional, nobo y bon ekipa pa nos 
grandinan den e barionan cu tin mas necesidad pa esakinan. 

2.3 DEPORTE 


* * MESTER STIMULA NOS 
GRANDINAN PA HACI 
MAS DEPORTE Y CREA 
FACILIDADNAN PA ESAKI BIRA 
POSIBEL y y 


^MI YIUNAN NO TA HAYA 
SUFICIENTE OPORTUNIDAD 
PA PRACTICA DEPORTE NA 
SCOLj^ 


POR su meta ta pa stimula un bida sano y activo bou di henter nos poblacion. Tur ciudano, 
di mucha te cu 60-plusser, cu ta desea pa practica deporte mester haya e posibilidad 
y oportunidad pa haci esaki. Den e cuadro aki lo enfoca riba profesionalisacion di nos 
sector di deporte, aumento y prioritisacion di fondo, promocion di deporte riba tur nivel 
(escolar, recreativo y competitivo), mehoracion di accesibilidad di facilidadnan deportivo y 
conscientisacion riba e importancia di deporte pa nos salud. 



2.3.1 Profesionalisacion di nos sector di deporte 

E prome paso lo ta pa restructura y profesionalisa Instituto Biba Saludabel y Activo (IBISA) 
pa e instancia aki por duna mas atencion y enfoke na desaroyo di nos sector di deporte. 

Prome tarea di IBISA “estilo nobo” lo ta pa formula un plan di maneho integral pa deporte 
cu envolvimento y participacion di tur stakeholder. Ademas lo institui un “Sportraad” 
consistiendo di representantenan di stakeholders y cu e tarea pa duna gobierno conseho 
riba tereno di deporte. Considerando e importancia di e trabou di boluntarionan (dirigente, 
referee, trainer, coach, etc.) pa desaroyo di deporte, lo introduci un programa pa reclutamento, 
formacion, motivacion y recapacitacion di boluntarionan di deporte. 


2.3.2 A umento y prioritisacion difondo 

Lo crea un Fondo Nacional di Deporte (FND) cu e meta pa atrae, canalisa y aloca na un 
manera transparente, husto y segun prioridad, recursonan financiero necesario pa sector 
di deporte. E prioridadnan lo ta basa riba e plan di maneho pa deporte (mira subparagrafo 
2.3.1). Lo fiha un porcentahe di e asina yama “casino drop tax” pa e Fondo. Gobierno 
adicionalmente for di su presupuesto lo contribui anualmente na e Fondo, hunto cu Lotto 
pa Deporte y instancianan internacional (gubernamental y no-gubernamental) pa sigura 
cu structuralmente ta aumenta e fondonan disponibel pa deporte. FND ademas lo duna 
sosten y guia na e diferente federacionnan y asociacionnan deportivo pa loke ta nan propio 
esfuersonan pa recauda fondo y lo ta responsabel pa control financiero riba esnan cu ta ricibi 
recurso di e Fondo. Esaki ta pa sigura cu e fondonan ta wordo usa na un forma eficiente y 
transparente como tambe pa e meta cu nan a wordo otorga. 

2.3.3 Promocion di deporte riba tur nivel 

m Deporte escolar: 

deporte lo haya un papel mas prominente den e programa di scolnan basico, secundario 
y Traimerdia. 

■ Deporte recreativo: 

punto di salida ta cu facilidadnan deportivo mester ta situa mas tanto posibel den e 
bario unda e usuario ta biba. Pa tal motibo lo duna atencion na desaroyo y mantencion di 
facilidadnan den tur bario y districto. 

■ Deporte competitivo: 

lo enfoca riba desaroyo di e disciplinanan deportivo cu tin mas potencial pa mehora 
e nivel competitivo pa asina nos deportistanan por ta mas competitivo riba nivel 
internacional. Den esaki desaroyo di talento ta fundamental hunto cu guia profesional. 

Lo crea becanan pa deportistanan prometedor y di alto rendimento y lo aloca fondonan 
special for di e FND pa e deportistanan aki por tin e base y sosten necesario pa por 
competi na nivel internacional. 

2.3.4 Mehoracion di accesibilidad di facilidadnan 
deportivo 

Pa desaroyo di deporte ta necesario pa inverti den facilidadnan y ekiponan deportivo moderno 
y mantencion continuo. Mirando cu deporte mester ta accesibel pa tur hende, lo percura 
tambe pa facilidadnan y guia pa gruponan special (60-plussers y personanan cu impedimento 
fisico y/of mental). Un otro aspecto cu merece atencion ta e hecho cu no ta wordo haci 
uzo optimal di nos stadionnan. Lo mester trece cambio den e proceduranan pa asina tanto 
organisacionnan deportivo como tambe pueblo en general por haci mas uzo di e facilidadnan 
aki. 

2.3.5 Conscientisacion riba importancia di 
deporte 

No tin duda cu movecion y deporte tin un impacto positivo riba nos salud. Un otro 
consecuencia positivo di deporte ta cu e ta contribui na formacion sano di nos muchanan y 
adolescentenan den sentido cu esnan cu activamente ta practica deporte tin menos chens pa 
bay den mal caminda. P’esey mes lo formula y implementa un programa di conscientisacion 
cu enfasis riba e importancia di deporte pa nos salud y desaroyo positivo di nos hubentud. 







2.4 INFRASTRUCTURA 


* * SIN NINGUN TIPO DI 
PLANIFICACION TA DUNA 
PERMISO PA DIFERENTE TIPO 
DI NEGOSHI ESTABLECE 
NAN MES DEN BARIONAN 
RESIDENCIAL y y 


^MI TIN AÑANAN LARGO TA 
WARDANDO RIBA UN PIDA 
TERENO PA POR CONSTRUI MI 

CASjj 


POR su meta ta pa implementa un maneho infrastructural balansa, husto y transparente cu 
ta contribui na un desaroyo sostenibel unda desaroyo economico y social ta bay man den 
man cu proteccion di nos naturalesa y medio ambiente. Importante pa cu esaki ta: optmalisa 
proceso di otorgamento di tereno, desaroya proyectonan di residencia social, implementa 
e ley di zonificacion y duna atencion na algun otro aspecto relaciona cu infractructura, 
manera sincronisacion entre diferente departamento y mehora infrastructura di caminda y 
iluminacionan den bario. 

2.4.1 Optimalisa procesonan di otorgamento di 
tereno 

Pa logra esaki lo duna mandato na Directie Infrastructuur en Planning (DIP) pa ta e unico 
organo encarga cu otorgamento di tereno, tanto residencial como comercial (depolitisa e 
proceso). Cu esaki cumplimento cu rekisitonan ta bira determinante y e ciudadano no lo 
ta dependiente mas di e minister pa e por haya tereno. Ademas lo digitalisa y simplifica 
procesonan di otorgamento di tereno y bouwvergunning pa asina crea transparencia y 
eficiencia. Punto di salida ta cu peticionnan mester wordo trata mas diligentemente y mas 
tanto posibel den e secuencia cu nan a wordo haci. Fuera di esey lo revisa rekisitonan pa 
otorgamento di tereno pa asina refleha un maneho balansa y evita hacimento di negoshi cu 
tereno. Den e cuadro aki lo evalua si ta deseabel pa gobierno sigui otorga tereno erfpacht pa 
metanan comercial of si no ta mas beneficioso pa, bou di cierto condicionnan estricto, otorga 
terenonan cu destinacion comercial segun balor di mercado. Un otro punto di atencion ta cu 
mester mehora control y sanciona esnan cu no ta cumpli cu condicionnan di tereno erfpacht. 


2.4.2 Desaroya proyectonan di residencia social 

POR lo percura pa desaroyo di proyectonan di residencia social di diferente categoria 
y vivienda pagabel y lo tene cuenta cu scarcedad di tereno disponibel door di stimula 
construccion di vivienda di piso. Lo inclui area di recreacion y parke di naturalesa pa asina 
contribui na calidad di bida di e ciudadano. Lo evita pa concentra residencianan social den 
mesun area of bario, mirando cu esaki por conduci na problemanan social. Tambe lo evalua 
y restructura organisacionnan manera Fundacion Cas pa Comunidad Arubano (FCCA) y/of 
instancianan similar fomentando mas competencia riba e tereno aki y incluyendo reduccion 
di interes di hipoteca. Tambe lostimula e mercado di vivienda social pa asina logra e meta di 
construi un averahe di 200 cas social pa aña. Lo promove cu esnan cu ta huur cas di FCCA 
despues di cierto periodo por bin na remarca mas facil pa bira doño di nan propio cas. 

2.4.3 Implementa ley di zonificacion 

Desde september 2016 nos tin e ley di zonificacion, esta e Landsverordening ruimtelijke 
ontwikkeling (LRO). Den e ley aki ta regla cua instrumentonan legal mester aplica relaciona cu 
zonificacion (esta e proceso unda ta dividi e teritorio di Aruba den diferente zona of area y ta 
stipula pa cada zona ki tipo di actividad of desaroyo por tuma lugar of ki uzo esaki por haya). 
Desde mei 2009 nos conoce e “ruimtelijke ontwikkelingsplan” (ROP) cu ta un plan di maneho 
cu riba su mes no ta contene reglanan cu por wordo enforsa (“bindende voorschriften”) pa 
cu uzo di tereno. E ROP ta contene un descripcion global di e desaroyo desea di e teritorio di 
Aruba y un mapa den cual ta haci esaki visibel. 


E LRO ta prescribi cu a base di e ROP mester traha un “ruimtelijke ontwikkelingsplan met 
voorschiften” (ROPV) y cu mester duna e ROPV un base legal mediante formalisacion den un 
“landsbesluit houdende algemene maatregelen” (Lb ham). Ta e ROPV aki ta e instrumento 

legal cu ta duna e minister concerni e autoridad pa regula destinacion, construccion y uzo di 
tereno y pa por prohibi destinacion of uzo di tereno cu no ta conforme e ROPV. 

E problema ta cu te dia di awe no tin un ROPV y pues gobierno no tin e instrumento legal pa 
por ehempel proteha nos naturalesa na un forma mas efectivo of evita cu cierto negoshinan 
por establece nan mes den areanan residencial causando molester na e habitantenan. P’esey 
mes nos lo percura pa prepara y implementa e ROPV. 

2.4.4 Otro aspectonan relaciona cu 
infrastructura 

■ Percura pa sincronisacion di maneho di DIP cu esun di Directie Natuur en Milieu (DNM) 
pa asina tur trabou y proyecto infrastructural ta berdaderamente sostenibel. 

■ Crea un fondo cu e meta pa sigura disponibilidad continuo di medionan financiero pa 
mantencion di tur facilidad y edificio di gobierno (incluyendo edificionan monumental). 

■ Mehora infrastructura di caminda y iluminacion den bario a base di prioridad y un plan 
multi anual y no manera normalmente e ta sosode, esta ad hoc y den aña di eleccion. 

2.5 MEDIO 
AMBIENTE 


* * NOS COMO HABITANTENAN DI 
PARKIETENBOS Y VECINDARIO 
TA EXIGI UN SOLUCION 
RAPIDO Y DEFINITIVO PA E 
PROBLEMATICA DI DUMP y y 


^ E ROSAMENTO DESCONTROLA 
CU TA TUMANDO LUGAR, 
POCO POCO TA CABANDO CU 
NOS NATURALESA y y 


POR su meta ta pa duna prioridad na proteccion mas estricto y mehoracion di calidad di nos 
naturalesa y medio ambiente a base di un plan integral, na interes di nos ciudadanonan y 
futuro generacionnan. Den e cuadro aki POR ta enfoca riba: mehoracion di e cuadro legislativo 
y implementacion di un maneho integral, mehoracion di control y sancion, conscientisacion 
di comunidad, solucion pa e problematica di dump na Parkietenbos y dumpnan ilegal, 
establece un Parke Marino (cu base legal), proteccion y restauracion di nos flora y fauna, 
promove energia alternativo y mehora e relacion cu instancianan no-gubernamental. 










2.5.1 Mehora cuadro legislatiuo y implementa 
maneho integral 

Lo reforsa, amplia y modernisa e ley pa proteccion di naturalesa 

(“Natuurbeschermingsverordening”) pa e por cumpli mas efectivamente cu su obhetivo. 
Ademas lo finalisa, aproba y implementa un maneho integral di naturalesa y medio ambiente 
den consulta estrecho cu tur stakeholder y lo finalisa y publica lista di especie protehi. Tambe 
lo percura pa ancra den ley tratadonan internacional (manera Ramsar convention). 

2.5.2 M ehora control y sancion 

Cu e meta pa “schrik af’ y preveni cu ta comete infraccion contra nos leynan riba tereno di 
naturalesa y medio ambiente, lo intensifica trabounan di control y na mesun momento lo 
aplica sancionan severo contra tur compania y persona cu ta haci daño na nos naturalesa y 
medio ambiente, tanto riba tera como den lama. Ademas lo reforsa e seccion di Inspeccion di 
DNM y Bureau City Inspector. 


2.5.3 Implementa programa di conscientisacion 

Lo conscientisa comunidad por medio di un campaña educativo na scolnan como tambe 
den espacio publico riba diferente tema (manera reciclahe y uzo di energia consciente). Lo 
inclui conocemento di nos herencia natural, flora y fauna, agricultura y pesca den curiculo 
di scol. Tambe lo mehora y promove uzo di transporte publico pa reduci uzo di auto priva y 
stimula uzo di material degrabadel. Y por ultimo lo informa comunidad kico tur ta prohibi a 
base di nos leynan ambiental y lo stimula comunidad pa ta alerto y pa entrega keho cerca e 
instancianan concerni ora constata infraccion. 

2.5.4 Solucion pa dump Parkietenbos y dumpnan 
ilegal 

Mirando e impacto grandi y negativo riba salud publico, medio ambiente y turismo, dentro di 
100 dia cu asumi responsabilidad gubernamental lo bin cu un solucion definitivo pa dump 
na Parkietenbos dunando preferencia na companianan local y tecnologia moderno y proba 
di reciclahe y di converti sushi den energia (“waste-to-energy”). Relaciona cu dumpnan ilegal 
e maneho lo ta uno di zero tolerancia: elimina tur e dumpnan aki, mehora control y bin cu 
sancion pisa pa esnan cu ta comete infraccion. 

2.5.5 Parke Marino 


Lo establece un Parke Marino y ancra den ley e areanan protehi teniendo na cuenta e 
balansa entre proteccion di naturalesa y medio ambiente marino como tambe actividad 
economico. Hunto cu esaki lo implementa un maneho dirigi riba mehoracion di calidad di nos 
playanan cu atencion special pa cuido, mantencion, restablecimento di ordo y mehoracion di 
facilidadnan pa usuarionan. 

2.5.6 Proteccion y restauracion di nosflora y 
fauna 

Lo implementa condicionnan estricto pa cu rosamento di tereno pa asina salvaguardia nos 
flora y fauna (incluyendo e parti marino). Ademas lo stimula plantacion di matanan local 
(incluyendo mangel) pa contraresta e impacto di rosamento di tereno. Tambe lo implementa 
programa di cria pa fauna local (manera shoco, prikichi, coneu y calco) y lo inicia un proyecto 
pa stimula crecemento di coral. 


2.5.7 Promove enerqia alternativo 

Lo continua cu ubicacion di panelnan solar na scolnan y amplia e proyecto aki pa edificionan 
di gobierno. Banda di esaki lo crea y implementa un programa di incentivo pa stimula 
produccion y uzo di energia alternativo. 

2.5.8 Meh ora relacion cu instancianan no- 
gubernamental 

Den e cuadro aki lo implementa principio di bon gobernacion (“good governance”) y 
transparencia cerca tur organisacion activo den sector medio ambiental cu ta ricibi fondo 
di pais Aruba. Lo envolvi nan activamente den preparacion di maneho ambiental y den 
procesonan pa evalua proyectonan priva cu lo por tin impacto ambiental. 

2.6 ASUNTONAN 
SOCIAL 


* * NOS TIN’E HOPI DIFICIL NA CAS PA MOTIBO DI MIYIU REBELDE 
CU NO KIER BAY SCOL MAS Y NO KIER TRAHA TAMPOCO Y DOOR CU 
MI CASA YA PA ALGUN TEMPO NO TIN TRABOU. MI NO SA CON PA MI 
HAYA E AYUDO Y SOSTEN NECESARIO y y 

(( MI TA UN MAMA SOLTERA CU TA BAYENDO SCOL. E TATA TAMBE TA 
BAYENDO SCOL Y NO TA TRAHA. MI TA DESEPERA PASOBRA PA MI POR 
CRIA MIYIU MI TA HAYA MI FORSA TA TRAHA FULL TIME SIENDO CU 
NO TA TUR ORA MI MAMA POR WAK PA MIYIU y y 


POR ta recononce e importancia di asuntonan social pa por contribui na un comunidad sano 
y harmonioso. Nos punto di salida ta cu mester duna guia na tur esnan vulnerabel den nos 
comunidad cu ta of por haya nan mes den un situacion social dificil. Nos ta reconoce tambe 
cu asuntonan social ta un tereno di maneho publico hopi amplio y compleho, mirando cu e ta 
interconecta cu diferente otro tereno di maneho publico, manera enseñansa, labor y husticia. 
E aspecto fundamental di e interconexion aki ta cu problemanan den comunidad cu ta 
regarda e diferente terenonan di maneho (y pues diferente departamento gubernamental) ta 
influencia y reforsa otro mutuamente. Un maneho dirigi riba soluciona e problemanan aki no 
por ta efectivo si no ta tene cuenta cu e realidad aki. Ta p’esey mes e interconexion menciona 
ta poni central den nos programa. 

Puntonan di atencion ta: stimula cobradonan di onderstand pa subi mercado laboral, percura 
pa guia social pa muchanan, adolescentenan y hobennan vulnerabel, proteccion di derecho di 
mucha, introduci créche social, promove integracion social, restructura DAS, reforsa posicion 
di centronan di bario y provee educacion social cu atencion special pa e gruponan vulnerabel 
den nos comunidad. 

2.6.1 Stimula cóbradonan di onderstand pa subi 
mercado laboral 

Mester stimula esnan cu ta cobra onderstand (“bijstandtrekkers”), y cu tin capacidad pa traha, 
pa subi mercado laboral. Den e proceso aki e enfoke di e guia social di parti di DAS mester ta 
pa engrandece nan sentido di responsabilidad pa nan realisa cu mehoracion di nan situacion 
ta den nan propio man (“empowerment”). DPL lo mester intermedia activamente pa haya 
cupo di trabou pa e grupo aki, mientras cu EpE mester percura pa training con pa solicita y 
cursonan vocacional y di recapacitacion. Ademas lo incentiva e dunadonan trabou pa tuma 
e cobradonan di onderstand den servicio door di subsidia e dunado di trabou cu e suma di 
bijstand pa asina yega por lo menos na e salario minimo. Pa esnan cu no logra, lo implementa 
un programa di trabou voluntario pa nan por haya experiencia di trabou. 

2.6.2 Guia social pa muchanan, adolescentenan 
y hobennan vulnerabel 


Conretamente nos ta referi akinan na 2 grupo. E prome ta e muchanan y adolescentenan cu 
ta forma parti di e grupo cu ta core un risico grandi pa bay den mal caminda si nan no haya 
guia social na tempo (mira subparagrafo 2.1.1). E di segundo grupo ta consisti di hobennan 
cu tin un strafblad y cu den mayoria di caso no a caba scol secundario y no ta traha. Na e 
momentonan aki no tin ningun instancia cu ta dunando atencion na e 2 gruponan aki. Pa e 
segundo grupo mester implementa un trayecto di reintegracion acopla na un guia social cu 
ta cuminsa ya caba den KIA y ta termina te ora e hoben logra haya un empleo stabil (mira 
subparagrafo 2.1.5). 

2.6.3 Proteccion di derecho di mucha 


Lo introduci den e prome 100 dia di gobernacion un defensor di mucha pa sigura 
implementacion di tratadonan di derechonan di mucha. Banda di esaki lo reforsa y duna 
atencion na Voogdijraad pa e por eherece su funcion na un forma mas efectivo, unda e tarea 
principal ta pa sigura e bienestar di e mucha. 

2.6.4 Introduci créche social 


Casi mita di e esnan cu ta cobra onderstand pa famia (“gezinsuitkering”) ta mama soltera. 
Teniendo cuenta principalmente cu e grupo aki, lo percura pa famianan cu yiu chikito por 
haci uzo di centro di cuido di mucha (créche) di calidad. Lo crea e oportunidad pa mayornan 
cu ta biba bou di e bestaansminimum, mediante nan dunado di trabou, por aplica pa un 
toeslag riba nan salario. E dunado di trabou lo por deduci esaki for di su impuesto. Esaki lo 
contribui cu mas mama (soltera) ta bay subi mercado laboral. 

2.6.5 Promove integracion social 

Practica aki na Aruba ta mustra, mescos cu na otro paisnan, cu integracion social di 
imigrantenan ta un proceso necesario pa nos por tin un sociedad unda gruponan di diferente 
nacionalidad por biba den paz y harmonia cu otro. Integracion social ta nifica primeramente 
cu e imigrante ta domina nos idioma Papiamento, cu e conoce nos historia y tradicionnan y cu 
e ta adapta su mes y biba segun custumber, norma y balornan di nos comunidad. 

Cu e meta pa promove integracion social den un fase mas trempan cu ta posibel di estadia 
riba nos isla, lo introduci un test di integracion den e proceso pa cu extension di permiso di 
trabou. E test su meta ta pa midi y monitorea e grado di integracion. Si esaki no ta suficiente, 
esey por ta motibo pa nenga un peticion pa extension di permiso di trabou. EpE lo duna e 
curso pa prepara esnan cu mester haci e test. 

Banda di esaki lo implementa un programa di conscientisacion cu e meta pa promove 
integracion social, cu enfoke riba balornan manera tolerancia, trato igual y inclusividad. 


2.6.6 Restructura DAS 

Lo restructura y reforsa DAS cu e meta pa mehora su funcionamento y pa inclui punto 
di sosten den barionan. Teniendo cuenta cu e interconexion menciona ariba entre DAS y 
otro departamentonan gubernamental y considerando e hecho cu tin un gran cantidad di 
instancianan no-gubernamental cu a base di subsidio di gobierno ta provee servicionan social 
na comunidad, lo promove sinergia entre tur e departamentonan y instancianan aki pa asina 
nan por traha hunto, cu miho coordinacion y mas eficientemente. 


2.6.7 Reforsa posicion di centronan di bario 

Lo reforsa y sostene e posicion di centro di barionan como pilar di convivencia den 
comunidad. Den cuadro di programanan di trabou comunitario di bario (mira subparagrafo 
2.1.7) lo reforsa nan posicion di centro di desaroyo y educacion comunitario. 

2.6.8 E ducacion social 


Den e cuadro aki lo reforsa Multidisciplinair Centrum (MDC) pa por duna mas asistencia 
na muchanan cu problema di comportacion y ofrece enseñansa na midi. Fuera di esey lo 
ofrece cursonan con pa traha presupuesto como tambe hermentnan pa forma y educa 
famia. E cursonan presupuestario lo ta obligatorio pa tur cobrado di onderstand y esunnan 
di formacion familiar lo ta obligatorio pa tur mama y tata soltero cu ta cobra onderstand. 
Ademas lo enfoca riba informacion y conscientisacion encuanto abuso di mucha (mira 
subparagrafo 2.1.4) y hende muher, embaraso hubenil y adiccion di droga y alcohol. Y por 
ultimo lo conscientisa esnan vulnerabel den nos comunidad di nan derechonan riba sosten 
social y posibilidadnan di guia social. 


34 




2.6.9 Introduccion di ( reuerse mortage’ 


Lo introduci un sistema di ‘reverse mortage’ asina e pensionadonan cu ta desea esaki por uza 
un parti di e balor di nan cas como entrada mensual. 


2.6.10 Introduccion y implementacion di 
Defensor di Pueblo y di Mucha 

Introducccion y implementacion di Defensor di Pueblo ‘Ombudsman’ y Defensor di 
Mucha (Kinder Ombudsman) ta di sumo importancia pa pueblo por conta cu un instancia 
independiente unda e por entrega un keho referente e funcionamento di e servicio di 
gobierno. 


2.6.11 Introduccion di ley pa reorganisa debe 
personal 

POR lo introduci un ley pa reorganisa debe personal (“landsverordening voorkoming onnodige 
insolventies”) pa garantisa un nivel di bida y preveni problema social. 


2.6.12 Proteccion di derecho pa personanan cu 
limitacion 

POR lo implementa e tratado di derecho pa personanan cu limitacion (“VN Verdrag voor 
personen met een (functie) beperking”) garantisando e derechonan di e personanan aki. 






2.7 EDUCACION 


* * COMO MAESTRO NA UN SCOL SECUNDARIO MI TA HAYA 
CUESTIONABEL CU ULTIMO BIAHA CU NOS SCOL A HAYA BISHITA DI 
INSPECCION DI ENSEÑANSA TA MAS CU 4 AÑA PASA y y 


POR ta kere firmemente cu enseñansa ta e motor di cualkier sociedad prospero y ta conduci 
na desaroyo social y crecemento economico. Tanto e alumno como e maestro merece di 
forma parti di un sistema di enseñansa unda excelencia, calidad y desaroyo continuo ta 
e base di tur decision. POR ta enfoca riba: incorpora den e forma di traha na tur scol un 
sistema di calidad, introduci un sistema di Assesment Testing na tur scol, mehora prestacion 
y motivacion di maestronan, cumpli cu necesidadnan infrastructural, modernisa curiculo y 
expande orario di scol, soluciona e problema di drop-outs, mehora conexion entre enseñansa 
profesional y mercado laboral, crea oportunidad igual pa tur alumno mediante enseñansa 
gratis y reforsa Departamento di Enseñansa. 

2.7.1 Introduci un sistema di calidad 


Lo incorpora den e forma di traha na tur scol un sistema di calidad. E “Quality Assurance 
Program” (QAP) aki ta encera un proceso continuo unda a base di “Key Performance 
Indicators” (KPIs) e scolnan mes hunto cu nan directiva ta midi y evalua periodicamente si 
nan ta cumpli cu realisacion di e metanan di calidad, ta identifica y analisa e factornan cu 
ta stroba realisacion di e metanan, ta tuma accion corectivo y ta raporta periodicamente na 
Inspeccion di Enseñansa encuanto cumplimento cu e QAP. 

Introduccion di QAP lo mester bay man den man cu implementacion di un “Quality Inspection 
Program” (QIP). Elementonan principal di esaki ta: fortifica Inspeccion di Enseñansa pa e 
departamento por cumpli debidamente cu su tarea di percura pa calidad halto di enseñansa 
y introduci un sistema pa monitorea cumplimento cu QAP, unda colaboracion entre e scol, 
directiva di scol, Departamento di Enseñansa y Inspeccion di Enseñansa lo ta estrecho. 
Periodicamente cada scol lo haya bishita di e Inspectornan di Enseñansa cu ta tuma 
accionnan corectivo na momento cu esaki ta necesario. 


2.7.2 Introduci sistema di Assesment Testi ng 

Lo introduci un National Assesment Testing (NAT) na tur scol. Na comienso di scol e alumno 
ta traha e test aki pa tin un “nul-meting” y identifica kico e alumno ta domina caba den e 
materianan. Na mita di e carera escolar ta traha e test pa midi si tin suficiente progreso den 
e conocemento di e alumno den e materianan. Si resulta cu esaki no ta e caso, ta interveni 
y duna extra guia unda mester. Na final di e carera escolar ta traha e test pa evalua si e 
medidanan tuma pa yuda e alumno/scol a duna resultado. 

Asina por monitorea e progreso di tur alumno y identifica na tempo con pa yud’e den su 
carera escolar. Tambe por compara scolnan cu otro y lo tin un herment pa identifica cua 
scolnan ta perform bon/malo den cua areanan, pa asina yuda nan yega na un nivel optimal. 
Pues NAT ta un instrumento importante pa tur alumno na tur scol di Aruba ricibi un 
enseñansa di calidad. 


2.7.3 Mehora prestacion y motiuacion di 
maestronan 

Den e sistema salarial lo introduci e principio di promocion segun prestacion. Esaki 
primeramente ta encera un sistema uniforme y transparente di evaluacion di funcionamento 
di e docente a base di su competencianan (“competentieprofiel”). Pa e docente por bin na 
remarca pa un promocion, mester tin un evaluacion positivo di su funcionamento. E docente 
cu ta funciona excelente, por bin na remarca pa un bonus. 

Lo tin mas atencion pa coaching, recapacitacion y cursonan di motivacion pa maestronan 
por motiva y inspira alumno, pa stimula e alumno pensa critico y creativo y haci baymento di 
scol algo “fun” pa e alumno. E mucha mester bay scol cu placer. Tambe lo duna prioridad na 




upgrading di e nivel di Hulandes di tur docente. Ademas lo evalua y restructura IPA cu e meta 
pa sigui mehora e calidad di e instituto aki y percura pa renobacion di cuerpo di maestro. Un 
posibilidad ta pa integra IPA den Universidad di Aruba. Y por ultimo lo limita e periodo cu un 
docente por duna les “onbevoegd” na maximo 2 aña. 

2.7.4 Cumpli cu necesidadnan infrastructural 

Lo introduci pa scolnan un base infrastructural minimo, teniendo cuenta cu e cantidad 
di alumno, pa loke ta material, ekipo y facilidadnan (por ehempel cantidad di klaslokaal, 
cantidad di banki y stul pa cada klas, smart TV, cantidad di laptop, conexion di internet, 
cantidad di baño, grandura di area di recreacion y grandura di areanan cu sombra). Den e 
cuadro aki lo promove modernisacion y digitalisacion den nos enseñansa. Lo crea scolnan 
saludabel cu cantina cu ta bende cuminda saludabel y area di recreacion cu ta brinda 
oportunidad pa e alumno haci movecion. Ademas lo ehecuta den fase un plan pa instala airco 
na scolnan. 

Lo intensifica e maneho di mantencion di edificio di scolnan pa asina elimina e atraso cu 
tin riba e tereno aki. Mirando cu Colegio Arubano no tin espacio mas pa sigui crece na su 
localidadnan actual y cu Noord ta un di e districtonan cu mas rapido ta creciendo, lo construi 
un scol pa MAVO/HAVOACA/O na Noord. 


2.7.5 M odernisa curiculo y expande orario di scol 

Cu e meta pa stimula identidad nacional, lo percura pa cultura, historia y derecho estatal di 
nos pais forma parti integral di nos curiculo escolar. Lo incorpora digitalisacion den e curiculo 
y tambe turismo y importancia di come y biba saludabel. Di igual importancia, mirando e 
desaroyo riba tereno di informatica, lo introduci for di scol primario e materia di computer 
coding, habriendo asina mas e porta pa e futuro di nos muchanan. 

POR lo percura pa e curiculo refleha necesidadnan di siglo 21, na unda ta move di 
reproduccion di contenido, pa competencianan necesario den un mundo moderno cu ta entre 
otro: colaboracion, pensamento critico, comunicacion y creatividad. 

Ademas lo evalua y gradualmente expande enseñansa despues di ora di scol (te cu 5or di 
atardi) pa por duna extra les materianan manera arte, deporte, tecnologia y musica. Esaki lo 
contribui na un desaroyo mas completo y sano di nos muchanan. 

2.7.6 Soluciona e problema di drop-outs 

Den un fase mas trempan cu ta posibel scol mester identifica cua ta e muchanan cu tin 
un risico mas grandi di bira drop-out y conhuntamente cu otro instancianan (manera DAS) 
percura pa e guia y sosten necesario. Un otro punto ta cu e ley di leerplicht mester wordo 
implementa, locual no ta sosodiendo actualmente. Tambe mester introduci proceduranan y 
facilidadnan pa mehora e guia y enseñansa na alumnonan cu problema di comportacion (por 
ehempel mediante “rebound school” y “summer school”). 


38 




2.7.7 M ehora conexion entre enseñansa 
profesional y mercado laboral 

Lo stimula mas consulta y cooperacion entre sector laboral (DAO y DPL), sector di enseñansa 
(Diretie Onderwijs, EPI, EPB y OAA) y sector priva cu e meta pa mehora e conexion entre 
enseñansa profesional y mercado laboral. Esaki lo contribui na reduccion di desempleo bou 
di nos hubentud, mihor salario y trabou den e sector cu a studia p’e. Un metodo pa por logra 
esaki ta a traves di e ‘beroepskwalificatie’. 

Adicionalmente lo funda un instituto di formacion vocacional entre sector priva y sector 
publico unda lo crea programanan cu ta combina scol y trabou pa siña e hoben un ofishi pa 
cual tin un demanda grandi riba mercado laboral. Esaki ta comparabel cu loke na Hulanda ta 
conoci como “ duale opleidingen”. 


2.7.8 Crea oportunidad igual pa tur alumno 

Pa logra esaki mester haci enseñansa accesibel pa un y tur. P’esey mes lo introduci enseñansa 
gratis pa tur alumno di scol preparatorio, scol basico y scol secundario. 




2.7.9 Reforsa Departamento di Enseñansa 

Lo percura pa Departamento di Enseñansa tin e recursonan necesario pa traha riba maneho 
(anual y multi anual) di enseñansa (maneho di e.o. QAP, idioma, finansas, infrasturctura) 
y pa por guia/coach y sostene scolnan y directiva di scolnan. Den e cuadro aki lo cambia 
leynan di enseñansa pa directivanan di scol por aplica Good Governance cu ayudo y sosten di 
Departamento di Enseñansa. 

2.7.10 Incentiva universidadnan pa establece na 
Aruba 


Promove a traves di acuerdonan cu universidadnan internacional pa nan establece na Aruba, 
ampliando e posibilidadnan di nos hobennan pa por sigui e estudio di nan preferencia na nan 
propio pais y ta incentiva e futuro profesional hoben pa eherce su profesion na su mesun isla. 

2.7.11 Introduccion di ‘Medezeggenschapsraden’ 

POR ta kere den un comunidad participativo y lo percura pa institui Medezeggenschapsraden 
pa docente y alumnonan na unda tur voz ta importante. 

2.7.12 Fortificacion di e structura di cuido 

POR lo fortalece e “zorgstructuur” (structura di cuido), pa nos muchanan cu problema di 
comportacion. Lo establece ‘rebound-class’, caminda un mucha cu problema extremo di 
comportacion lo por haya un “time-out” caminda el lo haya guia profesional pa e por reintegra 
den e scol regular. 

2.7.13 Mehora enseñansa special 

Drecha, modernisa y pone airco den tur e scolnan di enseñansa special. Percura pa tur scol tin 
e material moderno necesario pa nan por duna les y pa nan por keda “up to date” cu curiculo 
apropia pa enseñansa special. 

Percura pa tur scol tin un logopedista “in house” y facilita e proceso pa e hoben special por 
haya ayudo medico (specialista) unda ta nesesario. 

Percura pa tin un opvang pa e hobennan ora no tin les y /of despues di scol pa nan por haya 
arte, musica y deporte. 

Capacita y recapacita e maestro y asistente den enseñansa pa nan por brinda e alumno 
special un miho calidad di enseñansa. 

2.8 ECONOMIA 


* * NOS ECONOMIA TA STANCA. MI TA UN COMERCIANTE/ 
INVESIONISTA CU TIN MAS CU 2 AÑA TRAHANDO RIBA UN PROYECTO, 
PERO PA MOTIBO DI BUROCRACIA DEN GOBIERNO MI NO TIN FIN DI 
KEDA CLA y y 

( ( NOS YIU A CABA SU ESTUDIO NA HULANDA Y A BOLBE BEK 
ARUBA CU UN BON IDEA PA NEGOSHI, PERO DOOR CU E NO TA 
HAYA FINANCIAMENTO NA BANCO TA DIFICIL PA E POR REALISA SU 
SOÑOyy 


Nos meta ta pa mehora clima di inversion na Aruba y stimula un economia innovativo, 
competitivo y diversifica, cu ta contribui na un calidad halto di bida pa tur ciudadano. Pues 
POR ta para pa: un revolucion economico, turismo di calidad, desaroyo regional di San Nicolas 
y vecindario, flexibilisacion di nos sistema di pensioen di AOV, aumento di tanto salario 
minimo como productividad laboral, mehora e proceso relaciona cu peticion pa permiso di 
trabou y fortifica posicion di e consumidor. 





























2.8.1 Reuolucion economico 


Lo introduci un “Crisis- en herstelwet”, esta e Ley di Restauracion Economico (LRE) cual, entre 
otro, lo aumenta efectividad y eficiencia di servicionan cu sector publico ta brinda na sector 
priva y lo elimina “red tape” y tardansa innecesario den proceso di otorgamento di diferente 
permiso (p.e. “vestigingsverunning”) y lo acelera procesonan di incorpora compania, otorga 
tereno, bouwvergunning y aprobacion di plan di verkaveling. Basicamente e ley aki lo haci 
posibel cu inversionnan priva por tuma luga na un forma acelera. 

Reforma fiscal (mira subparagrafo 2.9.3) tambe ta contribui na mehoracion di nos clima di 
inversion, mirando cu pa sector priva e cambionan den nos sistema fiscal lo nifica entre otro 
cu e “cost of doing business” lo disminui. 

Lo implementa un maneho cu ta garantisa trato y oportunidad igual na tur inversionista, 
unda lo a) elimina nepotismo y asina evita bentaha inhusto, b) para e practica di duna 
beneficio desproporcional na inversionista di afo y percura cu tin condicionnan atractivo igual 
pa tur inversionista y c) brinda oportunidad igual pa participa na destaho publico pa proyecto 
y compra di producto y servicio. 

Lo promove entrepreneurship door di stimula cultura di entrepreneurship den nos comunidad 
y brinda mas apoyo na inversionista local, tanto den conocemento (legal, fiscal, laboral, 
etc) como tambe pa yuda facilita acceso na capital, den cooperacion cu stakeholders. Den e 
cuadro aki lo promove sistemanan alternativo di financiamento (manera “venture capital”, 
“crowdfunding” y “microfinance”) pa asina facilita e proceso di mobilisa capital local pa 
financia inversionnan local. 

Banda di e puntonan menciona aki riba, lo introduci incentivonan fiscal, stimula creacion di 
un fondo di inversion y brinda e infrastructura necesario cu e meta pa desaroya un sector 
economico nobo, enfocando riba companianan high tech, E-business, startups, business 
incubators, companianan fintech y otro actividadnan economico innovativo basa riba 
tecnologia nobo. Di e forma aki nos lo logra diversificacion economico, creando empleo di 
calidad pa henter nos comunidad. 

2.8.2 Tltrismo di calidad 


Pa loke ta sector turistico, lo intensifica e maneho dirigi riba mehoracion di e calidad di e 
producto y servicio pa asina por atrae mas turista cu un poder di compra halto y ofrece 
productonan atractivo pa logra un aporte mas grandi na nos economia. 

Lo percura pa duna un impulso nobo na revitalisacion di centro di Oranjestad, creando mas 
posibilidad pa actividad di restaurant/café cu por haci uzo di acera publico y edificionan 
existente. Den consulta cu stakeholders lo formula y ehecuta un programa cu e meta pa 
aumenta e calidad di tur tienda y boutique, cu enfoke riba calidad di servicio, mercancia y 
edificio, pa asina nos por converti Caya Betico Croes den un “prime shopping street” pa nos 
localnan y bishitantenan. 

Lo duna prioridad na desaroyo di “Medical Tourism”, introduciendo e leynan necesario y e 
condicionnan pa esaki ta atractivo pa esnan cu ta desea di inverti den e sector aki. Ademas lo 
reactiva e plan pa converti San Nicolas den e “Cultural and Heritage Capital of Aruba” (mira 
subparagrafo 2.8.3) y promove establecimento di “upscale boutique hotels” Pariba di Brug. 
Relaciona cu e ultimo punto aki mester menciona cu lo introduci un paro riba construccion 
di hotel y condominio (un moratorio cu base legal), cu excepcion pa “upscale boutique hotels” 
Pariba di Brug y percurando cu esaki no ta afecta negativamente e trankilidad den e areanan 
residencial y nos naturalesa y medio ambiente. 

2.8.3 Desaroyo regional di San Nicolas y 
uecindario 


San Nicolas, un districto cu pa hopi aña tabata e motor di desaroyo economico di nos isla, pa 
hopi tempo no a haya e atencion, respet y oportunidad pa participa den e adelanto cu otro 
districtonan di nos isla si a conoce. POR ta reconoce y ta enfoca riba e gran potencial relaciona 
cu tur loke San Nicolas tin pa ofrece y e posiblidadnan sin fin pa e sigui riba e caminda pa bira 
e Capital Cultural di Aruba. 

San Nicolas ta e districto cu miho ta representa e multiculturalidad di nos isla. No tin miho 
ciudad cu San Nicolas pa mustra loke e cultura di Aruba tin pa ofrece, no solamente na 
nos bishitantenan, pero tambe na nos localnan. San Nicolas mester vibra un biaha mas 
na un manera sostenibel, manteniendo nos tradicion y nos cultura, convirtiendo su mes 
den e ‘Cultural and Heritage Capital of Aruba’. Di e forma aki San Nicolas lo bira un di e 
ingredientenan principal di e producto turistico cu yama Aruba. 

Lastimamente mester constata cu varios proyecto den nan etapa di planificacion y 
implementacion a wordo para sin hustificacion. E compromiso di POR ta pa continua 

cu e proyectonan aki. Asina lo reinicia Carubbian Fesitval cu a wordo para, lo finalisa e 
proyecto di Lolita cu ta personifica y simbolisa e hende muhe Afro Caribense cu a pesar di 
circunstancianan dificil a traha incansabelmente pa por cria su famia. Tambe esun di Changa, 
cu ta refleha e cultura y custumber Arubiano di e wega di Domino. 

Continuacion di e revitalisacion di e area di Promenade den forma artistico y sostenibel ta 
hopi importante y tambe lo continua. Borchinan di señalisacion cu ta facilita bishitantenan 
pa por yega na nan destinacionnan desea, tanto cultural como turistico ta forma parti 
di e proyecto aki. Den e cuadro aki mester sigui cu e proceso di por identifica y nombra e 
diferente edificionan monumental, asina poniendo e informacionnan relevante disponibel pa 
e bishitantenan y local por conoce e historia y balor di e edificionan y lugarnan monumental. 

E proyecto di Carnival Museum tambe lo continua, ofreciendo asina un otro punto di interes 
cultural y historico na tur esnan cu yega San Nicolas unda nan lo cera conoci di cerca cu e 
fiesta cultural mas grandi di Aruba. 

Meta ta pa logra un experiencia cultural y historico unico den un ambiente Afro-Caribense, cu 
tiendanan di arte local, restaurantnan y café’s ofreciendo nos platonan y bebidanan tipico. Hir 
e inversionnan lo crea actividadan economico floreciente den e area di San Nicolas y cu esaki 
pueblo y comercio di San Nicolas lo forma parti integral di desaroyo economico y turistico di 
nos pais. 

Inversion y cooperacion di diferente partner ta importante y pa e motibo aki POR lo no enfoca 
solamente riba inversionistanan grandi, pero lo promove actividad di companianan chikito 
y mediano, cual ta contribui na duna e sabor local mientras ta promove e desaroyo di nos 
mesun hendenan. Pa logra esaki lo implementa e incentivonan fiscal pa tur inversionnan cu 
tuma lugar Pariba di Brug. 

POR lo sigui estrictamente e ‘timeline’ di e refineria y tur aspecto di seguridad y medio 
ambiente mara na esaki. 

POR ta bay haci di San Nicolas e Capital Cultural di Aruba, stimulando di e manera aki su 
desaroyo economico. 

2.8.4 Flexibilisacion di sist ema di pensioen di 
AOV 


Lo introduci flexibilidad den e sistema di pensioen di AOV pa duna e ciudadano cu tin por lo 
menos 60 aña di edad e opcion pa e por, si e ta desea: 

■ baha cu pensioen prome cu e cumpli 65 aña, cobrando un pensioen un poco reduci; 

■ traha part time te cu 65 aña, cobrando un pensioen un poco reduci banda di su salario 
(“deeltij dpensioen”). 


44 




2.8.5 Lábor 


Lo aumenta e salario minimo pa compensa pa un eventual efecto inflacionario di reforma 
fiscal y lo aplica un extra aumento pa asina gradualmente cuminsa cera e gap entre salario 
minimo y e nivel minimo di subsistencia (“bestaansminimum”). No ta husto ni aceptabel cu 
un parti grandi di nos poblacion ta biba bou di e bestaansminimum. E proceso pa sera e gap 
mester sosode gradualmente pa asina e no conduci na instabilidad economico. 

Cu e meta pa neutralisa e impacto di aumento di salario minimo riba e “cost of doing 
business”, lo implementa un programa nacional dirigi riba aumento di productividad laboral. 
Esaki ta pa salvaguardia e posicion competitivo di nos economia. Den e cuadro aki lo duna 
atencion special na flexibilisacion di nos leynal laboral pa aumenta eficiencia y productividad 
den sector priva. 

Sector publico hunto cu sector priva mester formula y implementa un programa pa stimula 
y incentiva yiunan di tera, cu ta studiando den exterior of cu ya a termina nan estudio den 
exterior, pa regresa Aruba pa contribui na desaroyo di nos pais (“brain gain”). Punto di salida 
di e maneho di POR pa cu mercado laboral ta cu cuponan di trabou mester wordo yena mas 
tanto posibel cu nos yiunan di tera of personanan cu no mester permiso di trabou. Pa por 
logra esey lo optimalisa e “toetsing” riba mercado laboral den e proceso relaciona cu peticion 
pa permiso di trabou. Pa tal motibo lo reforsa e seccion di DPL cu ta encarga cu esaki. 

2.8.6 Fortifica posicion di consumidor 

Teniendo cuenta cu reforma fiscal (mira subparagrafo 2.9.3), mester reforsa e posicion di 
consumidor mediante adaptacion y modernisacion di e areglo di canasta basico, lo intensifica 
control y introduci sancionnan severo den caso di infraccion. Ademas lo conscientisa e 
consumidor, a base di publicacion mensual di lista di prijs di producto di supermercadonan, 
pa su florin por haya mas rendimento. Tambe lo reforsa Dienst Huur- & Consumentenzaken 
(DHC) y adicionalmente lo stimula creacion di un instancia independiente pa sali na 
vanguardia di e consumidor. 







2.9 FINANSAS 
PUBLICO 


^ CU AWE NOS PAIS TA BOU CURATELA FINANCIERO DI HULANDA 
TA CONSECUENCIA DIRECTO DI MAL MANEHO FINANCIERO DI NOS 
MESUN GOBERNANTENAN j j 

^TA DANKI NA MANEHO FINANCIERO IRESPONSABEL DI 
GOBIERNONAN DI TANTO MEP COMO AVP CU NOS DEBE NACIONAL TA 
EXORBITANTEMENTE HALTO j j 


POR su meta ta pa sanea nos finansas publico y reduci debe nacional di nos pais na un nivel 
manehabel/responsabel pa asina mas pronto posibel por elimina e supervision financiero 
di Hulanda. E unico forma pa por logra esaki ta si na un forma structural (pues na un 
forma serio, consistente y pa un periodo largo) gobierno reduci su gastonan y aumenta su 
entradanan pa asina crea surplusnan presupuestario cu lo wordo usa pa reduci e debe. POR 
ta enfoca riba: refinanciamento di debe nacional, reduci e cantidad di minister y colaborado, 
reorganisa nos aparato gubernamental, elimina mal uzo y malgastamento di fondonan 
publico pa metanan politico, reforma fiscal y reforsa organonan di conseho y control. 

2.9.1 Reduci nos debe nacional 


Pa logra riba termino corto reduci nos debe nacional lo mester refinancia esaki na interes 
mas abou, pero esey no lo ta posibel sin cooperacion di gobierno Hulandes. Partido POR lo 
demostra cu nos sitin e boluntad politico y determinacion pa sanea nos finansas publico 
structuralmente pa asina logra e cooperacion necesario di parti di gobierno Hulandes 
pa e refinanciamento menciona. Ademas lo percura pa na forma structural crea surplus 
presupuestario. 

2.9.2 Reduci structuralmente gastonan di 
gobierno 

Pa logra esaki lo reduci reorganisa aparato gubernamental cu e meta pa mehora e calidad di 
servicio, hacie mas eficiente y productivo y reduci su gastonan operacional. Den e cuadro aki 
lo duna atencion special na independisacion y privatisacion di departamentonan y tareanan 
publico. Ademas lo baha e cantidad di Minister bek na 7 y stipula cu cada minister por tin un 
maximo di 10 colaborado/consehero, cu por wordo recluta externamente (pafor di gobierno), 
poniendo enfasis y prioridad riba e terenonan di medio ambiente, asuntonan social y cultura 
mediante un secretario cu ta resorta bou di un di e 7 ministerionan cu un posicion huridico 
special ekivalente na un minister plenipotenciario. 

Banda di esaki lo elimina mal uzo di recursonan (personal, fondo y material) di aparato 
gubernamental pa beneficia partidonan politico y/of politiconan individual, lo pone un fin 
na malgastamento di fondonan publico pa patronahe politico y nepotismo (nombracionnan 
politico, contractonan lucrativo pa famia y amigonan y otorga proyectonan na sponsornan 
di campaña) y lo cumpli cabalmente cu reglanan y proceduranan encuanto destaho publico 
conforme ley di contabilidad. 


2.9.3 A umenta structuralmente entradanan di 
gobierno mediante reforma Fiscal 

E elemento principal di POR su reforma fiscal ta cu tur ciudadano cu ta cumpli debidamente 
cu nan obligacionnan fiscal lo bay dilanti. 

Esencia di e reforma fiscal ta cu lo move e peso di impuesto, di directo (manera impuesto riba 
salario, entrada, ganashi y dividendo) pa indirecto (derechonan di importacion y accijns). Esaki 
ta e di segundo elemento, cual tin como bentaha: 

1. un base mas amplio y husto den sentido cu esnan cu awe no ta contribui 
(suficientemente) lo cuminsa contribui (mas), manera e ciudadano cu ta traha sin paga 
impuesto, e comerciante cu no ta cumpli cu su obligacionnan fiscal y nos bishitantenan; 

2. pa motibo di e base mas amplio di impuesto, entrada di gobierno lo aumenta; 

3. door cu e peso di impuesto lo ta mas riba consumo, e ciudadano lo tin mas control riba 
loke e ta contribui na caha di gobierno mediante impuesto. Pues, patronchi di consumo di 
e ciudadano lo determina su contribucion; 

4. aunke e reforma fiscal lo por tin un efecto inflacionario na momento di su introduccion, e 
ciudadano mediante su patronchi di consumo por mitiga y hasta neutralisa e impacto aki; 

5. procesonan di cobra, colecta y controla cumplimento cu impuesto lo bira mas eficiente; 

E di tercer elemento ta cu lo simplifica nos sistema di impuesto, tanto esnan directo como 
indirecto. Den e cuadro aki lo duna atencion special na e derechonan di importacion, 
impuesto riba salario y entrada y lo revisa e sistema di aftrekposten. Ademas, lo elimina 

impuestonan cu no (of minimalmente) ta contribui na caha di gobierno y uza e recursonan cu 
ta bin liber pa mehora e control riba cumplimento cu nos leynan di impuesto. 

E di cuarto elemento ta cu lo introduci un sistema caminda cu lo por restitui placa cu e 
ciudadano a paga dimas na belasting den un tempo cortico. E di quinto elemento ta cu lo 
introduci incentivo y instrumentonan fiscal nobo cu e meta pa stimula inversionnan den 
sector priva cu ta contribui na crecemento y diversificacion economico, empleo di calidad y 
mas entrada pa gobierno. E di sexto elemento ta cu pa un periodo di 1 aña lo reduci impuesto 
riba dividendo te na 0% bou di e condicion cu por lo menos 50% di e suma cu ta wordo 
paga como dividendo na e accionistanan mester wordo inverti den un fondo di inversion pa 
desaroyo di sector tecnologico pa un periodo di minimo 5 aña. 

E di septimo elemento tin como meta specifico pa mehora e posicion di nos penshonadonan. 
Lo percura pa e penshonado no mester paga impuesto riba su pensioen di biehes di SvB 
ora e tin entradanan adicional (for di otro pensioennan of otro fuentenan). Ademas lo 
elimina e inhusticia cu actualmente penshonadonan mester paga tanto e parti di trahado 
(“werknemersdeel”) como e parti di dunado di trabou (“werkgeversdeel”) di e primanan di AZV 
y pensioen di biehes. 

2.9.4 Mehora control y transparencia 

Pa un democracia por funciona bon ta necesario y importante pa tin un sistema di “checks 
and balances” cu ta funciona bon y ta preveni, of en todo caso limita grandemente e 
probabilidad, cu gobernantenan ta tuma decisionnan descabeya of iresponsabel cu no ta 
na interes general di nos pueblo. Den e cuadro aki lo duna respet y e recursonan necesario 
na e organonan di conseho y control cu ta forma un parti asina importante di nos sistema 
democratico. Aki ta referi na Raad van Advies, Algemene Rekenkamer Aruba (ARA), Centrale 
Accountantsdienst (CAD) y Sociaal Economische Raad (SER). 

Segun nos Constitucion Parlamento ta e organo mas halto di nos pais y tin e tarea pa controla 
gobierno, pero den practica pa hopi aña caba nos conoce un “stempel parlament” unda cu 
parlamentarionan cu ta sostene gobierno ta subordina na dje y ta wak como nan unico tarea 
pa sostene y defende gobierno bou di tur circunstancia. E practica aki, cu a haci hopi daño na 
nos pais, entre otro riba tereno di finansas publico, mester stop y POR lo percura pa esey. 

Ta papia pa su mes cu pa logra esaki, e ta rekeri un cambio fundamental di mentalidad den 
nos sistema politico. POR ta tuma na su encargo pa guia y stimula e proceso di cambio di 
cultura politico di nos pais door di duna e bon ehempel pa otronan sigui y door di conscientisa 
nos comunidad di e importancia pa nos tin un Parlamento cu ta cumpli debidamente cu su 
tarea di controla gobierno. 

2.10 INTEGRIDAD, 
TRANSPARENCIA 
Y BON 

GOBERNACION 


^TA BISTO CU CIERTO COMERCIANTENAN TA HAYA TUR COS DI 
GOBIERNO, Y MI TA PUNTRA MI MES SI ESAKI NO TA PAYBACK PA 
SPONSORSHIP DI CAMPAÑA y y 

11 TIN ASINA HOPI COSNAN RARO Y DUDOSO TA PASA DEN 
GOBERNACION, CU TIN BIAHA TA PARCE CU ARUBA TA UN REPUBLICA 
DI BANANA j j 


POR ta kere den establece principionan di integridad, transparencia y bon gobernacion como 
fundeshi di gobernacion pa asina salvaguardia un nivel halto di calidad di gobernacion. POR 
ta enfoca riba: raport ‘Calidad’, ley di financiamento di partidonan politico (POR su statutonan 
ya ta duna importancia na e tema aki), reforsa ARA y CAD, depolitisa maneho di personal di 
gobierno, institui Oficina di Integridad y promove cambio di cultura politico di nos pais. 

2.10.1 Actualisa y implementa rapport “Calidad” 


POR lo duna atencion, importancia, y prioridad na e recomendacionnan haci den raport 
“Calidad” (Rapport van de Arubaanse werkgroep Deugelijkheid van Bestuur) cu te dia di awe 
no a wordo implementa. 

2.10.2 Introduci ley di financiamento di 
partidonan politico 

Lo introduci ley encuanto financiamento di partido politico cu e meta pa trece transparencia 
y separa interesnan politico y comercial. Anticipando riba e ley aki, den articulo 7 inciso 1 
di POR su statutonan ta stipula cu den caso cu un donacion cu nos ricibi ta representa den 
un periodo di 12 luna 10 mil Florin of mas, e directiva di partido mester informa conseho di 
partido e nomber di e donador y e suma envolvi. 










2.10.3 Reforsa ARA y CAD 

Reforsa ARA y CAD y amplia nan responsabilidad cu e tarea specifico cu den nan trabou 
investigativo y di control nan mester enfoca y raporta tambe riba aspectonan di integridad y 
bon gobernacion. Importante ta pa e departamentonan aki haya mas autoridad pa loke ta nan 
asuntonan di personal y presupuesto. 

2.10.4 Depolitisa maneho di personal di gobierno 

Lo depolitisa maneho di personal di gobierno pa evita cu gobernantenan ta mal uza esaki pa 
metanan politico. Den e cuadro aki lo duna prioridad na tanto e maneho di nombracion como 
tambe esun di retiro. Lo traspasa e autoridad pa nombra y retira funcionarionan publico pa 
un comision consistiendo di directornan di Directie Financién (DF), Departamento Recurso 
Humano (DRH) y e departamento concerni. 


2.10.5 Reforsa proceduranan di destaho publico 

Lo introduci un procedura nobo cu na momento cu un minister kier desvia di e reglanan di 
contabilidad encuanto destaho publico, e lo mester manda e decreto ministerial pa conseho 
cerca DF y CAD cu lo evalua e motibonan pakico e minister kier desvia y duna conseho na e 
minister. E decreto ministerial aki mester keda publica hunto cu e consehonan menciona. 

2.10.6 Institui Oficina di Integridad 

Lo institui un departamento nobo, yama Oficina di Integridad (Bureau Integriteit) cu e tarea 
pa formula y implementa un maneho integral pa promove integridad y bon gobernacion. 


2.10.7 Cambio di cultura politico 

Den e proceso di cambio di cultura politico cu POR ta boga p’e lo incorpora e aspectonan di 
integrdad, transparencia y bon gobernacion. Gobierno ta traha cu placa di pueblo y pueblo tin 
derecho pa tin un bista cla y completo con gobierno ta maneha su placa y pa tin e siguransa 
tambe cu gobierno ta maneha su placa na un forma drechi, serio y responsabel. 

2.11 CULTURA 


* * MIRANDO CU COMPOSICION 
DI NOS COMUNIDAD TA 
CAMBIANDO RAPIDAMENTE TA 
IMPORTANTE PA NOS PROTEHA 
Y CONSERVA NOS CULTURA y y 


l * CULTURA TA PARTI ESENCIAL 
DI DESAROYO DI UN 
COMUNIDAD y j 


Un pueblo orguyoso y respeta ta un pueblo cu identidad fuerte, cu conoce su herencia 
cultural. Cultura, ta parti di e fundeshi di un comunidad sano y desaroya. POR ta para 
firme pa reforsa posicion di sector cultural pa medio di prioritisacion, profesionalismo 
y oportunidad. Lo ancra e rol central di cultura den enseñansa, economia, turismo y 
infrastructura. Pa logra esaki lo implementa educacion cultural, percura pa conservacion, 
documentacion y digitalisacion di informacion cultural, salvaguardia nos herencia tangibel 
y intangibel, crea mas fondo pa stimula sector cultural, percura pa sector cultural ta parti di 
revolucion economico y promove cultura como parti integral di nos producto turistico. 



















2.11.1 Implementa educacion cultural 

Lo implementa educacion cultural solido den enseñansa pa asina e alumno obtene 
conocemento esencial di cultura di Aruba fomentando creatividad, participacion como tambe 
motivacion pa contribui na nos cultura den su diferente aspectonan. 

2.11.2 Rescata informacion cultural 

Pa por engrandece y implementa conocemento di nos cultura y herencia cultural entre otro 
den enseñansa, lo percura pa conservacion, documentacion y digitalisacion di informacion 
cultural tanto di nos herencia tangibel como tambe nos tradicion y custumbernan. Esaki 
lo rekeri un cooperacion estrecho entre diferente departamento, manera Departamento di 
Cultura Aruba (DCA), Archivo Nacional Aruba (ANA) y Biblioteca Nacional Aruba (BNA). 


2.11.3 Saluaguardia nos herencia tangibel y 
intangibel 

Lo salvaguardia nos herencia tangibel manera nos monumentonan pa medio di 
conscientisacion como tambe implementa incentivonan fiscal pa facilita restauracion y 
compra di monumento. Ademas lo promove y engrandece conocemento di herencia intangibel 
dor di duna importancia bek na departamentonan manera UNESCO y fundacionnan cu ta 
encarga nan mes cu nos herencia. 

2.11.4 Crea masfondo pa stimula sector cultural 

Banda di nos Fondo Cultural UNOCA, lo sondea posibilidadnan nobo pa crea fondo pa sostene 
participacion cultural y lo duna un empuhe na esnan cu kier aporta na desaroyo di e “creative 
economy”. Aki lo duna prioridad na engrandece participacion di sector priva den actividadnan 
cultural creativo. 

2.11.5 Percura pa sector cultural ta parti di 
revolucion economico 


Lo percura pa sector cultural tambe forma parti di e revolucion economico (mira subparagrafo 
2.8.1), creando maneho, ley y incentivonan cu ta stimula artista y otro profesional cultural pa 
participa. 

2.11.6 Promove cultura como parti integral di 
nos producto turistico 

Den e cuadro aki lo stimula traspaso di conocemento cultural basa riba informacion corecto 
entre bishitante y local respetando nos custumbernan como tambe creando un experencia 
autentico pa nos bishitante. Ademas tur partner den sector turistico lo wordo atendi riba nan 
responsabilidad pa percura cu cultura y identidad ta un aspecto fundamental den promocion 
di turismo. Y lo continua cu e plannan pa converti San Nicolas den e Capital Cultural di Aruba 
(mira subparagrafo 2.8.3) y lo introduci incentivonan fiscal cu e meta pa stimula desaroyo di 
sector creativo (“creative economy”) na San Nicolas. 









2.12 SECTOR 
PRIMARIO 


* * PAKICO CUMPRA UN 
PRODUCTO CU TA BIN 
DIAFO SI NOS MESUN 
CUNUKERONAN POR 
CULTIV’E? j j 


l i AWA PA AGRICULTUA NA 
UN BON PRIJS TA KEDA UN 
PROBLEMA CU MESTER 
WORDO SOLUCIONA y y 


POR ta para pa un maneho pa mehora posicion di e piscado, cunukero y criado mediante 
conscientisacion y promocion di sector primario cu e meta pa haci nos pais menos 
dependiente di importacion di pisca, fruta, berdura y carni. Promocion di cultivacion y 
consumo di producto local ta prioridad. POR ta enfoca riba: stimula sector primario sostenibel, 
mehora maneho di tereno destina pa agricultura, intensifica programa di construccion y 
renovacion di pier, reforsa Santa Rosa, implementa ley di incentivo fiscal pa sector primario, 
regula piscamento cu harpoen y soluciona e problema di awa pa agricultura. 

2.12.1 Stimula sector primario sostenibel 

Lo crea infrastructura basico pa sector primario y stimula diversificacion economico pa 
beneficia nos cunukeronan como tambe piscadonan y criadonan. Esaki pa medio di un 
maneho integral cu ta enfoca riba uzo di metodo y tecnologia innovativo y eficiente cu ta 
contribui na un nivel di produccion mas halto y na mesun momento ta causa menos daño na 
nos medio ambiente y naturalesa (“sustainable agriculture”). 


2.12.2 M ehora maneho di t ereno destina pa 
agricultura 


Lo percura pa mehora maneho di tereno di huur (“huurgronden”) pa asina crea mas espacio 
pa otorga tereno cu meta agricultural. DIP den cooperacion estrecho cu Santa Rosa lo mester 
formula y ehecuta un plan al respecto y unda ta necesario lo ahusta e ROP. 

2.12.3 Intensifica programa di construccion y 
renouacion di pier 

Mediante Fundacion Centro di Pesca Hadicurari lo intensifica e programa di construccion y 
renovacion di pier tur rond di Aruba (Noord, Playa, Barcadera, Spaans Lagoen, Savaneta, Cura 
Cabay y San Nicolas) pa asina salvaguardia nos herencia y conscientisa encuanto ofishi di 
piscado. 

2.12.4 Reforsa Santa Rosa 

Lo reforsa Santa Rosa cu enfoke riba creacion di un seccion fytosanitario, mehoracion di 
servicio, profesionalisacion di personal y mehoracion di cooperacion y relacion entre Santa 
Rosa, agricultornan y piscadonan. 

2.12.5 Implementa ley di incentiuo fiscal pa 
sector primario 

Lo implementa e ley den cual ta regla e pakete di facilidadnan fiscal (tax holiday) pa stimula 
nos sector primario. 























2.12.6 Regula piscamento cu harpoen 

Lo introduci un sistema di permiso electronico y limita pesca cu harpoen na aerenan designa 
leu for di coral y areanan unda otro actividadnan aquatico ta tuma lugar. Autoridadnan 
competente lo monitorea di cerca con e sistema aki ta funciona den practica. 

2.12.7 Soluciona e problema di awa pa 
agricultura 

Lo introduci un tarifa special di awa di WEB pa necesidad y uzo den sector primario. Tambe 
lo intensifica e maneho di reserva di awa, entre otro creando mas damnan moderno rond di 
Aruba y/of ampliando capacidad di damnan existente. 

2.12.8 Introduci agricultura na scolnan 

Lo introduci agricultura na scolnan y percura pa scolnan tin como meta pa por tin un 
plantacion riba nan tereno pa asina duna tur mucha acceso na esaki. 

2.13 TRANSPORTE 


* * MESTER MEHORA Y AMPLIA CONEXIONNAN ENTRE ARUBA, 
CORSOU Y BONEIRO DOOR CU ACTUALMENTE NOS PAIS TA DEPENDE 
DEMASIADO RIBA UN COMPANIA DIAVIACION CU TA PASANDO DEN 
MOMENTONAN SUMAMENTE DIFICIL” 

“E SERVICIO DI ARUBUS MESTER WORDO MEHORA, PERO E SITUACION 
FINANCIERO DI E COMPANIA TA STROBA E PROCESO AKI j j 


Pa loke ta sector di transporte, POR su meta principal ta pa mehora conexion y transporte 
aereo, maritimo y terestre pa asina nos sector di transporte por contribui y sostene 
optimalmente desaroyo socio-economico. Den e contexto aki mehoracion mester wordo 
mira den e sentido amplio di e palabra, esta den sentido di mehora safety, eficiencia, calidad 
di servicio y sostenibilidad. Pa e motibo aki POR ta enfoca riba: actualisa leynan di aviacion 
y reforsa Departamento di Aviacion Civil, sostene plan di inversion di aeropuerto y tambe 
esun cu ta regarda servicio di trafico aereo, mehora conexion entre Aruba, Corsou y Boneiro, 
implementa e rapport “Maritieme Toekomst van Aruba” y mplementa un plan strategico di 
mobilidad. 
























2.13.1 Actualisa leynan di aviacion y reforsa 
Departamento di Aviacion Civil 

Na 2018 ICAO (International Civil Aviation Organization) lo audit Aruba. P’esey mes ta 
importante pa nos leynan di aviacion wordo actualisa conforme reglanan y rekisitonan di 
ICAO. Aunke den practica nos pais ta cumpli debidamente cu reglanan di ICAO, nos leynan 
mester wordo actualisa pa refleha esaki. Teniendo cuenta cu e audit menciona, lo mester 
reforsa nos Departamento di Aviacion Civil (DAC) pa esaki por cumpli optimalmente cu su 
tarea di supervisa nos sector di aviacion. 


2.13.2 S ostene plan di inversion di aeropuerto 

Teniendo cuenta cu futuro crecemento di e cantidad di turistanan cu ta bishita nos pais y 
cu ta drenta via aeropuerto, Aruba Airport Authority a traha un plan di inversion 2016-2030 
cu e meta pa riba un base continuo y den fase aumenta capacidad di nos aeropuerto y sigui 
mehora e facilidadnan, operacion y servicio di nos aeropuerto. POR ta sostene e plan di 
inversion aki y lo coopera y facilita su implementacion. 

2.13.3 Sostene plan di inuersion pa loke ta 
seruicio di trafico aereo 

Un di e motibonan principal pa cual a crea Air Navigation Services Aruba (ANSA) entrante 
1 di januari 2015 tawata pa elimina mas pronto posibel e atraso di inversionnan den ekipo 
y sistema di servicio di trafico aereo cu e meta pa mehora safety y capacidad di nos espacio 
aereo y mehora e calidad di servicio. ANSA su plan di inversion 2015-2020 ta den pleno 
ehecucion y POR ta sostene esaki. 

Como parti di e plan aki a inverti den compra y instalacion di un sistema moderno di 
“surveillance” (radar). Cu e proyecto aki ta aumenta e nivel di safety di nos espacio aereo 
considerabelmente. Den luna di september venidero lo cuminsa duna servicio di radar y e 
siguiente paso ta pa Aruba expande su espacio aereo pa asina mehora e fluho y eficiencia 
di trafico aereo mas ainda. POR ta para pa e expansion aki y consecuentemente lo inicia 
negociacionnan cu gobierno di Hulanda y Corsou pa expande espacio aereo di Aruba. 

2.13.4 M ehora conexion entre Aruba, Corsou y 
Boneiro 


Pa logra esaki lo stimula y incentiva iniciativa priva pa sigura conexionnan aereo rendabel 
y competitivo entre e islanan. Ademas lo sostene proyecto di fast ferry entre e islanan cu 
e port of call di Aruba situa na San Nicolas. Fuera cu e proyecto aki lo duna un empuhe 

grandi na economia di San Nicolas, e ta crea oportunidadnan comercial nobo pa nos pais 
y oportunidadnan nobo pa conhuntamente promove e islanan ABC como un destinacion 
turistico. 


2.13.5 Aerolinea Nacional 

Relaciona cu e punto anterior, POR lo studia e posibilidad pa bin cu un aerolinea nacional pa 
garantisa e fluho di pasaheronan regional y logra trece mas competencia pa stimula prijsnan 
mas alcansabel pa vuelonan entre islanan ABC y por ehempel entre Aruba, Colombia y Costa 
Rica 

2.13.6 Implementa e rapport “Maritieme 
Toekomst uan Aruba” 

Lo implementa e rapport “Maritieme Toekomst van Aruba” (MTA) cu e meta pa engrandece 
importancia di sector maritimo pa nos economia y sigura uzo safe di nos awanan y sin 
afecta nos medio ambiente marino. Den e cuadro aki lo duna atencion special na promocion 
di registracion di barconan di cual e doñonan ta di exterior. Tambe lo continua y finalisa e 
proceso di independisacion di Directie Scheepvaart Aruba (DSA). 

2.13.7 Ampliacion di turismo crucero 

POR lo sigui amplia e mercado di turismo crucero fomentando yegada di barconan mas 
moderno y luhoso. Den e cuadro aki lo bay traha riba nos wafnan pa preparanan pa por ricibi 
e mega cruceronan. 

2.13.8 Implementa un plan strategico di 
mobilidad 

Den consulta cu stakeholders lo formula y implementa un plan strategico di mobilidad. 

Punto di salida principal ta cu tur districto y bario mester conta cu servicio di transporte 
publico confiabel y puntual cu ta cumpli cu necesidad di nos comunidad. Pa por logra esaki lo 
revisa y optimalisa e rutanan di transporte publico y lo percura pa un solucion definitivo pa 
e problemanan financiero di Arubus pa e compania por enfoca riba mehoracion di servicio 
na comunidad. Banda di esaki lo modernisa nos leynan di transporte publico y reforsa 
Departamento di Transporte Publico (DTP) pa elimina e fenomeno di taxista pirata y tur otro 
incumplimento cu regla na un forma efectivo. 

Esaki ta un refleho di nos Vision 17-21 

Pa wak e completo subi nos pagina facebook 
POR E Forsa Nobo 

Hunto nos POR! Por E Forsa Nobo ^ 










